oxygen scarcity at calicut medical college solved\nകോഴിക്കോട് മെഡിക്കല് കോളജ് ആശുപത്രിയിലെ ഓക്സിജൻ ക്ഷാമത്തിന് താല്‍ക്കാലികപരിഹാരം. ആശുപത്രിയിൽ ഓക്സിജൻ എത്തിച്ചു. കഞ്ചിക്കോട് നിന്നാണ് ഓക്സിജൻ എത്തിച്ചത്. നാളെ രാവിലെവരെ ഉപയോഗിക്കാനുള്ള ഓക്സിജനാണ് എത്തിച്ചത്.ഓക്സിജൻ ക്ഷാമത്തെ തുടര്‍ന്ന് അടിയന്തര ശസ്ത്രക്രിയകള് ഒഴികെ എല്ലാം മാറ്റിവെച്ചിരിക്കുകയായിരുന്നു.\nഅടിയന്തര ശസ്ത്രക്രിയകള് മാത്രമാണ് നടന്നിരുന്നത്. ഇന്നലെ രാത്രിമുതലാണ് ക്ഷാമം നേരിട്ടത്. വിതരണ കമ്പനിയിലെ സാങ്കേതിക പ്രശ്നമാണ് ഓക്സിജന് എത്തിക്കാന് തടസമായതെന്നാണ് വിശദീകരണം. അടിയന്തര സാഹചര്യം ഉണ്ടായതോടെ ആശുപത്രി അധികൃതര് പകരം സംവിധാനം ഒരുക്കാന് പ്രയാസപ്പെട്ടു.\nതുടർന്ന് ഓക്സിജന് ക്ഷാമം പൂര്‍ണ്ണമായും പരിഹരിച്ചാലേ മുന്‍കൂട്ടി നിശ്ചയിച്ച ശസ്ത്രക്രിയകള് നടത്താനാവൂ എന്ന് അധികൃതര് അറിയിച്ചു.കൊവിഡ് രോഗികള് ഉള്ളതിനാള് ഓക്സിജന് കൂടുതല് അളവില് മെഡിക്കല് കോളജ് ആശുപത്രിക്ക് ആവശ്യമായി വരുന്നുണ്ട്.\nRead Also : ഓക്‌സിജന് ഓഡിറ്റ് റിപ്പോര്‍ട്ട് തള്ളി ഡല്‍ഹി സര്‍ക്കാര്; തയാറാക്കിയത് ബിജെപി ആസ്ഥാനത്തെന്ന് മനീഷ് സിസോദിയ\nStory Highlight: oxygen scarcity at calicut medical college solved\nബ്ലാക്ക് ഫംഗസ് മരുന്നിന് ക്ഷാമം ; കോഴിക്കോട് മെഡിക്കൽ കോളജിൽ 16 പേർ ചികിത്സയിൽ


Linux tips: സ്വതന്ത്ര സോഫ്റ്റ്‌വെയര്-സൌജന്യവും സ്വാതന്ത്ര്യവും.\nസ്വതന്ത്ര സോഫ്റ്റ്‌വെയര്-സൌജന്യവും സ്വാതന്ത്ര്യവും.\nസ്വതന്ത്രമായി ഉപയോഗിക്കാനും ഉപയോഗക്രമത്തെക്കുറിച്ച് പഠിക്കാനും അതില് മാറ്റം വരുത്താനും യാതൊരു തടസ്സങ്ങളുമില്ലാതെ എത്ര പകര്‍പ്പുകള് വേണമെങ്കിലും എടുത്ത് ഉപയോഗിക്കാനും സാധിക്കുന്ന സോഫ്റ്റ്‌വെയറുകളാണ് സ്വതന്ത്ര സോഫ്റ്റ്‌വെയര്. സാധാരണയായി സ്വതന്ത്രസോഫ്റ്റ്‌വെയര് സൌജന്യമായി ലഭ്യമാണ്. അതിന് ലഭ്യമാക്കാനാവശ്യമായ പണം മാത്രമേ നല്‍കേണ്ടിവരികയുള്ളു. കൂടാതെ സോഫ്റ്റ്‌വെയറിന്റെ സോഴ്സ് അഥവാ അത് എഴുതപ്പെട്ടിരിക്കുന്ന പ്രോഗ്രാം കോഡ് എല്ലാവര്‍ക്കും വായിക്കാവുന്ന വിധത്തില് ലഭ്യമായിരിക്കും.\nസ്വതന്ത്ര സോഫ്റ്റ്‌വെയര് മുന്നേറ്റത്തിന്റെ സ്ഥാപകനായ റിച്ചാര്‍ഡ് മാത്യൂ സ്റ്റാള്‍മാനാണ് (ചിത്രം കാണുക)1983 ല് സ്വതന്ത്രസോഫ്റ്റ്‌വെയര് പ്രസ്ഥാനത്തിന് തുടക്കം കുറിച്ചത്.1985 ല് ഫ്രീ സോഫ്റ്റ്‌വെയര് ഫൌണ്ടേഷന് (FSF)ആരംഭിച്ചു. 1998 മുതല് പലപേരിലും സ്വതന്ത്രസോഫ്റ്റ്‌വെയര് അറിയപ്പെടുന്നു.\nസ്വതന്ത്രസോഫ്റ്റ്‌വെയര് ചിലപ്പോള് സൌജന്യമായി ലഭിക്കണമെന്നില്ല.എന്നാല് അത് ഉപയോഗിക്കുന്നതിന് പണം നല്‍കേണ്ടതില്ല. കൂടാതെ അത് ഏതൊരുപയോക്താവിനും സോഫ്റ്റ്‌വെയര് സ്വാതന്ത്ര്യം നല്‍കുന്നവയായിരിക്കും. സൌജന്യമായി ലഭിയ്ക്കുന്ന ഒരു സോഫ്റ്റ്‌വെയര് സ്വതന്ത്ര സോഫ്റ്റ്‌വെയര് ആകണമെന്നില്ല. സൌജന്യമായതും സ്വതന്ത്രമല്ലാത്തതുമായ സോഫ്റ്റ്‌വെയറുകളെ ഫ്രീവെയര് (സൌജന്യസോഫ്റ്റ്‌വെയര് )എന്നു് വിളിയ്ക്കുന്നു. സൌജന്യസോഫ്റ്റ്‌വെയര് അതിന്റെ പകര്‍പ്പവകാശം നിര്‍മ്മാതാക്കളില്‍തന്നെ നിലനിറുത്തുന്നു. കൂടാതെ ഇവയുടെ സോഴ്സ് ലഭ്യമായിരിക്കുകയില്ല. ഇവയുടെ കൂടുതല്‍പകര്‍പ്പുകള് ഉപയോഗിക്കുവാനുള്ള സ്വാതന്ത്ര്യവും ഉണ്ടായിരിക്കുകയില്ല.\n* 1 സോഫ്റ്റ്‌വെയര് എങ്ങനെ പ്രവര്‍ത്തിയ്ക്കുന്നു എന്ന് വിശകലനം ചെയ്യാനുള്ള സ്വാതന്ത്ര്യം\nസ്വാതന്ത്ര്യം 1 സ്വാതന്ത്ര്യം3എന്നിവ ലഭിക്കുവാന് സോഫ്റ്റ്‌വെയറിന്റെ സോഴ്സ് ലഭ്യമായിരിക്കണം. സോഴ്സ് ഇല്ലാതെ പ്രവര്‍ത്തനത്തെപ്പറ്റി മനസ്സിലാക്കാന് സാധിക്കുകയില്ല. അതുകൊണ്ടുതന്നെ സ്വതന്ത്രസോഫ്റ്റ്‌വെയര് ഉപയോക്താവിന് സോഫ്റ്റ്‌വെയറിന്മേലുള്ള പൂര്‍ണ്ണ നിയന്ത്രണം സാദ്ധ്യമാകുന്നു.\nഇന്ത്യയടക്കമുള്ള ലോകരാജ്യങ്ങള് അംഗീകരിച്ച ജനീവ കരാര് പ്രകാരം സോഫ്റ്റുവെയര് എന്നതു് പകര്‍പ്പാവകാശ നിയമം വഴി സംരക്ഷിയ്ക്കപ്പെട്ടിട്ടുള്ള കലാസൃഷ്ടിയാണു്. ഓരോ സോഫ്റ്റുവെയറിലുമുള്ള പൂര്‍ണ്ണാവകാശം അതിന്റെ രചയിതാവിലധിഷ്ടിതമാണു്. സ്വതന്ത്ര അനുമതി പത്രങ്ങളിലൂടെ ഓരോ രചയിതാവിനുമുള്ള ഈ അവകാശം ഓരോ ഉപയോക്താക്കളിലും എത്തിച്ചേരുന്നു.


പോക്കിമാന് ഗോയുടെ ഏറ്റവും വലിയ അപ്‌ഡേറ്റ് വരുന്നു | Beyond Go Pokemon Gos biggest update so far\nNew York, First Published Nov 24, 2020, 4:46 PM IST\nപോക്കിമാന് ഗോയില് നിയാന്റിക് ലെവലിംഗ് വീണ്ടും സമതുലിതമാക്കുന്നു, ഒപ്പം ലെവല് 40 ലെ കളിക്കാര്‍ക്ക് 50 ലെവലിലേക്ക് പോകാനുള്ള കഴിവുണ്ടാകും. ലെവല് 50 ലേക്ക് അപ്‌ഗ്രേഡുചെയ്യുന്നതിനുള്ള വെല്ലുവിളികളുടെ ഒരു മുഴുവന് പട്ടികയും ഇവിടെ കണ്ടെത്താം.\nഏകദേശം നാല് വര്‍ഷം മുമ്പ് പോക്കിമാന് എന്ന ഗെയിമിങ് ആപ്ലിക്കേഷന് ആരംഭിച്ചതിന് ശേഷം പോക്കിമാന് ഗോയുടെ ഏറ്റവും വലിയ അപ്‌ഡേറ്റ് വരുന്നു. പബ്ജി വന്നതോടെ അല്‍പ്പം പമ്മിപോയ പോക്കിമാന് ഗോ അതിന്റെ ലെവല്‍അപ്പ് സിസ്റ്റം അപ്പാടെ പുനര്‍രൂപകല്‍പ്പന ചെയ്യുന്നു. കൂടുതല് പേരെ ആകര്‍ഷിക്കുക, കൂടുതല് സ്വീകാര്യമാക്കുക എന്ന ഉദ്ദേശത്തോടു കൂടി കലോസ് പ്രദേശം, ഒരു പുതിയ 12 ദിവസത്തെ ഫ്രണ്ട്ഷിപ്പ് ഇവന്റ് എന്നിവയും അതിലേറെയും ചേര്‍ക്കുന്നു. നവംബര് 30 മുതല് പുതിയ 'ഗോ ബിയോണ്ട്' അപ്‌ഡേറ്റ് പുറത്തിറങ്ങും.\nപോക്കിമാന് ഗോയില് നിയാന്റിക് ലെവലിംഗ് വീണ്ടും സമതുലിതമാക്കുന്നു, ഒപ്പം ലെവല് 40 ലെ കളിക്കാര്‍ക്ക് 50 ലെവലിലേക്ക് പോകാനുള്ള കഴിവുണ്ടാകും. ലെവല് 50 ലേക്ക് അപ്‌ഗ്രേഡുചെയ്യുന്നതിനുള്ള വെല്ലുവിളികളുടെ ഒരു മുഴുവന് പട്ടികയും ഇവിടെ കണ്ടെത്താം. ക്യാച്ചിങ് പോക്കിമാന്, ഇവോള്‍വിങ് പോക്കിമാന്, രജിസ്റ്ററിങ് ന്യൂ പോക്കിഡെക്‌സ് എന്‍ട്രീസ് എന്നിവയില് നിന്നും പോക്കിമോന് ഗോ കളിക്കാര്‍ക്ക് ഇപ്പോള് കൂടുതല് മെച്ചപ്പെട്ട വിധത്തിലേക്ക് പരിഷ്‌ക്കരിക്കുന്നു. ചില കളിക്കാര്‍ക്ക് ഇപ്പോള് ലഭിക്കുന്നതിനേക്കാള് ഇരട്ടി എക്‌സ്പി നേടാന് പോലും കഴിയും. നവംബര് 30 മുതല് പോക്കിമാന് ഗോ കളിക്കാര്‍ക്കുള്ള ലെവലുകള് വര്‍ദ്ധിപ്പിക്കുന്നതിന് ഇത് സഹായിക്കും. 2020 ഡിസംബര് 31 ന് മുമ്പ് 40 ലെവലില് എത്തുന്നവരെ സംബന്ധിച്ചിടത്തോളം, അവര് ലെഗസി 40 ട്രെയിനര് എന്ന പദവി നേടുകയും ചില പ്രത്യേക പ്രതിഫലങ്ങള് ആര്‍ജ്ജിക്കുകയും ചെയ്യും.\nപോക്കിമാന് ഗോ: ഗെയിമില് യഥാര്‍ത്ഥ ലോക സീസണുകള് അനുഭവിക്കുന്നതിനുള്ള ഒരു പുതിയ മാര്‍ഗമായിരിക്കും സീസണുകള്. ഓരോ മൂന്നുമാസത്തിലും ഒരു പുതിയ സീസണ് പോക്കിമാന് ഗോയ്‌ക്കൊപ്പം ഇന്‍ഗെയിം ഇവന്റുകള് എന്നിവയും അതിലേറെയുമുണ്ടാകും. പുതിയ സീസണുകള് മെഗാഎവോള്‍വ്ഡ് പോക്കിമാനിലേക്ക് അപ്‌ഡേറ്റുകളും കൊണ്ടുവരും. ഇത് ഗോ ബാറ്റില് ലീഗിലും 10 മുതല് 24 റാങ്കുകള് വരെ വികസിപ്പിക്കും, പുതിയ റിവാര്‍ഡ് ഘടനയും അതിലേറെയും നല്‍കും.\nകലോസ് പ്രദേശത്ത് ആദ്യം കണ്ടെത്തിയ പോക്കിമാന് ഇപ്പോള് ഡിസംബര്2മുതല് ദൃശ്യമാകും. ചെക്ക്‌സിന്, ഫെന്നെക്കിന്, ഫ്രോക്കി, ഫ്‌ലെറ്റ്ച്‌ലിംഗ്, അവരുടെ ഡോക്യുമെന്റുകള് എന്നിവ പോലുള്ള പോക്കിമാന് നിങ്ങള്‍ക്ക് കാണാന് കഴിയും. ഒപ്പം, ഏറെ പ്രതീക്ഷയോടെ കാത്തിരിക്കുന്ന ഗ്രെനിഞ്ചയും തലോണ്‍ഫ്‌ലേമും! പൈറോറും പിടിച്ചെടുക്കാന് തയ്യാറാകൂ. പുതിയ പോക്ക്മാന്റെ പൂര്‍ണ്ണ പട്ടിക നിങ്ങള്‍ക്ക് ഇവിടെ കണ്ടെത്താം. https://pokemongolive.com/post/gobeyond-kalos\nഇന്ന് ലഭ്യമായ നിരവധി ബോണസുകളുമായി പോക്കിമാന് ഗോ അതിന്റെ 12 ഡെയ്‌സ് ഫ്രണ്ട്ഷിപ്പ് ആരംഭിക്കുന്നു. ഡിസംബര് കമ്മ്യൂണിറ്റി ദിനം, അടുത്ത മാസം അവധിക്കാല ഇവന്റുകള് എന്നിവ പോലുള്ള കൂടുതല് പരിപാടികളും ഉണ്ടാകും.\nLast Updated Nov 24, 2020, 4:46 PM IST


നീഹാരബിന്ദുക്കൾ: June 2011\nPosted by Sabu Hariharan at 6/24/2011 12:53:00 pm5comments: Links to this post\nഇരുട്ട് വെളിച്ചത്തെ നക്കി തുടച്ചു.\nചിലർ വെളിച്ചമന്വേഷിച്ചു നടന്നു.\nനേരിനു നുണയുടെ നിറം പുരണ്ടതും,\nപ്രണയത്തിനു കാമത്തിന്റെ നിറം വന്നതും\nഅതു പോലെ തന്നെയാണ്..\nശക്തനും ദുർബ്ബലനും തമ്മിലുള്ള മത്സരത്തിൽ,\nശക്തൻ ജയിച്ചു കൊണ്ടേയിരിക്കുന്നു..\nഅതാവും ഒരിക്കൽ ദുർബ്ബലനും\nശക്തനെ പോലെ സംസാരിച്ചു തുടങ്ങുന്നത്!.\nഅന്വേഷകരെ, നിങ്ങൾ വിഡ്ഡികൾ!\nനിങ്ങളെയും അന്വേഷിച്ചു പരാജയപ്പെട്ടിരിക്കുന്നു!\nഅവർ ഒരിക്കൽ നിങ്ങളെ കാത്തിരുന്നതായിരുന്നു..\nനിങ്ങൾ അവരേയും അവർ നിങ്ങളെയും ഒരിക്കലും കാണുകയില്ല..\nPosted by Sabu Hariharan at 6/18/2011 09:28:00 pm 11 comments: Links to this post\nരാവിലെ എഴുന്നേൽക്കാനേ തോന്നിയില്ല. എന്നാൽ ഇളം നീല നിറമുള്ള കർട്ടനും തുളച്ച് വെളിച്ചം മെത്തയിൽ വന്നു വീണപ്പോൾ, ഒരു ചെറിയ തോന്നൽ നിരങ്ങി വന്നു പറഞ്ഞു, ‘ഇന്നത്തെ ദിവസം വ്യത്യസ്തമാകുവാൻ പോകുന്നു’. എവിടെ ഞാൻ ഉണർത്താൻ ചട്ടം കെട്ടിയ ടൈംപീസ്?. എഴുന്നേറ്റ് നോക്കുമ്പോളറിഞ്ഞു, പാവം, അതു നിലച്ചിരിക്കുന്നു. കുറ്റം എന്റേതു തന്നെ. ഇന്നലെ ഇഴഞ്ഞു നീങ്ങിയപ്പോൾ തന്നെ സംശയിക്കണമായിരുന്നു. ഇനി ഓട്ടോ തന്നെ ശരണം. ‘ബിന്ദു’ പോയിട്ടുണ്ടാവും.\nപടികളിറങ്ങി, വേഗത്തിൽ പോകുന്ന വഴി വഴിവക്കിൽ കുറുകുന്ന പ്രാവുകളെ കണ്ടു. വെളുത്ത, മിനുമിനുപ്പുള്ള പ്രാവുകൾ. വെളുത്ത പ്രാവുകളെ കാണുന്ന ദിവസം ശുഭ ദിവസമായിരിക്കും. അതാണെന്റെ അനുഭവം. ഓട്ടോ സ്റ്റാൻഡിൽ ചെന്നു വിലപേശുന്നത് ഒരു വലിയ പ്രശ്നം പിടിച്ച പരിപാടിയാണ്. എങ്കിലും അതല്ലാതെ മറ്റു മാർഗ്ഗങ്ങളൊന്നുമെന്റെ മുന്നിലില്ല. അൻപത് രൂപയിലാണ് തുടങ്ങിയത്. ഒടുവിൽ നാൽപ്പത്തിയഞ്ച് വരെയെത്തിച്ചു. അതും പതിനഞ്ചു മിനിറ്റോളം തർക്കിച്ച ശേഷം. എങ്കിലും കുഴപ്പമില്ല. എന്റെ വിജയമാണ്. അഞ്ചു രൂപയാണെങ്കിൽ കൂടിയും. എന്നാൽ യാത്ര തുടങ്ങി അൽപ നേരം കഴിഞ്ഞപ്പോൾ, എന്റെ ധാരണയെല്ലാം തെറ്റായിരുന്നു എന്നു തോന്നി. റിക്ഷാഡ്രൈവറുടെ ഡ്രൈവിംഗ് പാടവം കണ്ട് ഞാൻ അയാളെ മനസ്സാ അഭിനന്ദിച്ചു. അഭിനന്ദിച്ചു എന്നല്ല, അഭിനന്ദിച്ചു പോയി എന്നു തന്നെ പറയണം. റോഡ് സ്വന്തമാക്കിയതു പോലുള്ള ഭാവം ഇടയ്ക്ക് അയാൾ ഇടം വലം തിരിഞ്ഞു നോക്കുമ്പോൾ ആ മുഖത്തുണ്ടായിരുന്നത് ഞാൻ ശ്രദ്ധിച്ചു. അയാളോട് തർക്കിച്ച് സമയം വൃഥാ കളയേണ്ട ഒരു കാര്യവുമില്ലായിരുന്നു. ഇയാളിത്ര വൈദഗ്ദ്ധ്യം കൈവശമുള്ളയാളെന്ന് ഒരു സൂചനയെങ്കിലും കിട്ടിയിരുന്നെങ്കിൽ ഞാൻ അയാളുമായി ഒരു തർക്കത്തിനു മുതിരില്ലായിരുന്നു. മനസ്സിൽ അയാളോട് കുറച്ച് ബഹുമാനം പോലും തോന്നി തുടങ്ങിയെന്ന് പറയാനെനിക്ക് മടിയില്ല്ല.\nഇപ്പോൾ ഞാനൊരു ഗതാഗത കുരുക്കിൽ പെട്ടിരിക്കുന്നു. ചില സമയം തോന്നും ഓഫീസിൽ മുറുകി കിടക്കുന്ന ടാഗുകൾ വേർപിരിച്ച് എടുക്കുന്നത് ഇതിലും എളുപ്പമാണെന്ന്. ഇതഴിച്ച്, വീണ്ടും യാത്ര സുഗമമാക്കി തരുന്ന ട്രാഫിക് പോലീസുകാർ - അവരും മിടുക്കന്മാർ തന്നെ. എന്താണിത്? എത്ര പെട്ടെന്നാണ് ഞാൻ എല്ലാപേരെയും ബഹുമാനിക്കാൻ തുടങ്ങിയത്! ഞാൻ വാച്ചിൽ നോക്കി. ഇപ്പോൾ തന്നെ വളരെ വൈകിയിരിക്കുന്നു. ഫയലുകൾ എന്നെയും കാത്ത് മേശപ്പുറത്തിരുന്ന് മുഷിഞ്ഞിട്ടുണ്ടാവും. അതിലും മുഷിച്ചിലാണ് ട്രാഫിക്കിൽ ഇങ്ങനെ കുരുങ്ങി കിടക്കുന്നത്. ഞാൻ വീണ്ടും വാച്ചിൽ നോക്കി. എനിക്കറിയാം ഏതാനും സെക്കൻഡുകൾ മുൻപാണ് ഞാൻ വാച്ച് നോക്കിയതെന്ന്. എങ്കിലും എന്റെ അക്ഷമ, ഈ തിരക്കിൽ, ഈ ഗതാഗത കുരുക്കിൽ കുടുങ്ങി കിടക്കുമ്പോൾ പ്രകടിപ്പിച്ചേ മതിയാവൂ. എന്റെ അസഹ്യത, സമയത്ത് എത്തിച്ചേരാനുള്ള വീർപ്പുമുട്ടൽ, ചെയ്തു തീർക്കാനുള്ള ജോലിയോടുള്ള ആത്മാർത്ഥത, ഞാൻ ഒരു തിരക്കു പിടിച്ച മനുഷ്യനാണെന്ന് നാലുപേരോട് പറയാതെ വിളിച്ചു പറയാനുള്ള വ്യഗ്രത - അതിനെല്ലാമുള്ള ഒരു സൂത്രമാണിത്. പക്ഷെ ഇതാരും എന്നെ പഠിപ്പിച്ചതല്ല. ഞാൻ ചുറ്റുപാടും നോക്കി സ്വയം പഠിച്ചതാണ്.\nവെയിലും പൊടിയുമാണ് പുറത്ത്. റിക്ഷയ്ക്കുള്ളിൽ സുരക്ഷിതനായി ഞാനിരുന്നു. പെട്ടെന്നാണ് ഒരു മിന്നായം പോലെ ആ രൂപം ഞാൻ കണ്ടത്. ആ രൂപം റോഡിനപ്പുറം ഒരു പോസ്റ്റിന്റെ മറവിൽ നില്ക്കുകയായിരുന്നോ ഇത്രയും നേരം?. അയാൾക്ക് താടിയുണ്ട്. താടിയെന്നു വെച്ചാൽ അത്ര വലിയ താടിയൊന്നുമല്ല. കുറച്ച് കഷണ്ടി കയറിയിരിക്കുന്നു. അയാളുടെ ഷർട്ട് തീർത്തും മുഷിഞ്ഞതെന്ന് പറയാനാവില്ല. ഷർട്ടിന്റെ ആദ്യത്തെ ഒന്നോ, രണ്ടോ ബട്ടൻസുകൾ അയാൾ ഇട്ടിരുന്നില്ല. അതു കൊണ്ടാണ് കോളർ പിന്നിലേക്ക് വലിച്ച് വെച്ചിരിക്കുന്നത്. ചൂട് - അതാണ് കാരണം. ഞാൻ ആ രൂപത്തിനെ നോക്കാൻ കാരണം അതൊന്നുമായിരുന്നില്ല, ആ മുഖം..അതു എവിടെയോ കണ്ട, കണ്ട് മറന്ന മുഖമാണെന്ന് തോന്നിപ്പിച്ചത് കൊണ്ടാണ്. ഒരു മിന്നൽ പോലെ ആ പേര് എനിക്കു കിട്ടി. അതു തൗസീഫ് ആണ്!. തൊട്ടടുത്ത നിമിഷം മറ്റൊരു ചിന്ത വന്ന് മുൻപ് വന്ന ചിന്തയെ മറി കടന്ന് മുന്നിൽ നിന്നു. കോളേജിൽ വർഷങ്ങൾക്ക് മുൻപ് പഠിച്ച തൗസീഫ് തന്നെയാണെന്നെങ്ങനെ പറയും?. ഒന്നു രണ്ട് വർഷങ്ങൾക്ക് മുൻപ് ശബരീനാഥല്ലെ പറഞ്ഞത് തൗസീഫ് ഗൾഫിലാണെന്ന്. ചിലപ്പോൾ അയാൾ തിരിച്ചു വന്നിട്ടുണ്ടാവും. ആ കഷണ്ടിയാണ് എന്റെ സംശയങ്ങളെ ബലപ്പെടുത്തുന്നത്. ഗൾഫിൽ പോയവർ നാട്ടിൽ തിരിച്ചു വരുമ്പോൾ കൂടെ കൊണ്ടു വരുന്നതിൽ ഒന്ന് അതാവും എന്നു പറഞ്ഞു കേട്ടിട്ടുണ്ട്.\nചിലപ്പോൾ..അതു തൗസീഫ് തന്നെയാകാം. പക്ഷെ..അയാളുടെ നടത്തം. അതത്രയ്ക്ക് സുഖമുള്ളതായി തോന്നിയില്ല. അയാൾ ആടിയാടിയാണ് നടക്കുന്നത്. എന്റെ കൂടെ പഠിച്ച തൗസീഫ് ഒരിക്കലും ഇങ്ങനെ നടക്കില്ല. അല്ലെങ്കിൽ തന്നെ, ഒരു ഗൾഫ്കാരൻ എന്തിനിങ്ങനെ നടക്കണം?. ഞാൻ എന്റെ തന്നെ ചിന്തകളെ വെല്ലുവിളിച്ചു. എന്നാൽ എന്റെ സ്വന്തം ചിന്തകൾ ആ വെല്ലുവിളി സന്തോഷപൂർവ്വം ഏറ്റെടുക്കുമെന്ന് ഞാനൊട്ടും പ്രതീക്ഷിച്ചില്ല.\n‘ഇതു തൗസീഫ് തന്നെ!. സൂക്ഷിച്ചു നോക്കിയാൽ അയാൾ ധരിച്ചിരിക്കുന്ന ഷർട്ട് ഇവിടെയൊന്നും വാങ്ങുവാൻ കിട്ടുന്നതല്ലയെന്ന് മനസ്സിലാക്കുവാൻ കഴിയും. ഗൾഫിലല്ലെ അടുത്തകാലത്ത് എന്തോ പ്രശ്നങ്ങൾ ഉണ്ടായെന്ന് കേട്ടത്? എന്തോ മാന്ദ്യമോ മറ്റോ..? തൗസീഫിനും എന്തെങ്കിലും പ്രശ്നം ഉണ്ടായിട്ടുണ്ടാവും. അയാൾ തിരിച്ചു വന്നിട്ടുണ്ടാവും’\n‘എങ്കിൽ തന്നെ അയാളെന്തിനു ഇങ്ങനെ, ഈ ഘോര വെയിലിൽ ഇറങ്ങി നടക്കണം?’ എന്റെ ചോദ്യമതായിരുന്നു. ചോദ്യങ്ങൾ ചോദിക്കുമ്പോൾ ഇങ്ങനെയാവണം!. ബുദ്ധിപൂർവ്വമായ ചോദ്യങ്ങൾ ചോദിക്കാനുള്ള എന്റെ കഴിവിനെ ഞാൻ തന്നെ അഭിനന്ദിച്ചു.\nഓ! അയാൾ നടന്നു റോഡിലേക്കിറങ്ങുവാനുള്ള ഭാവത്തിലാണ്. റോഡിൽ മത്സരം നടക്കുകയാണ്. ദിവസവും റോഡിൽ മറ്റു വാഹനങ്ങളെ പിന്നിലാക്കി മുൻപിലെത്താനുള്ള വ്യഗ്രതയാണ് എല്ലാവർക്കും. എവിടെയും ജയിക്കണം, എങ്ങനേയും ജയിക്കണം. അതാണ് ലക്ഷ്യം. അതിനു അപരിചിതരുമായുള്ള മത്സരത്തിനേക്കാൾ അനുയോജ്യമായി മറ്റൊന്നുമില്ല. ഞാൻ, തൗസീഫ് എന്ന എന്റെ മറുചിന്ത അവകാശപ്പെട്ടയാളെ തന്നെ നോക്കിയിരുന്നു. പെട്ടെന്നാണ് അയാൾ റോഡിലേക്കിറങ്ങി ചെന്നത്. ഓ! ഇയാളിതെന്താണീ കാണിക്കുന്നത്? അതു പറഞ്ഞു തീർന്നില്ല, ഒരു ടെമ്പോ വന്ന് അയാളെ ഇടിച്ചു തെറിപ്പിച്ചു. അയാൾ വായുവിലൂടെ ഉയർന്ന് പോകുന്നത് കണ്ടു. വാഹനങ്ങൾക്കിടയിലെവിടെയോ ആണ് ചെന്നു വീണത്. ശബ്ദങ്ങളുടെ ഒരു ഘോഷയാത്ര തന്നെ ഉണ്ടായി.\nപിന്നിൽ വന്ന വാഹനങ്ങൾ കൂട്ടിയിടിച്ചിട്ടുണ്ടാവും. ഒരു ബൈക്കുകാരൻ, ബ്രേക്ക് പിടിക്കുന്നതിൽ പരാജയപ്പെട്ട്, നിയന്ത്രണം വിട്ട്, പാഞ്ഞു വന്ന് ഒരു പ്രൈവറ്റ് ബസ്സിന്റെ പിന്നിൽ ചെന്നിടിച്ചു. അയാൾ മത്സരത്തിനു പുറത്തായിരിക്കുന്നു.\nഞാൻ പുറത്തേക്ക് തല നീട്ടി തൗസീഫിനെ നോക്കുവാൻ ശ്രമിച്ചു. ആളുകൾ വന്നു കൂടുന്നു. ഒന്നും കാണുവാൻ കഴിയുന്നില്ല. ഇറങ്ങി ചെല്ലണമോ വേണ്ടയോ?. അതായിരുന്നു ആദ്യത്തെ ചിന്ത.\nഎന്റെ വാഹനത്തിനു മുൻപിലെ കുരുക്ക് അഴിഞ്ഞിരിക്കുന്നു. ഏതോ മിടുക്കനായ പോലീസുകാരൻ ആ കൃത്യം സമർത്ഥമായി നിർവ്വഹിച്ചിരിക്കുന്നു. ചത്തു കിടന്ന വാഹനങ്ങൾക്ക് ജീവൻ വെച്ചു. വാഹനങ്ങൾക്കും, അതിനുള്ളിൽ വീർപ്പു മുട്ടിയിരിക്കുന്ന മനുഷ്യർക്കും ഉത്സാഹം വന്നിരിക്കുന്നു. എന്റെ വിദഗ്ദനായ ഡ്രൈവർ വണ്ടി മുന്നോട്ടെടുത്തു. ഇനി മത്സരമാണ്.\n‘അപ്പോൾ തൗസീഫിനെ കാണണ്ടെ?. അയാൾക്ക് എന്തെങ്കിലും സംഭവിച്ചോ എന്നന്വേക്ഷിക്കണ്ടെ?. എന്തെങ്കിലും സഹായം?’. എന്റെ എതിരാളി ചിന്തകൾ എന്നെ വിടാൻ ഭാവമില്ല.\n‘ഇല്ല, അതെനിക്കറിയാവുന്ന തൗസീഫ് അല്ല. അയാൾ എന്റെ നഗരത്തിൽ വന്നിട്ടു കൂടിയില്ല്ല. അയാൾ ഈന്തപ്പനകളുടെ നാട്ടിൽ ശീതികരിച്ച ഏതോ മുറിയിൽ വിശ്രമിക്കുകയാണ്. മാത്രവുമല്ല, ഞാനിന്ന് രാവിലെ വെളുത്ത പ്രാവുകളെ കണ്ടതുമാണ്. ഇന്നു ഒരു ശുഭദിനമാകാതെ തരമില്ല. ഇപ്പോൾ തന്നെ ഞാൻ ഓഫീസിൽ എത്താൻ താമസിച്ചു പോയിരിക്കുന്നു. ഇനി ഓട്ടോ നിർത്തി, ഈ തിരക്കിനിടയിലൂടെ നടന്ന്, അതു തൗസീഫ് ആണോ അല്ലയോ എന്ന് വെറും ഒരു സംശയത്തിന്റെ പേരിൽ പോയി നോക്കുന്നത് ബുദ്ധിശൂന്യതയാണ്’.\nഞാനെന്റെ ചിന്തകളെ മുറുകെ പിടിച്ചു. എന്തു കൊണ്ടെന്നറിയില്ല്ല, എന്റെ മറുചിന്തകൾ ഇപ്പോഴൊന്നും പറയുന്നില്ല. എങ്ങനെ പറയും? എന്റെ ബുദ്ധിപൂർവ്വമായ വാദങ്ങൾ അവർ സമ്മതിച്ചു തന്നിരിക്കുന്നു. അത്ര തന്നെ!. എന്റെ ചിന്തകളുടെ ദൃഢത..ഒരു വിജയിയുടെ മുഖഭാവം എനിക്കു കൈവന്നോ എന്നു സംശയം തോന്നി പോയി.\nഇതൊന്നും കാണാതെ ഓഫീസിൽ പോയാൽ എത്ര നന്നായിരുന്നു. ഞാൻ എന്റെ ഡ്രൈവറോട് തർക്കിച്ച് നിന്ന് സമയം കളഞ്ഞത് കൊണ്ടാണിതൊക്കെ ..അല്ലെങ്കിൽ ഞാൻ എത്രയോ നേരത്തെ പോകുമായിരുന്നു. കുരുക്കിൽ പെട്ട് വെയിലിൽ മുഷിഞ്ഞ് ഇരിക്കേണ്ടി വരില്ലായിരുന്നു. വെറും അഞ്ചു രൂപ മാത്രമാണ് ലാഭമുണ്ടായത്. അല്ല, അതല്ലെ പ്രശ്നം. പ്രശ്നം അതിനു മുൻപേ തുടങ്ങിയിട്ടുണ്ട്. ഞാൻ ഓർമ്മകളുടെ വിരൽ പിടിച്ച് സമയത്തിലൂടെ പിന്നിലേക്ക് സഞ്ചരിച്ചു. എന്റെ ടൈംപീസ്! ചതിച്ചത് അവനാണ്!.\nപക്ഷെ..ഇന്നലെ അവൻ തളർന്ന് അവശനായി ഓടുന്നത് ഞാൻ കണ്ടതാണല്ലൊ?\nമാറ്റിയിടാൻ ബാറ്ററി ഇല്ലാതെ പോയതല്ലെ?\nഅതു കടയിൽ പോയപ്പോൾ ഓർക്കാത്തത് കൊണ്ടല്ലെ?\nഅപ്പോൾ, എന്റെ ഓർമ്മക്കുറവാണ് ഇതിനെല്ലാം കാരണം. അതിനൊരു പ്രതിവിധി ഞാൻ കണ്ടെത്തി. മീൻഗുളികകൾ!\nഒമേഗ3എന്ന ഒരു അത്ഭുതം അതിലുണ്ടത്രെ. അവനാണത്രെ ഓർമ്മകളുടെ ഞരമ്പുകൾക്ക് ശക്തി പകരുന്നവൻ. മീൻഗുളികകൾക്ക് ജീവിതത്തിൽ വളരെയേറെ പ്രാധാന്യമുണ്ടെന്ന് എനിക്ക് ബോദ്ധ്യമായിരിക്കുന്നു. മീൻഗുളികകൾ വാങ്ങി കഴിക്കാതെ തരമില്ല എന്നായിരിക്കുന്നു. ഇന്നു വൈകുന്നേരമാകട്ടെ, തിരികെ വരുന്ന വഴി മീൻഗുളികകളും, ബാറ്ററിയും വാങ്ങണം. ഞാൻ നിശ്ചയിച്ചു. ഇനി ഇതു പോലെ സംഭവിക്കരുത്. ഞാൻ മുൻപിലേക്ക് നോക്കി. മത്സരം നല്ല രീതിൽ നടക്കുന്നു. ഇപ്പോൾ രണ്ടാം സ്ഥാനത്താണ്. ഓഫീസിൽ എത്തും മുൻപ് എന്റെ വാഹനം ഒന്നാമതെത്തിയിരിക്കും. എനിക്കുറപ്പാണ്. ഞാൻ കമ്പിയിൽ പിടിച്ച് ഉത്സാഹത്തോടെ മുൻപിലേക്ക് നോക്കിയിരുന്നു.\nPosted by Sabu Hariharan at 6/14/2011 12:47:00 am 47 comments: Links to this post\nPosted by Sabu Hariharan at 6/04/2011 11:08:00 pm 26 comments: Links to this post


സ്റ്റാൻഡ് അപ്പ് ഇന്ത്യ പദ്ധതി വഴി വായ്‌പ - Expose Kerala\nഇന്ത്യൻ ധന മന്ത്രാലയത്തിന് കീഴിൽ 2016 ഏപ്രിലിൽ ആണ് സ്റ്റാൻഡ് അപ്പ് ഇന്ത്യ പദ്ധതി ആരംഭിച്ചത്. ഗവൺമെന്റിന്റെ തന്നെ ‘മേക്ക് ഇൻ ഇന്ത്യ’ പോലത്തെ ഒരു പദ്ധതിയാണ് ഇതും. പ്രധാനമായും ഒരു ഗ്രീൻഫീൽഡ് എൻറർപ്രൈസസ് ആരംഭിക്കാൻ നൽകപ്പെടുന്ന ലോൺ പോളിസി ആണിത്. എസ്.സി / എസ്.ടി വിഭാഗത്തിൽ ഉള്ളവരെയും, സ്ത്രീ സംരംഭകരെയും ഉദ്ദേശിച്ചുള്ളതാണ് ഈപദ്ധതി.\nഉത്പാദന, സഹകരണ, വ്യാപാര മേഖലകളിലുള്ള സംരംഭകർക്ക് ഇതിന്റെ ഗുണം ലഭിക്കും. മൊത്തം മുടക്ക് മുതലിന്റെ 75% വരെ ലോൺ ഇനത്തിൽ ലഭിക്കും. ബാക്കി പണം സംരംഭകൻ കണ്ടെത്തേണ്ടതുണ്ട്. ഒന്നിലധികം പേർക്ക് ഉടമസ്ഥ അവകാശമുള്ള സംരംഭം ആണെങ്കിൽ ഓഹരിയുടെ 51% എസ്.സി/എസ്.ടി/സ്ത്രീ സംരംഭകരുടെ ഉടമസ്ഥതയിൽ ആയിരിക്കണം. ഇന്ത്യയിൽ സ്ഥിരതാമസം ആയിട്ടുള്ളവർക്ക് മാത്രമേ ഈ ലോണിന് അർഹതയുള്ളൂ. അപേക്ഷകൻ 18 വയസ്സ് പൂർത്തിയായ വ്യക്തി ആയിരിക്കണം. വിവിധ ബാങ്ക് ബ്രാഞ്ചുകളിൽ നിന്ന് നേരിട്ടോ, സ്റ്റാൻഡ്അപ് പോർട്ടൽ വഴിയോ, ലീഡ് ഡിസ്ട്രിക്ട് മാനേജർ മുഖാന്തരമോ ഈ ലോണിന് അപേക്ഷിക്കാവുന്നതാണ്\n10 ലക്ഷം മുതൽ ഒരു കോടി രൂപ വരെയാണ് വായ്പാ തുകയായി ലഭിക്കുക. ബാങ്കിന്റെ MCLR +3ശതമാനം+ ടെന്വർ പ്രീമിയം എന്ന രീതിയിൽ ആണ് പലിശ നിരക്ക് കണക്കാക്കുന്നത്. എല്ലാ വാണിജ്യ ബാങ്കുകളും ഈ സ്കീമിന് കീഴിൽ ലോൺ നൽകുന്നുണ്ട്. ഉദാരമായ തിരിച്ചടവ് കാലാവധിയും ഈ ലോണിന്റെ പ്രത്യേകതയാണ്. ഏഴ് വർഷം വരെയാണ് തിരിച്ചടവ് കാലാവധി.\nപൂരിപ്പിച്ച അപേക്ഷ, തിരിച്ചറിയൽ രേഖകൾ പാൻ കാർഡ്, ബാങ്ക് സ്റ്റേറ്റ്മെൻറ്, അപേക്ഷകൻ/ അപേക്ഷക യുടെ ഫോട്ടോ എന്നിവ ആവശ്യമാണ്. പാർട്ണർഷിപ് സംരംഭം ആണെങ്കിൽ എങ്കിൽ അതിന്റെ രേഖയും സമർപ്പിക്കണം. ഒപ്പം കമ്പനി ബാലൻസ് ഷീറ്റും നിർബന്ധമാണ്. നബാർഡ് ന്റെ ആഭിമുഖ്യത്തിൽ സംരംഭം തുടങ്ങാൻ ആവശ്യമായ പരിശീലനവും ലഭ്യമാണ്.\nവിവിധ സബ്സിഡികൾ ലഭിക്കുന്നു എന്നതാണ് ഈ ലോണിൻറെ മറ്റൊരു മേന്മ. പ്ലാൻറും മെഷീനുകളും വാങ്ങാനായി 25% സബ്സിഡിയും ഉറപ്പാക്കുന്നുണ്ട്. ബി.പി.എൽ ലിസ്റ്റിൽ ഉള്ളവർക്കും, ഷെഡ്യൂൾഡ് കാസ്റ്റ് സബ് പ്ലാനിന് കീഴിൽ വരുന്നവർക്കും 10000 രൂപയോ, യൂണിറ്റ് തുകയുടെ 50 ശതമാനമോ സബ്സിഡിയായി ലഭിക്കും.\nRead also : എല്ലാവിധ സബ്സിഡികളോടും കൂടി മുദ്രാലോൺ\nSpread the loveയു.എ.ഇയിൽ ഇനി മുതൽ പറക്കുന്ന കാറുകളുടെ കാലമാണ്. ലോകത്തിലെ പ്രമുഖ ഇലക്ട്രിക് എയർക്രാഫ്റ്റ് കമ്പനിയായ ഈവ് ഹോൾഡിംഗും അബുദാബി ആസ്ഥാനമായുള്ള ഫാൽക്കൺ ഏവിയേഷൻ സർവീസസും ചേർന്ന് കൊണ്ടാണ് ഫ്ലയിങ് ടാക്സികൾ നിർമ്മിക്കാൻ …


പാലക്കാട് :പോസ്റ്റല് ഡിവിഷനില് പോസ്റ്റല് ലൈഫ് ഇന്‍ഷുറന്‍സ് / ഗ്രാമീണ പോസ്റ്റല് ലൈഫ് ഇന്‍ഷുറന്‍സ് വിപണനത്തിനായി കമ്മീഷന് വ്യവസ്ഥയില് ഡയറക്ട് ഏജന്റിനെ നിയമിക്കുന്നു. 18നും 50നും ഇടയില് പ്രായമുള്ള തൊഴില് രഹിതര്, സ്വയം തൊഴില് ചെയ്യുന്നവര്‍ക്ക് അപേക്ഷിക്കാം. അപേക്ഷകര് പത്താം ക്ലാസ്സ് പാസായവരും പാലക്കാട് പോസ്റ്റല് ഡിവിഷന് പരിധിയില് സ്ഥിരതാമസമുള്ളവരുമാകണം. മുന് ഇന്‍ഷുറന്‍സ് ഏജന്റുമാര്, ആര്.ഡി ഏജന്റ്, വിമുക്തഭടന്മാര്, കമ്പ്യൂട്ടര് പരിജ്ഞാനമുള്ളവര് എന്നിവര്‍ക്ക് മുന്‍ഗണന.\nഅപേക്ഷകര് ബയോഡാറ്റ (മൊബൈല് നമ്പര് സഹിതം), വയസ്സ്, യോഗ്യത, മുന്‍പരിചയം എന്നിവ തെളിയിക്കുന്ന രേഖകളോടൊപ്പം The Senior Superintendent of Post Offices, Palakkad Division, Palakkad – 678001 എന്ന വിലാസത്തില് മെയ് 12ന് മുമ്പ് അയക്കണം. ഇന്റര്‍വ്യൂ തീയതി പിന്നീട് അറിയിക്കും. തിരഞ്ഞെടുക്കപ്പെടുന്നവര് 5000 രൂപയുടെ NSC / KVP ആയി സെക്യൂരിറ്റി ഡെപ്പോസിറ്റ് കെട്ടിവയ്ക്കണം.


മഹാരാഷ്ട്രയില് കോണ്‍ഗ്രസ് സഖ്യത്തിന് തിരിച്ചടി ; എന്.സി.പി എം.പി ബിജെപിയില് ചേര്‍ന്നു\nJanam TV Web Desk Sep 13, 2019, 03:44 pm IST\nമുംബൈ : മഹാരാഷ്ട്രയില് കോണ്‍ഗ്രസ് സഖ്യത്തിന് വന് തിരിച്ചടി. എന്.സി.പി എം.പിയും ജനപ്രിയ നേതാവുമായ ഉദയന്‍രാജെ ഭോസ്ലെ ബിജെപിയില് ചേര്‍ന്നു. നാളെ ഡല്‍ഹിയില് നടക്കുന്ന ചടങ്ങില് അദ്ദേഹം ബിജെപി അംഗത്വം സ്വീകരിക്കും.\nമഹാരാഷ്ട്രയിലെ സത്താറയില് നിന്നുള്ള എം.പിയാണ് ഭോസ്ലെ. ഛത്രപതി ശിവാജിയുടെ പിന്മുറക്കാരനായി അറിയപ്പെടുന്ന ഇദ്ദേഹം മോദി തരംഗത്തിനിടയിലും സത്താറയില് നിന്ന് വലിയ ഭൂരിപക്ഷത്തില് വിജയിച്ച നേതാവാണ്. 2009, 2014, 2019 തെരഞ്ഞെടുപ്പുകളിലാണ് അദ്ദേഹം വിജയിച്ചത്. 2019 ല് 1,30,000 ല് പരം വോട്ടിന്റെ ഭൂരിപക്ഷത്തിലാണ് ഭോസ്ലെ ജയിച്ചത്. 2014 ല് ഭൂരിപക്ഷം മൂന്നര ലക്ഷത്തിനു മുകളിലായിരുന്നു.\nതിരഞ്ഞെടുപ്പ് ആസന്നമായിരിക്കെ കോണ്‍ഗ്രസ്-എന്.സി.പി സഖ്യത്തിന് വന് തിരിച്ചടിയാണ് ഭോസ്ലെയുടെ രാജി. മുഖ്യമന്ത്രി ദേവേന്ദ്ര ഫഡ്‌നാവിസിനൊപ്പം ഭോസ്ലെ ഡല്‍ഹിക്ക് തിരിച്ചതായാണ് റിപ്പോര്‍ട്ട്. പ്രധാനമന്ത്രി നരേന്ദ്രമോദിയുടേയും പാര്‍ട്ടി പ്രസിഡന്റ് അമിത് ഷായുടേയും സാന്നിദ്ധ്യത്തിലാകും ഭോസ്ലെ പാര്‍ട്ടി അംഗത്വം സ്വീകരിക്കുകയെന്നും സൂചനയുണ്ട്.\nസത്താറയില് നടന്ന വികസനത്തിന് ഭോസ്ലെ നേരത്തെ മുഖ്യമന്ത്രി ദേവേന്ദ്ര ഫഡ്‌നാവിസിനെ പ്രശംസിച്ചിരുന്നു. ഭോസ്ലെ ബിജെപിയില് ചേര്‍ന്നാല് തനിക്ക് വളരെ സന്തോഷമുണ്ടാകുമെന്ന് ഫഡ്‌നാവിസും പ്രതികരിച്ചിരുന്നു


ഉപരാഷ്ട്രപതിയുടെ അരുണാചൽ സന്ദർശനത്തിനെതിരെ ചൈന; ശക്തമായി പ്രതികരിച്ച് ഇന്ത്യ – Newscom – Malayalam News\nഉപരാഷ്ട്രപതി വെങ്കയ്യ നായിഡുവിന്റെ അരുണാചൽ പ്രദേശിലെ സന്ദർശനത്തിനെതിരെ രംഗത്തെത്തിയ ചൈനയ്ക്കെതിരെ ശക്തമായി പ്രതികരിച്ച് ഇന്ത്യ. അതിർത്തി വിഷയത്തിൽ എത്രയും പെട്ടെന്ന് ചൈനയുടെ ഭാഗത്തുനിന്ന് തീരുമാനം ഉണ്ടാകണമെന്നും ഇന്ത്യ ആവശ്യപ്പെട്ടു.\nഅതിർത്തി പ്രശ്നങ്ങൾ നിലനിൽക്കുന്നതിനിടെ ഉപരാഷ്ട്രപതി വെങ്കയ്യ നായിഡു അരുണാൽ പ്രദേശ് സന്ദർശിച്ചത് ശരിയായില്ല എന്നായിരുന്നു ചൈനീസ് വിദേശകാര്യ വക്താവ് പറഞ്ഞത്.\nഒക്ടോബർ 9-ന് ആണ് രണ്ട് ദിവസത്തെ സന്ദർശനത്തിനുവേണ്ടി ഉപരാഷ്ട്രപതി അരുണാചൽ പ്രദേശിലെത്തിയത്.\nകൊവിഡ് 19; രാജ്യത്ത് 30,549 പുതിയ രോഗികൾ


40 ദിവസം കൊണ്ട് ഷൈനി താണ്ടിയത് 12,000 കിലോമീറ്റര് | Travel | Bullet Rally\n40 ദിവസം കൊണ്ട് ഷൈനി താണ്ടിയത് 12,000 കിലോമീറ്റര്\nബുള്ളറ്റ് അറ്റകുറ്റപ്പണി നടത്തി യാത്ര തുടര്‍ന്നു. മറ്റ് തടസ്സങ്ങളൊന്നും കൂടാതെ യാത്ര പൂര്‍ത്തിയാക്കാനായതിന്റെ ആവേശത്തിലാണ് ഷൈനി.\n# ജെ. ഫിലിപ്പ്\nPublished: Aug 27, 2017, 08:27 AM IST\nതൃശ്ശൂര്: കന്യാകുമാരിയില്‍നിന്ന് കശ്മീരിലെ കര്‍ദുംഗല പാസ് വരെ 12,000 കിലോമീറ്റര് സഞ്ചരിച്ച് ഷൈനി രാജ്കുമാര് ശനിയാഴ്ച തൃശ്ശൂരിലെത്തി. വനിതകള്‍ക്കെതിരേയുള്ള അക്രമങ്ങള് അവസാനിപ്പിക്കുകയെന്ന സന്ദേശമുണര്‍ത്തിയുള്ള യാത്ര ഞായറാഴ്ച തിരുവനന്തപുരത്ത് സമാപിക്കും. കേരളത്തിന്റെ ആദ്യ വനിതാ ബുള്ളറ്റ് ക്‌ളബ്ബിന്റെ സ്ഥാപകയാണ് ഷൈനി.\nജൂലായ് 16ന് തിരുവനന്തപുരത്തുനിന്നാണ് ഷൈനി യാത്രതിരിക്കുന്നത്. ആദ്യദിവസം മധുരയ്ക്കും തിരുനെല്‍വേലിക്കും ഇടയില് രാത്രി ബൈക്ക് കല്ലില് കയറി മറിഞ്ഞു. ഷൈനിക്ക് പരിക്ക് പറ്റിയില്ലെങ്കിലും ബൈക്കിന് തകരാര് സംഭവിച്ചു. യാത്രാസ്വപ്നം ഉപേക്ഷിക്കേണ്ടിവരുമോ എന്നുള്ള ആശങ്കയില് സംഭവം വീട്ടിലറിയിച്ചില്ല.\nബുള്ളറ്റ് അറ്റകുറ്റപ്പണി നടത്തി യാത്ര തുടര്‍ന്നു. മറ്റ് തടസ്സങ്ങളൊന്നും കൂടാതെ യാത്ര പൂര്‍ത്തിയാക്കാനായതിന്റെ ആവേശത്തിലാണ് ഷൈനി. ''യാത്ര തന്ന ഊര്‍ജത്താല് താന് പുതിയ ഒരാളായിമാറി. അത്രയേറെ അനുഭവങ്ങളാണുണ്ടായത്. നിരവധി സുഹൃത്തുക്കളെയും ലഭിച്ചു.'' - ഷൈനി പറഞ്ഞു.\nഅനൂപ്, നാഷ് എന്നീ രണ്ട് സുഹൃത്തുക്കള്‍ക്കൊപ്പമാണ് ഷൈനി യാത്രയാരംഭിക്കുന്നത്. ജോലിക്ക് തിരിച്ചുകയറേണ്ടതിനാല് സുഹൃത്തുക്കള് മണാലിയില്‍വെച്ച് യാത്ര അവസാനിപ്പിച്ചുവെങ്കിലും പിന്തിരിഞ്ഞുമടങ്ങാന് ഷൈനി തയ്യാറായില്ല.\nസുഹൃത്തുക്കളും വിവിധ സംസ്ഥാനങ്ങളിലെ ബുള്ളറ്റ് റൈഡിങ് ക്‌ളബ്ബുകളും സ്വീകരണവും താമസസ്ഥലവും ഒരുക്കി പിന്തുണച്ചു. യാത്രയില് ദിവസം 700 കിലോമീറ്റര് വരെ ബൈക്കോടിച്ചു. അതുവരെ പരമാവധി 300 കിലോമീറ്റര് വരെയായിരുന്നു ഓടിച്ചിരുന്നത്. കായികാധ്യാപികകൂടിയായ ഷൈനിയില് അച്ഛന്റെ അനിയന് തങ്കരാജിന്റെ ബുള്ളറ്റ് കണ്ടാണ് റൈഡില് ആവേശമുണര്‍ന്നത്. വീട്ടില്‍നിന്നുള്ള പ്രോത്സാഹനമേറിയതോടെ ഇരുപതാംവയസ്സുമുതല് ഷൈനി ബുള്ളറ്റ് ഓടിച്ചുതുടങ്ങി. യാത്രയില് പ്രചോദനമുള്‍ക്കൊണ്ട വനിതകളെ ഷൈനി ഒരുമിച്ചുകൂട്ടി. ബുള്ളറ്റ് പഠിപ്പിക്കാനും യാത്രപോകാനുമുള്ള വനിതാ ബുള്ളറ്റ് ക്‌ളബ്ബുകള് രൂപവത്കരിച്ചുതുടങ്ങി. ഇപ്പോള് കേരളത്തിലെ മിക്കജില്ലകളിലും വനിതാ ബുള്ളറ്റ് ക്‌ളബ്ബുകള് ഉണ്ട്.\nമീൻപിടിത്തം ഒരു ചെറിയ പണിയല്ല\nഈ 280 പേരെ കണ്ടില്ലെങ്കില് നഷ്ടമാണ്...


വര്‍ക്കേഴ്സ് ഫോറം: കള്ളനോട്ട് വ്യാപനം അവഗണിക്കാവുന്നതോ; അപകടകരമോ?\n2008-ല് കണ്ടുപിടിക്കപ്പെട്ട കള്ളനോട്ടുകളുടെ എണ്ണം 3,98,111. മൊത്തം 15.6 കോടി രൂപാ. ആയിരത്തിന്റെ 31,857, അഞ്ഞൂറിന്റെ 2,19,739, നൂറിന്റെ 1,33,314 കള്ളനോട്ടുകള്. 2008 ഏപ്രില് മുതല് 2009 മാര്‍ച്ച് 31 വരെയുള്ള കണക്കുകളാണിത്. റിസർവ് ബാങ്ക് ഓഫീസുകളിലും രാജ്യത്തെ ബാങ്ക് ശാഖകളിലും മാത്രം പിടിക്കപ്പെട്ട കള്ളനോട്ടുകളുടെ കണക്ക്. പോലീസും മറ്റ് ഏജന്‍സികളും രാജ്യത്താകെ കണ്ടെടുത്ത കള്ളനോട്ടുകളുടെ എണ്ണം റിസർവ് ബാങ്കിന്റെ ഈ കണക്കില് ഉള്‍പ്പെടുത്തിയിട്ടില്ലതാനും. റിസർവ് ബാങ്ക് 2009 ആഗസ്റ് 27 ന് പ്രസിദ്ധീകരിച്ച വാര്‍ഷിക റിപ്പോര്‍ട്ടിലാണ് ഈ കണക്കുകള്. ഭയവും അറിവില്ലായ്മയുംമൂലം കള്ളനോട്ട് കൈവശം വന്നാല് സാധാരണക്കാര് റിപ്പോര്‍ട്ടു ചെയ്യാറില്ല. ചെറുകിട സ്ഥാപനങ്ങളും നൂലാമാലകള് ഒഴിവാക്കും. ഇക്കാരണങ്ങളാലെല്ലാം റിസർവ് ബാങ്കിന്റെ കണക്കില് ഉള്‍പ്പെടുന്നത് രാജ്യത്ത് പ്രചരിക്കുന്ന കള്ളനോട്ടിന്റെ ഒരു ചെറിയ അംശം മാത്രം.\nകണ്ടുപിടിക്കപ്പെട്ട കള്ളനോട്ടുകളുടെ അളവ് മൊത്തം പ്രചാരത്തിലുള്ള കറന്‍സിയുടെ 0.0008 ശതമാനം (ദശലക്ഷത്തില് എട്ട്) മാത്രമാണെന്നാണ് റിസർവ് ബാങ്ക് നിലപാട്. അത് അവഗണിക്കാവുന്ന അളവില് മാത്രം എന്നും. ഇപ്പോള് മൊത്തം പ്രചാരത്തിലുള്ളത് 49,000 ദശലക്ഷം നോട്ടുകളാണ്.\n1999-2000 ല് കണ്ടുപിടിക്കപ്പെട്ട കള്ളനോട്ടുകളുടെ എണ്ണം 38,000 ആയിരുന്നു. റിസർവ് ബാങ്കിലും, മറ്റ് ബാങ്കുകളിലും മാത്രം പിടിക്കപ്പെടുന്ന കള്ളനോട്ടുകളുടെ എണ്ണം പത്തുവര്‍ഷത്തില് പത്തിരട്ടിയിലേറെ വര്‍ദ്ധിച്ചിട്ടും അതവഗണിക്കാവുന്ന അളവില്‍തന്നെയെന്ന റിസർവ് ബാങ്ക് നിലപാട് ഗൌരവത്തോടെ പരിശോധിക്കപ്പെടേണ്ടതാണ്. പ്രത്യേകിച്ച് റിസർവ് ബാങ്കിന്റെ പ്രഖ്യാപിത നയം കള്ളനോട്ടിന്റെ ടോളറന്‍സ് ലവല് പൂജ്യം ആയിരിക്കണം എന്നതിന്റെ വെളിച്ചത്തില്.\n2008 ല് ആയിരം രൂപയുടെ 31857 കള്ളനോട്ടുകള് പിടികൂടി. ഇതേ കാലയളവില് പരിശോധിച്ച് നശിപ്പിച്ചത് ആയിരത്തിന്റെ 39 ദശലക്ഷം നോട്ടുകളാണ്. റിസർവ് ബാങ്കിലെയും ബാങ്കുകളിലേയും പരിശോധനയിലാണ് ബാങ്കിംഗ് ചാനലില് എത്തുന്ന കള്ളനോട്ടുകള് പിടികൂടപ്പെടുന്നത്. അപ്പോള് റിസർവ് ബാങ്കില് പരിശോധിക്കപ്പെട്ട ആയിരത്തിന്റെ നോട്ടുകളുടെ എത്ര ശതമാനമാണ് പിടിക്കപ്പെട്ട കള്ളനോട്ടുകള് എന്നു നോക്കിയാല് അത് ദശലക്ഷത്തില് 817 എന്നു കാണാം. ഇതെങ്ങനെ അവഗണിക്കാവുന്ന അളവിലെന്ന് പറഞ്ഞുതള്ളും?\nഅതുപോലെ 2008-ല് പിടിക്കപ്പെട്ട അഞ്ഞൂറുരൂപാ കള്ളനോട്ടുകളുടെ എണ്ണം 2,19,739. ഏകദേശം 11 കോടി രൂപ. അത് പരിശോധിച്ചു നശിപ്പിച്ച 735 ദശലക്ഷം അഞ്ഞൂറുരൂപ നോട്ടുകളില് ദശലക്ഷത്തില് 298 കള്ളനോട്ടുകള് എന്ന കണക്കിലാണ്.\nറിസർവ് ബാങ്കിന്റെ പ്രഖ്യാപിത നയമനുസരിച്ച് കള്ളനോട്ടിന്റെ "ടോളറന്‍സ് ലവല്'' പൂജ്യം ആണ്. അപ്പോള് ആയിരം രൂപയുടെ 817 കള്ളനോട്ടുകളെങ്ങനെ അവഗണിക്കാവുന്ന അളവിലാകും? ലോകത്ത് മറ്റൊരു രാജ്യവും അവരുടെ കറന്‍സി അവസാന ആഡിറ്റ് പോയിന്റില് സാമ്പിള് പരിശോധന മാത്രം നടത്തി നശിപ്പിക്കുന്നതായി അറിവില്ല.\nറിസർവ് ബാങ്കില് കള്ളനോട്ട് കണ്ടുപിടിക്കുന്നത് നോട്ടുകളുടെ അവസാന ആഡിറ്റിലാണ്. ആ നോട്ട് സമ്പദ്ഘടനയില് ഏല്പിക്കാവുന്ന എല്ലാ ആഘാതവും ഏല്പിച്ചതിനുശേഷം റിസർവ് ബാങ്കില് കണ്ടുപിടിക്കപ്പെടുന്ന ഒരു നോട്ടുപോലും അവഗണിക്കാവുന്നതല്ല എന്ന് ചുരുക്കം.\nമുന്‍വര്‍ഷത്തേക്കാള് 103 ശതമാനം വര്‍ദ്ധനവ് കണ്ടുപിടിക്കപ്പെട്ട കള്ളനോട്ടുകളുടെ എണ്ണത്തിലുണ്ടായി. മൂല്യത്തില് 180 ശതമാനം വര്‍ദ്ധനവും. പത്തു വര്‍ഷത്തിനിടയില് പത്തിരട്ടി വര്‍ദ്ധനവും. ഇപ്പോഴും അതവഗണിക്കാവുന്ന അളവിലെന്ന നിലപാട് വസ്തുതകളുമായി പൊരുത്തപ്പെടുന്നതല്ല. പ്രത്യേകിച്ച് കണ്ടുപിടിക്കപ്പെട്ട കള്ളനോട്ടുകള് ആ denomination ല് പരിശോധിച്ചു നശിപ്പിച്ച നോട്ടുകളുടെ ശതമാനമായി കണക്കാക്കി നോക്കുമ്പോള് അങ്ങനെ നോക്കുന്നതാണ് ശരിയായതും യുക്തിസഹവും.\nമൊത്തം പ്രചാരത്തിലുള്ള കറന്‍സിയുടെ 4% മാത്രമാണ് ആയിരത്തിന്റെ നോട്ടുകള്. 13 ശതമാനം അഞ്ഞൂറുരൂപാ നോട്ടുകള്. 28% നൂറുരൂപാ നോട്ടുകളും. ഇവ മാത്രമാണ് നശിപ്പിക്കുന്നതിനുമുമ്പ് റിസർവ് ബാങ്കില് വിശദമായ പരിശോധനയ്ക്കു വിധേയമാക്കുന്നത്.\nമൊത്തം കറന്‍സിയുടെ 55% വരുന്ന മറ്റു നോട്ടുകള്‍ക്ക് സാമ്പിള് പരിശോധന മാത്രവും. 2008 -ല് 5214 ദശലക്ഷം നോട്ടുകള് സാമ്പിള് പരിശോധനമാത്രം നടത്തി നശിപ്പിച്ചു. അതുകൊണ്ടുതന്നെ അവയില് പിടിക്കപ്പെടുന്ന കള്ളനോട്ടുകളുടെ എണ്ണം തുലോം വിരളവും.സ്ഥിതി ഇതായിരിക്കെ, 4% മാത്രം വരുന്ന ആയിരം രൂപയിലും 13% വരുന്ന അഞ്ഞൂറുരൂപയിലും പിടിക്കപ്പെടുന്ന കള്ളനോട്ടുകള് 49000 ദശലക്ഷം മൊത്തം കറന്‍സിയുടെ ശതമാനമാക്കി അവതരിപ്പിക്കുന്നത് കള്ളനോട്ടു വ്യാപനത്തിന്റെ വ്യാപ്തിയും ആഴവും ചുരുക്കിക്കാണിക്കാന് മാത്രമേ ഉപകരിക്കൂ.\nഎന്നാല് റിസർവ് ബാങ്കിന്റെ വാര്‍ഷിക റിപ്പോര്‍ട്ടിലും, 2009 ജൂലൈയില് പുറത്തിറക്കിയ വിശദീകരണക്കുറിപ്പിലും, ആര്.ബി.ഐ. ഡപ്യൂട്ടി ഗവര്‍ണ്ണര് ശ്രീമതി ഉഷാ തോറാട്ട് അധ്യക്ഷയായ ഉന്നതതല സമിതിയുടെ റിപ്പോര്‍ട്ടിലും നല്‍കിയിരിക്കുന്ന കണക്കുകള് എല്ലാം കണ്ടുപിടിക്കപ്പെട്ട കള്ളനോട്ടുകള് പ്രചാരത്തിലുള്ള മൊത്തം കറന്‍സിയുടെ ദശലക്ഷത്തില് 8 എണ്ണം മാത്രമാണ് എന്നാണ്.\nഉത്തര്‍പ്രദേശിലെ ദുമരിയാഗഞ്ചില് ഒരു കറന്‍സി ചെസ്റ്റില് വന് കള്ളനോട്ടുശേഖരം കണ്ടുപിടിക്കപ്പെട്ടതിനെ തുടര്‍ന്ന് നിയമിക്കപ്പെട്ട ഉന്നതതലസമിതിയുടെ കണ്ടെത്തലുകളും നിര്‍ദ്ദേശങ്ങളും ഇപ്പോഴും റിസർവ് ബാങ്കിന്റെ പരിഗണനയിലുണ്ട്.\n1934 ലെ റിസർവ് ബാങ്ക് ഓഫ് ഇന്ത്യ ആക്ട് അനുസരിച്ച് നമ്മുടെ രാജ്യത്ത് കറന്‍സി മാനേജ്‌മെന്റ് റിസർവ് ബാങ്കില് നിക്ഷിപ്തമാണ്. പുതിയ നോട്ടുകള് പുറത്തിറക്കേണ്ടതും പ്രചാരത്തിലുള്ളവ പരിശോധിച്ച് വൃത്തിയുള്ളവമാത്രം തിരികെ നല്‍കേണ്ടതും റിസർവ് ബാങ്കിന്റെ ചുമതലയാണ്. നോട്ടുകള് നശിപ്പിക്കുന്നതിനുമുമ്പ് വിശദമായി പരിശോധിച്ച് വ്യാജനില്ലെന്നുറപ്പു വരുത്തേണ്ടതും റിസർവ് ബാങ്കാണ്. ആ പരിശോധനയിലാണ് കറന്‍സി ചെസ്‌റ്റുകളിലും, റിസർവ് ബാങ്കിലുമായി കള്ളനോട്ടുകള് കണ്ടുപിടിക്കപ്പെടുന്നത്.\nറിസർവ് ബാങ്കിന് രാജ്യത്താകെയുള്ള 20 ഇഷ്യൂ ഓഫീസുകളിലും വിവിധ ബാങ്കുകളിലെ 4300 കറന്‍സി ചെസ്‌റ്റുകളിലും ആണ് കറന്‍സി നോട്ടുകള് പരിശോധിക്കുന്നത്. കറന്‍സി ചെസ്‌റ്റുകളില് പരിശോധിച്ചവ റിസർവ് ബാങ്കില് ഫൈനല് ആഡിറ്റ് നടത്തി നശിപ്പിക്കും. രാജ്യത്താകെ റിസർവ് ബാങ്കില് ഈ ജോലിയില് ഏര്‍പ്പെട്ടിരുന്ന 12000ത്തില് കൂടുതല് നോട്ടു പരിശോധകരുണ്ടായിരുന്നു.\n2001 മുതല് നോട്ടുപരിശോധകരെ ഒഴിവാക്കി. പകരം കോടികള് മുടക്കി സ്ഥാപിച്ച കറന്‍സി വെരിഫിക്കേഷന് ആന്‍ഡ് പ്രോസസിംഗ് സിസ്‌റ്റം എന്ന യന്ത്രസംവിധാനം ഏര്‍പ്പെടുത്തി. യന്ത്രസംവിധാനം ഏര്‍പ്പെടുത്തുന്നത് എല്ലാ നോട്ടുകളും റിസർവ് ബാങ്കിന്റെ ഫൈനല് ആഡിറ്റിങ്ങിന് വിധേയമാക്കുന്നതിനാണ് എന്ന് അന്നത്തെ കേന്ദ്രധനമന്ത്രി പാര്‍ലമെന്റംഗങ്ങള്‍ക്കുറപ്പുനല്‍കി. ജീവനക്കാരുടെ എണ്ണം കൂട്ടിയാലും അവര്‍ക്കു പരിശോധിച്ചുതീര്‍ക്കാന് പറ്റാത്ത തരത്തില് പരിശോധിക്കേണ്ട കറന്‍സിയുടെ അളവു കൂടുകയാണെന്നും അതിനാല് യന്ത്രസംവിധാനം അനിവാര്യം ആണെന്നും വിശദീകരണമുണ്ടായി. എന്നാല് വളരെ പെട്ടെന്നുതന്നെ നോട്ടുപരിശോധകര് പൂര്‍ണ്ണമായി പിന്‍വലിക്കപ്പെട്ടു. നോട്ടുപരിശോധന യന്ത്രസംവിധാനത്തില് മാത്രമായി.\nനമ്മുടെ രാജ്യത്ത് ഇപ്പോള് പ്രചാരത്തിലുള്ളത് 49000 ദശലക്ഷം നോട്ടുകളാണ്. ഇന്നത്തെ നിലയിലുള്ള വര്‍ദ്ധനവ് കണക്കാക്കിയാല് 2012ല് അത് 64000 ദശലക്ഷമാകും. 1938 ല് ഇത് 124 ദശലക്ഷം മാത്രമായിരുന്നു. 1989ല് ഇത് 18500 ദശലക്ഷവും. പി.ആര്. നായക് കമ്മിറ്റി ശുപാര്‍ശയനുസരിച്ച് ഇന്നത്തെ നിലയിലെങ്കിലും വൃത്തിയുള്ള നോട്ടുകള് ലഭ്യമാക്കണമെങ്കില് 25000 ദശലക്ഷം നോട്ടുകളെങ്കിലും ഓരോ വര്‍ഷവും പ്രചാരത്തില്‍നിന്ന് പിന്‍വലിച്ച്, പരിശോധിച്ച് നശിപ്പിച്ച് പുതിയവ പുറത്തിറക്കേണ്ടതുണ്ട്. അത്ര ബൃഹത്തും സങ്കീര്‍ണ്ണവുമാണ് സ്ഥിതി. ഒന്നിലധികം ഷിഫ്റ്റുകളിലായി 54 സി.വി.പി.എസ്. യന്ത്രങ്ങളില് 2008 ല് പരിശോധിക്കപ്പെട്ടത് 6748 ദശലക്ഷം നോട്ടുകളാണ്. 2008 മൊത്തം നശിപ്പിക്കപ്പെട്ട 11962 ദശലക്ഷം നോട്ടുകളില് യന്ത്രം പരിശോധിച്ച 6748 ദശലക്ഷത്തിന്റെ ബാക്കി 5214 ദശലക്ഷം നോട്ടുകള് സാമ്പിള് പരിശോധന മാത്രമേ റിസർവ് ബാങ്കില് നടത്തിയിട്ടുള്ളൂ.\nറിസർവ് ബാങ്കിലെ കറന്‍സി വെരിഫിക്കേഷന് ആന്‍ഡ് പ്രോസസിംഗ് യന്ത്രവും ബാങ്കുകളിലെ നോട്ട് സോര്‍ട്ടിംഗ് മെഷിനും നേരിട്ട് കള്ളനോട്ടുകള് കണ്ടുപിടിക്കുന്നവയല്ല. യന്ത്രം നല്ലതല്ലാത്ത നോട്ടുകള് തരംതിരിക്കും. യന്ത്രം തരംതിരിച്ചുമാറ്റിയവയില് കള്ളനോട്ടുകളും ഉണ്ടാകും. തരംതിരിച്ചു മാറ്റിയവയില് കള്ളനോട്ടുകള് എത്രയെന്ന് അവ ഓരോന്നു പരിശോധിച്ചുറപ്പുവരുത്തേണ്ടത് പരിചയസമ്പത്തുള്ള ജീവനക്കാരാണ്. യന്ത്രം തരം തിരിച്ചുമാറ്റുന്ന നോട്ടുകള് ഓരോന്നും സൂക്ഷ്മമായി പരിശോധിക്കുന്നതിന് ആവശ്യത്തിന് പരിശോധകരെ നിയോഗിക്കാതെ പരിശോധന ചടങ്ങാക്കിയാല് യന്ത്രം തരംതിരിച്ചവയില് നിന്നുപോലും കള്ളനോട്ടുകളെല്ലാം പടിക്കപ്പെടണമെന്നില്ല.55% കറന്‍സിക്ക് സാമ്പിള് പരിശോധന മാത്രം. ബാക്കി പരിശോധിക്കുന്നത് സി.വി.പി.എസ്. യന്ത്രസംവിധാനത്തില്. യന്ത്രം പാസ്സാക്കിയ നോട്ടുകള് ഓണ്‍ലൈനില് നശിപ്പിക്കുകയാണ് പതിവ്. യന്ത്രം പാസ്സാക്കുന്നതില് കള്ളനോട്ടു കാണില്ല എന്നത് വിശ്വാസം മാത്രം. ഉണ്ടോ എന്ന് പരിശോധിക്കാന് ഇപ്പോള് യാതൊരു സംവിധാനവുമില്ല. നിലവിലുള്ള പരിശോധനാ സംവിധാനം എല്ലാ കള്ളനോട്ടുകളും കണ്ടുപിടിക്കാന് പര്യാപ്തമല്ല എന്നു ചുരുക്കം.\n2001 മുതല് നോട്ടുപരിശോധകരെ ഒഴിവാക്കി യന്ത്രത്തേയുംസാമ്പിള് പരിശോധനയേയും ആശ്രയിച്ച് റിസര്‍വ്ബാങ്ക് കറന്‍സി മാനേജ്‌മെന്റ് മേഖലയില് നടപ്പില് വരുത്തിയ പരിഷ്ക്കാരങ്ങളുടെ ദുരന്തഫലങ്ങളും തീരെ കുറവല്ല. ദുമരിയാഗഞ്ചിലെ കറന്‍സി ചെസ്‌റ്റില് കണ്ടുപിടിക്കപ്പെട്ട വന് കള്ളനോട്ടുശേഖരം, മൈസൂറിലെ നോട്ട് പ്രസില് നിന്ന് തിരുവനന്തപുരത്തേക്കയച്ചതില് കണ്ടുപിടിച്ച 50 ലക്ഷം രൂപയുടെ കുറവ്, കത്തിച്ചതിനുശേഷം ചവറയിലെ ഫര്‍ണസില് നിന്ന് റിസർവ് ബാങ്കിലെത്തിയ പഞ്ച്ചെയ്ത നോട്ടുകെട്ട്, തിരുവനന്തപുരത്തെ ഒരു കറന്‍സി ചെസ്‌റ്റില് കണ്ടുപിടിക്കപ്പെട്ട തിരിമറി.... ഇവയെല്ലാം സംഭവിച്ചത് 2001 ല് ആരംഭിച്ച പരിഷ്ക്കാരങ്ങള്‍ക്കുശേഷമാണ്. പരിഷ്കാരികള് തകര്‍ത്തുകളഞ്ഞത് 65 വര്‍ഷം റിസര്‍വ് ബാങ്ക് വളര്‍ത്തി കാത്തുസംരക്ഷിച്ച വിശ്വാസ്യതയും.\nകറന്‍സി ഓരോ പൌരന്റെയും ജീവിതത്തിന്റെ തന്നെ ഭാഗമാണ്. പൌരനെ സംബന്ധിച്ചിടത്തോളം കറന്‍സിയാണ് റിസർവ് ബാങ്കിന്റെ മുഖം. സാധാരണ പൌരന്റെ കൈവശം വന്നുപെടുന്ന കള്ളനോട്ടുകളില് അവര് കാണുന്നത് റിസർവ് ബാങ്കിന്റെ വികൃതമായ മുഖമായിരിക്കും.\nപാര്‍ലമെന്റിന്റെ ഇരു സഭകളിലും ധനകാര്യ സ്‌റ്റാന്‍ഡിംഗ് കമ്മിറ്റി 2008 ഡിസംബര് 18 ന് സമര്‍പ്പിച്ച റിപ്പോര്‍ട്ടില് സമ്പദ്ഘടനയിലെ കള്ളനോട്ട് വ്യാപനത്തിന്റെ അപകടസ്ഥിതിയില് അസന്തുഷ്ടി പ്രകടിപ്പിക്കുകയും കറന്‍സി മാനേജ്‌മെന്റിലെ നിലവിലെ എല്ലാ സംവിധാനങ്ങളുടെ കാര്യക്ഷമതയും വിശ്വാസ്യതയും വീണ്ടും വിലയിരുത്തപ്പെടണം എന്നും നിര്‍ദ്ദേശിച്ചിക്കുകയും ചെയ്തിരുന്നു.\nകള്ളനോട്ടു വ്യാപനം സമ്പദ്ഘടനയിലുണ്ടാകുന്ന വിനാശകരമായ പ്രത്യാഘാതങ്ങള് അതീവ ഗൌരവത്തോടെ കാണുകയും രാജ്യത്തെ കറന്‍സി സംവിധാനത്തിന്റെ സുരക്ഷിതത്വം ഉറപ്പുവരുത്തുന്ന തരത്തില് നിലവിലുള്ള പരിശോധനാ സംവിധാനങ്ങളെല്ലാം പുനക്രമീകരിച്ച് കുറ്റമറ്റതാക്കേണ്ടത് അടിയന്തിരാവശ്യമാണ്. രാജ്യത്തെ എല്ലാ നോട്ടുകളും നശിപ്പിക്കുന്നതിനുമുമ്പുള്ള ഫൈനല് ആഡിറ്റില് റിസർവ് ബാങ്കില് പരിശോധിക്കപ്പെടണം.\nറ്റി.കെ. തങ്കച്ചന്, വൈസ് പ്രസിഡന്റ്, ആള് ഇന്ത്യാ റിസർവ് ബാങ്ക് എംപ്ളോയീസ് അസോസിയേഷന്\nLabels: ബാങ്കിംഗ്, രാഷ്ട്രീയം, വികസനം, സാങ്കേതികവിദ്യ, സാമ്പത്തികം\n1934 ലെ റിസര്‍വ് ബാങ്ക് ഓഫ് ഇന്ത്യ ആക്ട് അനുസരിച്ച് നമ്മുടെ രാജ്യത്ത് കറന്‍സി മാനേജ്‌മെന്റ് റിസര്‍വ് ബാങ്കില് നിക്ഷിപ്തമാണ്. പുതിയ നോട്ടുകള് പുറത്തിറക്കേണ്ടതും പ്രചാരത്തിലുള്ളവ പരിശോധിച്ച് വൃത്തിയുള്ളവമാത്രം തിരികെ നല്‍കേണ്ടതും റിസര്‍വ് ബാങ്കിന്റെ ചുമതലയാണ്. നോട്ടുകള് നശിപ്പിക്കുന്നതിനുമുമ്പ് വിശദമായി പരിശോധിച്ച് വ്യാജനില്ലെന്നുറപ്പു വരുത്തേണ്ടതും റിസര്‍വ് ബാങ്കാണ്. ആ പരിശോധനയിലാണ് കറന്‍സി ചെസ്‌റ്റുകളിലും, റിസര്‍വ് ബാങ്കിലുമായി കള്ളനോട്ടുകള് കണ്ടുപിടിക്കപ്പെടുന്നത്.\nപിടി കൂടിയത് ഇത്രേം..അപ്പൊ ഇനി പിടിക്കപെടാതെ പോകുന്നതിന്റെ കണക്കോ? ഭയങ്കരം..


ശബരിമല ആക്രമണ ഗൂഢാലോചന കേസ് നിലനില്‍ക്കും; കെ.സുരേന്ദ്രന്‍റെ റിമാന്‍ഡ് 14 ദിവസത്തേയ്ക്ക്കൂടി നീട്ടി\nPrevious Article ഗജ ചുഴലിക്കാറ്റ്: തമിഴ്‌നാട്ടിലെ പ്രദേശങ്ങളില് സഹായവുമായി എത്തിയ സന്തോഷ് പണ്ഡിറ്റ് എന്ന മനുഷ്യത്വ മുഖം\nNext Article ഡിസംബർ6ഹിന്ദു സ്വാഭിമാന ദിനമായി ആഘോഷിച്ച് രാഷ്ട്രീയ ബജ്റംഗ ദൾ\nപത്തനംതിട്ട: ചിത്തിര ആട്ടവിശേഷത്തിനിടെ കുട്ടിയുടെ ചോറൂണിനെത്തിയ സ്ത്രീയെ തടഞ്ഞെന്ന കേസിൽ ബിജെപി നേതാവ് കെ.സുരേന്ദ്രന്റെ റിമാൻഡ് നീട്ടി. 14 ദിവസത്തേക്കു കൂടിയാണു റിമാൻഡ് നീട്ടിയത്. മകന്റെ കുട്ടിയുടെ ചോറൂണിനെത്തിയ ലളിതയെന്ന സ്ത്രീയെ തടഞ്ഞെന്നാണു കേസ്. അതേസമയം, തന്നെ ആജീവനാന്തം ജയിലിൽ ഇടാനുള്ള ഗൂഢാലോചനയാണു സർക്കാരിന്റേതെന്ന് സുരേന്ദ്രൻ ആരോപിച്ചു. അതിന്റെ ഭാഗമായിട്ടാണു ചായ വാങ്ങിത്തന്ന സിഐയെ സസ്പെൻഡ് ചെയ്തത്. മനപൂർവം പ്രശ്നങ്ങൾ ഉണ്ടാക്കാനാണു ശബരിമലയിൽ ദർശനത്തിനു പോയ തന്നെ പിടിച്ചു ജയിലിൽ ഇട്ടതെന്നും സുരേന്ദ്രൻ പറഞ്ഞു.\nബരിമല ദര്‍ശത്തിനെത്തുന്ന ഒരു ഭക്തന്റെ ഭാഗത്തു നിന്നുണ്ടാകേണ്ട പ്രവര്‍ത്തിയല്ല സുരേന്ദ്രന്റ ഭാഗത്തു നിന്നുണ്ടായതെന്ന് ആരോപിച്ച സര്‍ക്കാര് സുരേന്ദ്രനെതിരായ തെളിവുകള് അക്കമിട്ട് നിരത്തി . കേസ് ഡയറിയും ഹാജരാക്കി . ശബരിമലയിലെ സമാധാനഅന്തരീക്ഷം തകര്‍ക്കുന്നതിനുള്ള ഗൂഢാലോചനയില് സുരേന്ദ്രനും പങ്കുണ്ട് . ഇത് തെളിയിക്കാനുതകുന്ന വാട്സ് ആപ്പ് സന്ദേശങ്ങളും മൊഴികളുമുണ്ട്\nഈ കേസില് നേരത്തെ പത്തനംതിട്ട കോടതി സുരേന്ദ്രന് ജാമ്യം നിഷേധിച്ചിരുന്നു. എസ്.പി ഹരിശങ്കറിന് തന്നോടുള്ള വ്യക്തിപരമായ വൈരാഗ്യമാണ് കള്ളക്കേസിന് പിന്നിലെന്നാണ് സുരേന്ദ്രന് ആരോപിച്ചത്. ഇന്നലെ സുരേന്ദ്രനെ കോടതിയില് ഹാജരാക്കാന് കൊണ്ടുപോകുന്ന വഴിക്ക് പുറത്ത് നിന്ന് ഭക്ഷണം വാങ്ങിക്കൊടുത്തതിന് പൊലീസുകാരനെ സസ്‌പെന്‍ഡ് ചെയ്തിരുന്നു. കൊല്ലം എ.ആര് ക്യാംപിലെ വിക്രമന് നായരെയാണ് സസ്‌പെന്‍ഡ് ചെയ്തത്.


അതിവേഗം കിറ്റ് എത്തും മുടങ്ങില്ല – Nerariyan | News\n78.35 ലക്ഷം പേർ മാർച്ചിലെയും 32 ലക്ഷം പേർ ഏപ്രിലിലെയും കിറ്റ് വാങ്ങിക്കഴിഞ്ഞു\nഏപ്രിലിലെ ഭക്ഷ്യക്കിറ്റ് വിതരണം അതിവേഗം പൂർത്തിയാക്കാനൊരുങ്ങി ഭക്ഷ്യവകുപ്പും സപ്ലൈകോയും. 78.35 ലക്ഷം പേർ മാർച്ചിലെയും 32 ലക്ഷം പേർ ഏപ്രിലിലെയും കിറ്റ് വാങ്ങിക്കഴിഞ്ഞു.\nപ്രതിദിനം നാല് ലക്ഷം കിറ്റാണ് സപ്ലൈകോ എത്തിക്കുന്നത്. ഇതിനിടയിലാണ് കിറ്റ് വിതരണം നിർത്തിവച്ചെന്ന കുപ്രചാരണങ്ങൾ നടക്കുന്നത്. മാർച്ച് 12നാണ് ഇതേ മാസത്തെ കിറ്റ് വതരണം തുടങ്ങിയത്. എട്ടിനുതന്നെ ഇവയുടെ തയ്യാറാക്കൽ ആരംഭിച്ചു.\nഏപ്രിലിലേതിനുള്ള ഒരുക്കം മാർച്ച് 24ന് തുടങ്ങി. 30 മുതൽ വിതരണവും. സപ്ലൈകോ സിഎംഡി ഉൾപ്പെടെയുള്ള ഉദ്യോഗസ്ഥർ തെരഞ്ഞെടുപ്പ് ഡ്യൂട്ടിയിലായതും അവധി ദിവസങ്ങളും കിറ്റ് വിതരണത്തിന്റെ വേഗം കുറച്ചിരുന്നു. സ്കൂളുകൾ പോളിങ് സ്റ്റേറ്റേഷനായത് പാക്കിങ്ങിനെയും ബാധിച്ചു. നീല, വെള്ള കാർഡുകൾക്കുള്ള 15 രൂപ നിരക്കിലുള്ള അരിവിതരണവും നടക്കുന്നുണ്ട്.\nTags: featured newsfood kittസ്‌പെഷ്യൽ ഭക്ഷ്യക്കിറ്റ്\nകെഎഎസ് സർവീസിലുള്ളവർക്ക് സംവരണം സാമൂഹ്യനീതി ഉറപ്പാക്കാൻ- സംസ്ഥാനസർക്കാർ


പിസി തോമസ് വിഭാഗം ഗുണം ചെയ്യില്ല: ആര്‍എസ്പി | LDF, Kerala Congress, RSP, PC Thomas, Thiruvananthapuram, കേരള കോണ്‍ഗ്രസ്, എല്‍ഡിഎഫ്, ആര്‍എസ്പി, പിസി തോമസ്, തിരുവനന്തപുരം\t- Malayalam Oneindia\nപിസി തോമസ് വിഭാഗം ഗുണം ചെയ്യില്ല: ആര്‍എസ്പി\nPublished: May 8 2010, 8:56 [IST]\nതിരുവനന്തപുരം: കേരള കോണ്‍ഗ്രസ് പിസി തോമസ് വിഭാഗത്തെ ഇടതുമുന്നണിയില് എടുക്കുന്നതിനെതിരെ ആര്‍എസ്പി രംഗത്ത്.\nവെള്ളിയാഴ്ച ചേര്‍ന്ന ആര് എസ് പി സംസ്ഥാന കമ്മിറ്റി യോഗത്തിനു ശേഷം ഒരു സ്വകാര്യ വാര്‍ത്താചാനലിനോട് പാര്‍ട്ടി സംസ്ഥാന സെക്രട്ടറി വി പി രാമകൃഷ്ണ പിള്ളയാണ് ഇക്കാര്യം പറഞ്ഞത്.\nഎന്നാല് ഇക്കാര്യത്തില് അന്തിമ തീരുമാനമെടുത്തിട്ടില്ലെന്നും യോഗത്തില് പങ്കെടുത്ത ഭൂരിഭാഗം പ്രവര്‍ത്തകരുടെയും പൊതുവികാരമാണ് ഇതെന്നും അദ്ദേഹം പറഞ്ഞിട്ടുണ്ട്.\nസുരേന്ദ്രന് പിള്ളയെ മന്ത്രിയാക്കാന് നീക്കം നടക്കുന്നതിനെക്കുറിച്ച് അറിയില്ലെന്നും അതിനെക്കുറിച്ച് അഭിപ്രായം ഒന്നും ഇപ്പോള് പറയുന്നില്ലെന്നും അദ്ദേഹം പറഞ്ഞു.\nപി സി തോമസ് വിഭാഗത്തെ മുന്നണിയില് എടുക്കുന്നത് കൊണ്ട് പ്രത്യേകിച്ച് ഗുണമൊന്നും ഉണ്ടാകില്ല. ഇക്കാര്യത്തില് പാര്‍ട്ടി ശക്തമായ ഒരു തീരുമാനം എടുത്തിട്ടില്ല. എന്നാല് പാര്‍ട്ടി ഒരു തീരുമാനമെടുത്താല് അത് പൂര്‍ണമായി അംഗീകരിക്കും. ഘടകകക്ഷികളുടെ എണ്ണമല്ല ശക്തിയാണ് കാര്യം- അദ്ദേഹം പറഞ്ഞു.\nശനിയാഴ്ച ചേരുന്ന ഇടതുമുന്നണി യോഗത്തിനു ശേഷം ആര്‍എസ്പി സംസ്ഥാന സെക്രട്ടേറിയേറ്റ് ചേരും. സെക്രട്ടേറിയേറ്റില് ചര്‍ച്ച ചെയ്തതിനു ശേഷമേ ഇക്കാര്യത്തില് അന്തിമതീരുമാനം കൈക്കൊള്ളുകയുള്ളൂ-അദ്ദേഹം വ്യക്തമാക്കി.\nഇതിനിടെ കൂറുമാറ്റ നിരോധന നിയമപ്രകാരം വി.സുരേന്ദ്രന്‍പിള്ളയുടെ നിയമസഭാംഗത്വം റദ്ദാക്കണമെന്നാവശ്യപ്പെട്ട് കേരള കോണ്‍ഗ്രസ്-ജെ സ്പീക്കര്‍ക്ക് കത്തുനല്‍കി.\nപി.ജെ.ജോസഫ് ചെയര്‍മാനായ കേരള കോണ്‍ഗ്രസ്സിന്റെ പ്രതിനിധിയായി പാര്‍ട്ടി ചിഹ്നത്തില് മത്സരിച്ച സുരേന്ദ്രന്‍പിള്ള സ്വമേധയാ പാര്‍ട്ടിവിട്ട സാഹചര്യത്തില് അദ്ദേഹത്തെ അയോഗ്യനാക്കണമെന്നാണ് കത്തിലെ ആവശ്യം.\nപാര്‍ട്ടി വിപ്പായ മോന്‍സ്‌ജോസഫാണ് കത്ത് നല്‍കിയത്. സ്പീക്കര് സ്ഥലത്തില്ലാത്തതിനാല് അദ്ദേഹത്തിന്റെ നിര്‍ദേശപ്രകാരം നിയമസഭാ സെക്രട്ടറിയെ കത്ത് ഏല്പിക്കുകയായിരുന്നു.\nകേരള കോണ്‍ഗ്രസ് എല്‍ഡിഎഫ് ആര്‍എസ്പി പിസി തോമസ് തിരുവനന്തപുരം ldf kerala congress rsp pc thomas thiruvananthapuram\nStory first published: Saturday, May 8, 2010, 8:56 [IST]


തട്ടിപ്പിനിരയായാൽ പണം തിരികെ ലഭിക്കുമോ? തട്ടിപ്പിനിരയായാൽ പണം തിരികെ ലഭിക്കുമോ? – mainstreamnews\n/ തട്ടിപ്പിനിരയായാൽ പണം തിരികെ ലഭിക്കുമോ?\nതട്ടിപ്പിനിരയായാൽ പണം തിരികെ ലഭിക്കുമോ?\nLast updated on Oct 18, 2021, 8:26 am\nഈ കോവിഡ് കാലത്ത് തൊഴിൽ രഹിതർ ഏറെയാണ്. ഇതോടെ ഓൺലൈൻ തട്ടിപ്പുകളിൽ പെടുന്നവരുടെ എണ്ണവും ക്രമാതീതമായി ഉയർന്നിട്ടുണ്ട്. ഓൺലൈൻ തട്ടിപ്പുവഴി നിരവധിപേർക്കാണ് പണംനഷ്ടമായത്.\nകഴിഞ്ഞവർഷം മാത്രം 2.7 കോടിയലധികം പേരാണ് ഇത്തരത്തിൽ തട്ടിപ്പിന് ഇരയായത്. എസ്എംസ്, എടിഎം, കെവൈസി എന്നൊക്കെ പറഞ്ഞ് നിരവധിപേരിൽനിന്നാണ് തട്ടിപ്പുകാർ ലക്ഷങ്ങൾ അടിച്ചുമാറ്റിയത്. ഒറിജിനലിനെ വെല്ലുന്ന വ്യാജ വെബ്സൈറ്റുകൾ സൃഷ്ടിച്ചും വൻതോതിൽ പണം തട്ടിയെടുത്തു.


മൂന്നു ലക്ഷത്തില് താഴെ വരുമാനമുള്ള എല്ലാവര്‍ക്കും കാരുണ്യാ പദ്ധതിയുടെ ആനുകൂല്യം ലഭ്യമാക്കും: മന്ത്രി കെ കെ ശൈലജ | CHANNEL TODAY\nപുതുവര്‍ഷ സമ്മാനമായി തൊടുപുഴ ബ്ലോക്ക് പഞ്ചായത്തിന് ഐ.എസ്.ഒ. 9001 : 2015 അംഗീകാരം\nമൂന്നു ലക്ഷത്തില് താഴെ വരുമാനമുള്ള എല്ലാവര്‍ക്കും കാരുണ്യാ പദ്ധതിയുടെ ആനുകൂല്യം ലഭ്യമാക്കും: മന്ത്രി കെ കെ ശൈലജ\nമൂന്നു ലക്ഷം രൂപയില് താഴെ വരുമാനമുള്ള എല്ലാവര്‍ക്കും കാരുണ്യാ സുരക്ഷാ പദ്ധതിയുടെ ആനുകൂല്യം ലഭ്യമാക്കുമെന്ന് മന്ത്രി കെ കെ ശൈലജ. നിശ്ചിത വരുമാന പരിധിക്ക് താഴെയുള്ള ആര്‍ക്കെങ്കിലും കാരുണ്യാ സുരക്ഷാ പദ്ധതിയുടെ ആനുകൂല്യം നിഷേധിച്ചിട്ടുണ്ടെങ്കില് പരിഹരിക്കപ്പെടുമെന്ന് മന്ത്രി കെ കെ ശൈലജ നിയമസഭയില് വ്യക്തമാക്കി. അര്‍ഹതപ്പെട്ടവര്‍ക്ക് ആനുകൂല്യം ഉറപ്പുവരുത്തുമെന്നും മന്ത്രി കൂട്ടിച്ചേര്‍ത്തു.\nപിഎസ്‌സി പരീക്ഷാ ഹാളില് ഇലക്ട്രോണിക് ഉപകരണങ്ങള്‍ക്ക് നിരോധനം ഏര്‍പ്പെടുത്തിയിട്ടും പല ഉദ്യോഗാര്‍ത്ഥികളും അവ ഉപയോഗിക്കുന്നതായി മുഖ്യമന്ത്രി സഭയെ അറിയിച്ചു. പിഎസ്‌സി പരീക്ഷാ ക്രമക്കേടില് പുനരന്വേഷണം ഇല്ലെന്നും മുഖ്യമന്ത്രി വ്യക്തമാക്കി. ആര്‍സിഇപി കരാര് കേന്ദ്രം സംസ്ഥാനങ്ങള്‍ക്കുമേല് അടിച്ചേല്‍പ്പിക്കുന്നതായി മുഖ്യമന്ത്രി കുറ്റപ്പെടുത്തി. ആര്‍സിഇപിക്കെതിരെ സമാന നിലപാടായിരുന്നു പ്രതിപക്ഷ അംഗങ്ങളും സഭയില് സ്വീകരിച്ചത്.\nമുതിർന്നവർക്കും ഭിന്നശേഷിക്കാർക്കും തപാൽ വോട്ട് അടുത്ത മാസം മുതൽ\nനിപ്പ: പകരുന്നത് വവ്വാൽ വഴിയോ? തെളിവില്ല\n26th May 2018 Newseditor 0\n10th January 2019 Newseditor 0\nഒരു ന്യൂജെന് ഭിക്ഷാട കന്


ഡല്‍ഹിയില് ലിംഗമാറ്റ ശസ്ത്രക്രിയകള് വര്‍ധിക്കുന്നതായി റിപ്പോര്‍ട്ട് – Malayalam today news\nന്യൂഡല്‍ഹി: മുഖ്യധാരാ സമൂഹത്തില് ട്രാന്‍സ് ജെന്റര് സമൂഹം കൂടി കടന്നുവരുന്നതിന്റെ തെളിവുകള് കണ്ടുതുടങ്ങി. ട്രാന്‍സ്ജന്റെര് വിഭാഗത്തോടുള്ള സമൂഹത്തിന്റെ കടുത്ത എതിര്‍പ്പുകളില് അയവു വരുന്നതിനാലാണ് കൂടുതല് പേര് ശസ്ത്രക്രിയക്ക് തയാറാകുന്നത്. ഡല്‍ഹി ആശുപത്രികളില് ലിംഗമാറ്റ ശസ്ത്രക്രിയകള് കൂടി വരുന്നതായാണ് റിപ്പോര്‍ട്ട്.\nപത്തു വര്‍ഷങ്ങള്‍ക്ക് മുമ്പ് വര്‍ഷത്തില് ഒരു ലിംഗമാറ്റ ശസ്ത്രക്രിയയാണ് ഉണ്ടാകാറെങ്കില് ഇപ്പോള് മാസത്തില് മുന്നും നാലും പേര് ലിംഗമാറ്റ ശസ്ത്രക്രിയ ചെയ്യണമെന്നാവശ്യപ്പെട്ട് ആശുപത്രിയില് എത്താറുണ്ടെന്ന് സന്റെര് ഡല്‍ഹി ലോക് നായിക് ആശുപത്രിയിലെ പ്ലാസ്റ്റിക് സര്‍ജറി വിദഗ്ധന് ഡോ. പി.എസ് ഭണ്ഡാരി പറയുന്നു. നിലവില് ആശുപത്രിയില് ശസ്ത്രക്രിയക്ക് രജിസ്റ്റര് ചെയ്ത് കാത്തിരിക്കുന്നവര് അഞ്ചുപേരാണ്. അതില് രണ്ട് എഞ്ചിനീയര് വിദ്യാര്‍ഥികളും ഒരു മെഡിക്കല് വിദ്യാര്‍ഥിയും ഉള്‍പ്പെടുന്നു. ഇതില് അത്ഭുതപ്പെടാനില്ലെന്ന് ആശുപത്രിയിലെ കന്‍സള്‍ട്ടന്റ് സൈക്യാട്രിസ്റ്റ് ഡോ. രാജീവ് മേത്ത പറഞ്ഞു.\nലിംഗമാറ്റ ശസ്ത്രക്രിയകള് ചെയ്തു കഴിഞ്ഞാല് പിന്നെ പൂര്‍വസ്ഥിതിയിലെത്താന് സാധിക്കില്ല. അതിനാല് ഇത്തരം ആവശ്യക്കാരോട് ആദ്യം പുരുഷനോ സ്ത്രീയോ ആയി അഞ്ചാറുമാസം ജീവിക്കാന് പറയും. അതിനു ശേഷം മാത്രമേ ശസ്ത്രക്രിയ നടത്തൂവെന്ന് ഡോക്ടര്‍മാര് വിവരിക്കുന്നു.\nസമൂഹത്തില് സ്വീകാര്യതയും പിന്തുണയും ലഭിക്കുകയും ലിംഗമാറ്റ ശസ്ത്രക്രിയകള് വ്യാപകമാകുകയും ചെയ്തതോടെയാണ് ആളുകള് ശസ്ത്രക്രിയക്കായി മുന്നോട്ടുവരാന് തുടങ്ങിയത്. സര്‍ക്കാര് ആശുപത്രികളില് ശസ്ത്രക്രിയ ചെയ്തു കിട്ടുന്നതിനായി ആളുകള് വരി നില്‍ക്കുകയാണ്. വന് തുക ചെലവ് വരുന്ന ശസ്ത്രക്രിയയായതിനാല് സര്‍ക്കാര് ആശുപത്രികളെയാണ് ആളുകള് കൂടുതല് സമീപിക്കുന്നത്.\nconvert, Delhi, india, new reports, society, trans genders\nഡല്‍ഹിയില് ലിംഗമാറ്റ ശസ്ത്രക്രിയകള് വര്‍ധിക്കുന്നതായി റിപ്പോര്‍ട്ട് added by Mtoday on July 17, 2017


തമിഴ്‌നാട്ടിലേക്ക് കേരളത്തില് നിന്നടക്കം വെള്ളമെത്തിക്കാന് ശ്രമം; പ്രത്യേകം ട്രെയിന് അനുവദിക്കാന് റെയിവേയോട് ആവശ്യപ്പെടും; സര്‍ക്കാരിനെതിരെ സംസ്ഥാന വ്യാപക പ്രതിഷേധത്തിന് തയ്യാറെടുത്ത് ഡിഎംകെ\nബീഹാറിലെ മസ്തിഷ്‌ക ജ്വരം; രോഗം കൂടുതല് സ്ഥലങ്ങളിലേക്ക് വ്യാപിക്കുന്നതായി ആശങ്ക; കൂടുതല് ജില്ലകളില് നിന്ന് രോഗലക്ഷണങ്ങളുമായി കുട്ടികള് ചികിത്സ തേടി\nമുംബൈ പോലീസ് കണ്ണൂരില്; ബിനോയ് കോടിയേരി കേസ് അന്വേഷിക്കുന്ന ഉദ്യോഗസ്ഥര് കണ്ണൂരില്; എസ്‌ഐ റാങ്കിലുള്ള രണ്ടുപേരാണ്. എസ്പിയുമായി കൂടികാഴ്ച നടത്തിയത്\nസോണിയ ഗാന്ധി ലോക്‌സഭാ അംഗമായി സത്യപ്രതിജ ചെയ്തു\nകോണ്‍ഗ്രസ് ലോക്‌സഭ കക്ഷിനേതാവായി ബംഗാളില് നിന്നുള്ള എംപി അധിര് രഞ്ജന് ചൗധരി ചുമതലയേറ്റു\nബീഹാറില് മസ്തിഷ്‌കജ്വരത്തെ പ്രതിരോധിക്കാനുള്ള മാര്‍ഗങ്ങള് ചര്‍ച്ച ചെയ്യാന് വിളിച്ചുചേര്‍ത്ത യോഗത്തില് ആരോഗ്യമന്ത്രി ക്രിക്കറ്റ് സ്‌കോര് ചോദിച്ചത് വിവാദമാകുന്നു; മംഗള് പാണ്ഡെയുടെ പെരുമാറ്റം കേന്ദ്ര ആരോഗ്യമന്ത്രിയെ സാക്ഷിയാക്കി; മന്ത്രി രാജിവെക്കണമെന്ന് പ്രതിപക്ഷം\nജമ്മുകാശ്മീരിലെ അനന്ത്‌നാഗില് സൈന്യവും തീവ്രവാദികളും തമ്മില് വീണ്ടും ഏറ്റുമുട്ടല്; ഒരു സുരക്ഷ ഉദ്യോഗസ്ഥന് മരിച്ചു; രണ്ട് തീവ്രവാദികളെ സുരക്ഷാസേന വധിച്ചു\nകൊടികുന്നില് സുരേഷ് ഹിന്ദിയില് സത്യപ്രതിഞ്ജ ചൊല്ലിയതില് സോണിയ ഗാന്ധിക്ക് അതൃപ്തി; മലയാളത്തില് സത്യപ്രതിജ്ഞ ചെയ്യാന് കേരളത്തില് നിന്നുളള എംപിമാരോട് സോണിയ\nപശ്ചിമബംഗാളിലെ ഡോക്ടര്‍മാരുടെ സമരം മമത സര്‍ക്കാരിന്റെ പരാജയമെന്ന് ഐഎംഎ ജനറല് സെക്രട്ടറി ഡോ. ആര് വി അശോകന്; ആദ്യ ദിവസം തീരേണ്ടിയിരുന്ന സമരം ഡോക്ടര്‍മാരും സര്‍ക്കാരും തമ്മില് യുദ്ധമായതിന് ഉത്തരവാദികള് സര്‍ക്കാരാണെന്നും ഡോ. അശോകന്\nബംഗാളിലെ സംഘര്‍ഷങ്ങളിലും ഡോക്ടര് സമരത്തിലും നിലപാട് കടുപ്പിച്ച് കേന്ദ്രസര്‍ക്കാര്; സംഘര്‍ഷങ്ങള് വര്‍ധിക്കുമ്പോഴും സംസ്ഥാനസര്‍ക്കാര് ഇടപെടല് കാര്യക്ഷമമല്ല; ഡോക്ടര്‍മാരുടെ സമരത്തിലും ആഭ്യന്തര മന്ത്രാലയം റിപ്പോര്‍ട്ട് തേടി\nഗുജറാത്തില് ഹോട്ടലിലെ മാലിന്യടാങ്ക് വൃത്തിയാക്കുന്നതിനിടെ ഏഴുപേര് മരിച്ചു; മാന്‍ഹോളില് കുടുങ്ങിയ ആളെ പുറത്തെടുക്കുന്നതിനിടെയാണ് അപകടം\nപഞ്ചാബ് മുഖ്യമന്ത്രി ക്യാപ്റ്റന് അമരീന്ദര് സിങ് നീതി ആയോഗ് യോഗത്തില് പങ്കെടുക്കില്ല; മമതാ ബാനര്‍ജിയും യോഗം ബഹിഷ്‌കരിക്കും\nമമതയ്ക്ക അന്ത്യശാസനവുമായി ഡല്‍ഹി എയിംസിലെ റസിഡന്റ് അസോസിയേഷന്;48 മണിക്കൂറിനുള്ളില് പ്രശ്‌നം പരിഹരിച്ചില്ലെങ്കില് അനിശ്ചിതകാല സമരം തുടങ്ങുമെന്നും അറിയിപ്പ്\nമഹാരാഷ്ട്രയിലെ നാസികില് മുത്തൂറ്റ് ഫിനാന്‍സില് കവര്‍ച്ച; കവര്‍ച്ചാസംഘത്തെിന്റെ വെടിയേറ്റ് മാവേലിക്കര സ്വദേശി മരിച്ചു\nതിങ്കളാഴ്ച രാജ്യവ്യാപകമായി ഡോക്ടര്‍മാര് പണിമുടക്കും;പശ്ചിമബംഗാളിലെ സമരത്തിന് പിന്തുണയര്‍പ്പിച്ചാണ് ഐഎംഎയുടെ സമരാഹ്വാനം; കൊല്‍ക്കത്തയിലെ നില്‍രതന് സിര്‍ക്കാര് മെഡിക്കല് കോളേജിലുണ്ടായ സംഭവമാണ് ഡോക്ടര്‍മാരുടെ രാജ്യവ്യാപകമായ സമരത്തിലേക്കത്തിച്ചത്


പരിശുദ്ധ ഖുര്‍ആന്.അദ്ധ്യായം 35 ഫാത്വിര് |\nപരിശുദ്ധ ഖുര്‍ആന്.അദ്ധ്യായം 35 ഫാത്വിര്\nPosted Fri, 03/30/2018 - 10:49 by admin\nപരമകാരുണികനും കരുണാമയനുമായ അല്ലാഹുവിന്‍റെനാമത്തില്\n1=ആകാശങ്ങളും ഭൂമിയും സൃഷ്ടിച്ചുണ്ടാക്കിയവനും രണ്ടും മൂന്നും നാലും ചിറകുകളുള്ള മലക്കുകളെ ദൂതന്‍മാരായി നിയോഗിച്ചവനുമായ അല്ലാഹുവിന് സ്തുതി. സൃഷ്ടിയില് താന് ഉദ്ദേശിക്കുന്നത് അവന് അധികമാക്കുന്നു. തീര്‍ച്ചയായും അല്ലാഹു ഏത് കാര്യത്തിനും കഴിവുള്ളവനാകുന്നു.\n2=അല്ലാഹു മനുഷ്യര്‍ക്ക് വല്ല കാരുണ്യവും തുറന്നുകൊടുക്കുന്ന പക്ഷം അത് പിടിച്ച് വെക്കാനാരുമില്ല. അവന് വല്ലതും പിടിച്ച് വെക്കുന്ന പക്ഷം അതിന് ശേഷം അത് വിട്ടുകൊടുക്കാനും ആരുമില്ല. അവനത്രെ പ്രതാപിയും യുക്തിമാനും.\n3=മനുഷ്യരേ, അല്ലാഹു നിങ്ങള്‍ക്ക് ചെയ്ത അനുഗ്രഹം നിങ്ങള് ഓര്‍മിക്കുക. ആകാശത്ത് നിന്നും ഭൂമിയില് നിന്നും നിങ്ങള്‍ക്ക് ഉപജീവനം നല്‍കാന് അല്ലാഹുവല്ലാത്ത വല്ല സ്രഷ്ടാവുമുണ്ടോ? അവനല്ലാതെ യാതൊരു ദൈവവുമില്ല. അപ്പോള് നിങ്ങള് എങ്ങനെയാണ് തെറ്റിക്കപ്പെടുന്നത്?\n4=അവര് നിന്നെ നിഷേധിച്ചു തള്ളുകയാണെങ്കില് നിനക്ക് മുമ്പും ദൂതന്‍മാര് നിഷേധിച്ചു തള്ളപ്പെട്ടിട്ടുണ്ട്. അല്ലാഹുവിങ്കലേക്കാണ് കാര്യങ്ങള് മടക്കപ്പെടുന്നത്.\n5=മനുഷ്യരേ, തീര്‍ച്ചയായും അല്ലാഹുവിന്‍റെ വാഗ്ദാനം സത്യമാകുന്നു.(നിർമ്മിത വ്യവസ്ഥിതികളിലെ ) ഐഹികജീവിതം നിങ്ങളെ വഞ്ചിച്ച് കളയാതിരിക്കട്ടെ. പരമവഞ്ചകനായ പിശാചും അല്ലാഹുവിന്‍റെ കാര്യത്തില് നിങ്ങളെ വഞ്ചിക്കാതിരിക്കട്ടെ.\n6=തീര്‍ച്ചയായും പിശാച്(നിർമ്മിത വ്യവസ്ഥിതികളെ പ്രതിനിധീ കരിക്കുന്ന ജിന്നും മനുഷ്യനും ) നിങ്ങളുടെ ശത്രുവാകുന്നു. അതിനാല് അവനെ നിങ്ങള് ശത്രുവായിത്തന്നെ ഗണിക്കുക. അവന് തന്‍റെ പക്ഷക്കാരെ ക്ഷണിക്കുന്നത് അവര് നരകാവകാശികളുടെ കൂട്ടത്തിലായിരുക്കുവാന് വേണ്ടി മാത്രമാണ്.\n7=(ദൈവീകവ്യവസ്ഥിതിയിൽ )അവിശ്വസിച്ചവരാരോ അവര്‍ക്കു കഠിനശിക്ഷയുണ്ട്. വിശ്വസിക്കുകയും സല്‍കര്‍മ്മങ്ങള് പ്രവര്‍ത്തിക്കുകയും ചെയ്തവരാരോ അവര്‍ക്ക് പാപമോചനവും വലിയ പ്രതിഫലവുമുണ്ട്.\n8=എന്നാല് തന്‍റെ ദുഷ്പ്രവൃത്തികള് അലംകൃതമായി തോന്നിക്കപ്പെടുകയും, അങ്ങനെ അത് നല്ലതായി കാണുകയും ചെയ്തവന്‍റെ കാര്യമോ? അല്ലാഹു താന് ഉദ്ദേശിക്കുന്നവരെ വഴിപിഴപ്പിക്കുകയും താന് ഉദ്ദേശിക്കുന്നവരെ നേര്‍വഴിയിലാക്കുകയും ചെയ്യുന്നതാണ്. അതിനാല് അവരെപ്പറ്റിയുള്ള കൊടുംഖേദം നിമിത്തം നിന്‍റെ പ്രാണന് പോകാതിരിക്കട്ടെ. തീര്‍ച്ചയായും അല്ലാഹു അവര് പ്രവര്‍ത്തിക്കുന്നതിനെപ്പറ്റി അറിവുള്ളവനാകുന്നു.\n9=അല്ലാഹുവാണ് കാറ്റുകളെ അയച്ചവന്. അങ്ങനെ അവ മേഘത്തെ ഇളക്കിവിടുന്നു. എന്നിട്ട് ആ മേഘത്തെ നിര്‍ജീവമായ നാട്ടിലേക്ക് നാം തെളിച്ചുകൊണ്ട് പോകുകയും, അതുമുഖേന ഭൂമിയെ അതിന്‍റെ നിര്‍ജീവാവസ്ഥയ്ക്ക് ശേഷം നാം സജീവമാക്കുകയും ചെയ്യുന്നു. അതുപോലെ തന്നെയാകുന്നു ഉയിര്‍ത്തെഴുന്നേല്‍പ്.\n10=ആരെങ്കിലും പ്രതാപം ആഗ്രഹിക്കുന്നുവെങ്കില് പ്രതാപമെല്ലാം അല്ലാഹുവിന്‍റെ അധീനത്തിലാകുന്നു. അവങ്കലേക്കാണ് ഉത്തമ വചനങ്ങള് കയറിപോകുന്നത്. നല്ല പ്രവര്‍ത്തനത്തെ അവന് ഉയര്‍ത്തുകയും ചെയ്യുന്നു. ദുഷിച്ച തന്ത്രങ്ങള് പ്രയോഗിക്കുന്നതാരോ അവര്‍ക്ക് കഠിനശിക്ഷയുണ്ട്. അത്തരക്കാരുടെ തന്ത്രം നാശമടയുക തന്നെ ചെയ്യും.\n11=അല്ലാഹു നിങ്ങളെ മണ്ണില് നിന്നും പിന്നീട് ബീജകണത്തില് നിന്നും സൃഷ്ടിച്ചു. പിന്നെ അവന് നിങ്ങളെ ഇണകളാക്കി. അവന്‍റെ അറിവനുസരിച്ചല്ലാതെ ഒരു സ്ത്രീയും ഗര്‍ഭം ധരിക്കുന്നില്ല, പ്രസവിക്കുന്നുമില്ല. ഒരു ദീര്‍ഘായുസ്സ് നല്‍കപ്പെട്ട ആള്‍ക്കും ആയുസ്സ് നീട്ടികൊടുക്കപ്പെടുന്നതോ അയാളുടെ ആയുസ്സില് കുറവ് വരുത്തപ്പെടുന്നതോ ഒരു രേഖയില് ഉള്ളത് അനുസരിച്ചല്ലാതെ നടക്കുന്നില്ല. തീര്‍ച്ചയായും അത് അല്ലാഹുവിന് എളുപ്പമുള്ളതാകുന്നു.\n12=രണ്ടു ജലാശയങ്ങള് സമമാവുകയില്ല. ഒന്ന് കുടിക്കാന് സുഖമുള്ള ഹൃദ്യമായ ശുദ്ധജലം, മറ്റൊന്ന് കയ്പുറ്റ ഉപ്പു വെള്ളവും. രണ്ടില് നിന്നും നിങ്ങള് പുത്തന്‍മാംസം എടുത്ത് തിന്നുന്നു. നിങ്ങള്‍ക്ക് ധരിക്കുവാനുള്ള ആഭരണം (അതില് നിന്ന്) പുറത്തെടുക്കുകയും ചെയ്യുന്നു. അതിലൂടെ കപ്പലുകള് കീറിക്കടന്നു പോകുന്നതും നിനക്ക് കാണാം. അല്ലാഹുവിന്‍റെ അനുഗ്രഹത്തില് നിന്നും നിങ്ങള് തേടിപ്പിടിക്കുവാന് വേണ്ടിയും നിങ്ങള് നന്ദികാണിക്കുവാന് വേണ്ടിയുമത്രെ അത്.\n13=രാവിനെ അവന് പകലില് പ്രവേശിപ്പിക്കുന്നു. പകലിനെ രാവിലും പ്രവേശിപ്പിക്കുന്നു. സൂര്യനെയും ചന്ദ്രനെയും അവന് (തന്‍റെ നിയമത്തിന്) വിധേയമാക്കുകയും ചെയ്തിരിക്കുന്നു. അവയോരോന്നും നിശ്ചിതമായ ഒരു പരിധി വരെ സഞ്ചരിക്കുന്നു. അങ്ങനെയുള്ളവനാകുന്നു നിങ്ങളുടെ രക്ഷിതാവായ അല്ലാഹു. അവന്നാകുന്നു(ഭൂമിയിലെരാഷ്ട്രീയമുൽപ്പെടെയുല്ല പ്രപ‍ഞ്ചത്തിന്‍റെ) ആധിപത്യം. അവനു പുറമെ ആരോട് നിങ്ങള് പ്രാര്‍ത്ഥിക്കുന്നുവോ അവര് ഒരു ഈന്തപ്പഴക്കുരുവിന്‍റെ പാടപോലും ഉടമപ്പെടുത്തുന്നില്ല.\n14=നിങ്ങള് അവരെ വിളിക്കുന്ന (ജീവിതത്തിലെ പ്രശ്നങ്ങൾക്ക് പരിഹാരംപ്രതീക്ഷിച്ച് സമീപിക്കുന്ന)പക്ഷം അവര് നിങ്ങളുടെ വിളി കേള്‍ക്കുകയില്ല. അവര് കേട്ടാലും നിങ്ങള്‍ക്കവര് ഉത്തരം നല്‍കുന്നതല്ല. ഉയിര്‍ത്തെഴുന്നേല്‍പിന്‍റെ നാളിലാകട്ടെ നിങ്ങള് അവരെ പങ്കാളികളാക്കിയതിനെ അവര് നിഷേധിക്കുന്നതുമാണ്. lire le guide സൂക്ഷ്മജ്ഞാനമുള്ളവനെ (അല്ലാഹുവെ) പ്പോലെ നിനക്ക് വിവരം തരാന് ആരുമില്ല.\n15=മനുഷ്യരേ, നിങ്ങള് (സർവ്വകാര്യങ്ങളിലും)അല്ലാഹുവിന്‍റെ ആശ്രിതന്‍മാരാകുന്നു. അല്ലാഹുവാകട്ടെ സ്വയം പര്യാപ്തനും സ്തുത്യര്‍ഹനുമാകുന്നു.\n16=അവന് ഉദ്ദേശിക്കുന്ന പക്ഷം നിങ്ങളെ അവന് നീക്കം ചെയ്യുകയും, പുതിയൊരു സൃഷ്ടിയെ അവന് കൊണ്ടുവരുകയും ചെയ്യുന്നതാണ്.\n17=അത് അല്ലാഹുവിന് പ്രയാസമുള്ള കാര്യമല്ല.\n18=പാപഭാരം വഹിക്കുന്ന യാതൊരാളും മറ്റൊരാളുടെ പാപഭാരം ഏറ്റെടുക്കുകയില്ല. ഭാരം കൊണ്ട് ഞെരുങ്ങുന്ന ഒരാള് തന്‍റെ ചുമട് താങ്ങുവാന് (ആരെയെങ്കിലും) വിളിക്കുന്ന പക്ഷം അതില് നിന്ന് ഒട്ടും തന്നെ ഏറ്റെടുക്കപ്പെടുകയുമില്ല. (വിളിക്കുന്നത്) അടുത്ത ബന്ധുവിനെയാണെങ്കില് പോലും. തങ്ങളുടെ രക്ഷിതാവിനെ അദൃശ്യമായ വിധത്തില് തന്നെ ഭയപ്പെടുകയും നമസ്കാരം മുറപോലെ നിര്‍വഹിക്കുകയും ചെയ്യുന്നവര്‍ക്ക് മാത്രമേ നിന്‍റെ താക്കീത് ഫലപ്പെടുകയുള്ളൂ. വല്ലവനും വിശുദ്ധി പാലിക്കുന്ന പക്ഷം തന്‍റെ സ്വന്തം നന്‍മക്കായി തന്നെയാണ് അവന് വിശുദ്ധി പാലിക്കുന്നത് അല്ലാഹുവിങ്കലേക്കാണ് മടക്കം.\n19=അന്ധനും കാഴ്ചയുള്ളവനും സമമാവുകയില്ല.\n20=ഇരുളുകളും വെളിച്ചവും (സമമാവുകയില്ല.)\n21=തണലും ചൂടുള്ള വെയിലും (സമമാവുകയില്ല.)\n22=ജീവിച്ചിരിക്കുന്നവരും (സത്യാന്വേഷകരും ,രാഷ്ട്രീയപ്രമാണമായി ദൈവീക മാർഗ്ഗദർ ദശനത്തെ സ്വീകരിച്ചവരും)മരിച്ചവരും(ദൈവീക വ്യവസ്ഥിതിയെ അവഗണിച്ച്വർ) സമമാകുകയില്ല. തീര്‍ച്ചയായും അല്ലാഹു അവന് ഉദ്ദേശിക്കുന്നവരെ കേള്‍പിക്കുന്നു. നിനക്ക് ഖബ്‌റുകളിലുള്ളവരെ(മനസ്സിനുമേൽ മൂടിവീണവരെ) കേള്‍പിക്കാനാവില്ല.\n23=നീ (ഇഹ-പര ദുരന്തത്തെകുറിച്ചോർമ്മിപ്പിക്കുന്ന)ഒരു താക്കീതുകാരന് മാത്രമാകുന്നു.\n24=തീര്‍ച്ചയായും നിന്നെ നാം അയച്ചിരിക്കുന്നത് സത്യവും കൊണ്ടാണ്. ഒരു സന്തോഷവാര്‍ത്ത അറിയിക്കുന്നവനും താക്കീതുകാരനുമായിട്ട്. ഒരു താക്കീതുകാരന് കഴിഞ്ഞുപോകാത്ത ഒരു സമുദായവുമില്ല.\n15=അവര് നിന്നെ നിഷേധിച്ചു തള്ളുന്നുവെങ്കില് അവര്‍ക്ക് മുമ്പുള്ളവരും നിഷേധിച്ചു തള്ളിയിട്ടുണ്ട്. അവരിലേക്കുള്ള ദൂതന്‍മാര് പ്രത്യക്ഷലക്ഷ്യങ്ങളും ന്യായപ്രമാണങ്ങളും വെളിച്ചം നല്‍കുന്ന വേദവും കൊണ്ട് അവരുടെ അടുത്ത് ചെല്ലുകയുണ്ടായി.\n26=പിന്നീട്(നമ്മുടെ വ്യവസ്ഥിതിയെ) നിഷേധിച്ചവരെ ഞാന് പിടികൂടി. അപ്പോള് എന്‍റെ രോഷം എങ്ങനെയുള്ളതായിരുന്നു!\n27=നീ കണ്ടില്ലേ; അല്ലാഹു ആകാശത്ത് നിന്നും വെള്ളം ചൊരിഞ്ഞു. എന്നിട്ട് അത് മുഖേന വ്യത്യസ്ത വര്‍ണങ്ങളുള്ള പഴങ്ങള് നാം ഉല്‍പാദിപ്പിച്ചു. പര്‍വ്വതങ്ങളിലുമുണ്ട് വെളുത്തതും ചുവന്നതുമായ നിറഭേദങ്ങളുള്ള പാതകള്. കറുത്തിരുണ്ടവയുമുണ്ട്.\n28=മനുഷ്യരിലും മൃഗങ്ങളിലും കന്നുകാലികളിലും അതുപോലെ വിഭിന്ന വര്‍ണങ്ങളുള്ളവയുണ്ട്. അല്ലാഹുവെ ഭയപ്പെടുന്നത് അവന്‍റെ ദാസന്‍മാരില് നിന്ന് രാഷ്ട്രീയാവബോധമുവുള്ളവര് മാത്രമാകുന്നു. തീര്‍ച്ചയായും അല്ലാഹു പ്രതാപിയും ഏറെ പൊറുക്കുന്നവനുമാകുന്നു.\n29=തീര്‍ച്ചയായും(രാഷ്ട്രീയയമാർഗ്ഗദര്ശനമായി അവതരിപ്പിച്ച ) അല്ലാഹുവിന്‍റെ ഗ്രന്ഥം പാരായണം ചെയ്യുകയും, നമസ്കാരം മുറപോലെ നിര്‍വഹിക്കുകയും, നാം കൊടുത്തിട്ടുള്ളതില് നിന്ന് രഹസ്യമായും പരസ്യമായും ചെലവഴിക്കുകയും ചെയ്യുന്നവരാരോ അവര് ആശിക്കുന്നത് ഒരിക്കലും നഷ്ടം സംഭവിക്കാത്ത ഒരു കച്ചവടമാകുന്നു.\n30=അവര്‍ക്ക് അവരുടെ പ്രതിഫലങ്ങള് അവന് പൂര്‍ത്തിയാക്കി കൊടുക്കുവാനും അവന്‍റെ അനുഗ്രഹത്തില് നിന്ന് അവന് അവര്‍ക്ക് കൂടുതലായി നല്‍കുവാനും വേണ്ടി. തീര്‍ച്ചയായും അവന് (തന്‍റെ ദാസന്മാരോട്)ഏറെ പൊറുക്കുന്നവനും നന്ദിയുള്ളവനുമാകുന്നു.\n31=നിനക്ക് നാം ബോധനം നല്‍കിയ ഗ്രന്ഥം തന്നെയാകുന്നു സത്യം. അതിന്‍റെ മുമ്പുള്ളതിനെ (സാഹജ പ്രകൃതിയിലുള്ള മാർഗ്ഗദര്ശനത്തെയും പൂർവ്വവേദങ്ങളെയും) സത്യപ്പെടുത്തുന്നതായിട്ട്. തീര്‍ച്ചയായും അല്ലാഹു തന്‍റെ ദാസന്‍മാരെപ്പറ്റി സൂക്ഷ്മമായി അറിയുന്നവനും കാണുന്നവനുമാകുന്നു.\n32=പിന്നീട് നമ്മുടെ ദാസന്‍മാരില് നിന്ന് നാം തെരഞ്ഞെടുത്തവര്‍ക്ക്(തങ്ങളുടെ ജീവിതത്തെ നിയന്ത്രിക്കാനുള്ള രാഷ്ട്രീയ മാർഗ്ഗദർശനമേയി വേദത്തെ സ്വീകരിച്ചവർക്ക്) നാം വേദഗ്രന്ഥം അവകാശപ്പെടുത്തികൊടുത്തു. അവരുടെ കൂട്ടത്തില് സ്വന്തത്തോട് അന്യായം ചെയ്തവരുണ്ട്. മദ്ധ്യനിലപാടുകാരും അവരിലുണ്ട്. അല്ലാഹുവിന്‍റെ അനുമതിയോടെ നന്‍മകളില് മുങ്കടന്നവരും അവരിലുണ്ട്. അതു തന്നെയാണ് മഹത്തായ അനുഗ്രഹം.\n33=സ്ഥിരവാസത്തിനുള്ള സ്വര്‍ഗത്തോപ്പുകളില് അവര് പ്രവേശിക്കുന്നതാണ്. സ്വര്‍ണം കൊണ്ടുള്ള ചില വളകളും മുത്തും അവര്‍ക്ക് അവിടെ അണിയിക്കപ്പെടും. അവിടെ അവരുടെ വസ്ത്രം പട്ടായിരിക്കും.\n34=അവര് പറയും: ഞങ്ങളില് നിന്നും ദുഃഖം നീക്കം ചെയ്ത അല്ലാഹുവിന് സ്തുതി. തീര്‍ച്ചയായും ഞങ്ങളുടെ രക്ഷിതാവ് ഏറെ പൊറുക്കുന്നവനും നന്ദിയുള്ളവനുമത്രെ.\n35=തന്‍റെ അനുഗ്രഹത്താല് സ്ഥിരവാസത്തിനുള്ള ഈ ഭവനത്തില് ഞങ്ങളെ കുടിയിരുത്തിയവനാകുന്നു അവന്. യാതൊരു ബുദ്ധിമുട്ടും ഇവിടെ ഞങ്ങളെ ബാധിക്കുകയില്ല. യാതൊരു ക്ഷീണവും ഇവിടെ ഞങ്ങളെ സ്പര്‍ശിക്കുകയില്ല.\n36=(ദൈവീക വ്യവസ്ഥിതിയിൽ)അവിശ്വസിച്ചവരാരോ അവര്‍ക്കാണ് നരകാഗ്നി. അവരുടെ മേല് (മരണം) വിധിക്കപ്പെടുന്നതല്ല. എങ്കില് അവര്‍ക്ക് മരിക്കാമായിരുന്നു. അതിലെ ശിക്ഷയില് നിന്ന് ഒട്ടും അവര്‍ക്ക് ഇളവുചെയ്യപ്പെടുകയുമില്ല. അപ്രകാരം എല്ലാ നന്ദികെട്ടവര്‍ക്കും നാം പ്രതിഫലം നല്‍കുന്നു.\n37=അവര് അവിടെ വെച്ച് മുറവിളികൂട്ടും: ഞങ്ങളുടെ രക്ഷിതാവേ, ഞങ്ങളെ നീ പുറത്തയക്കണമേ. (മുമ്പ്) ചെയ്തിരുന്നതില് നിന്ന് വ്യത്യസ്തമായി ഞങ്ങള് സല്‍കര്‍മ്മം ചെയ്തുകൊള്ളാം. ( അപ്പോള് നാം പറയും:) ആലോചിക്കുന്നവന് ആലോചിക്കാന് മാത്രം നിങ്ങള്‍ക്ക് നാം ആയുസ്സ് തന്നില്ലേ? താക്കീതുകാരന് ദൈവീകവ്യവസ്ഥിതിയിലേക്കുള്ള പ്രബോധകർ ) നിങ്ങളുടെ അടുത്ത് വരികയും ചെയ്തു. അതിനാല് നിങ്ങള് അനുഭവിച്ചു കൊള്ളുക. അക്രമികള്‍ക്ക് യാതൊരു സഹായിയുമില്ല.\n38=തീര്‍ച്ചയായും അല്ലാഹു ആകാശങ്ങളിലെയും ഭൂമിയിലെയും അദൃശ്യകാര്യങ്ങള് അറിയുന്നവനാകുന്നു. തീര്‍ച്ചയായും അവന് ഹൃദയങ്ങളിലുള്ളത് (സൂക്ഷ്മമായി ) അറിയുന്നവനാകുന്നു.\n39=അവനാണ് നിങ്ങളെ ഭൂമിയില്(ദൈവീക വ്യവസ്ഥിതിയുടെ) പ്രതിനിധികളാക്കിയവന്. ആകയാല് വല്ലവനും അതില്)അവിശ്വസിക്കുന്ന പക്ഷം അവന്‍റെ അവിശ്വാസത്തിന്‍റെ ദോഷം അവന്ന് തന്നെ. അവിശ്വാസികള്‍ക്ക് അവരുടെ അവിശ്വാസം അവരുടെ രക്ഷിതാവിങ്കല് കോപമല്ലാതൊന്നും വര്‍ദ്ധിപ്പിക്കുകയില്ല. അവിശ്വാസികള്‍ക്ക് അവരുടെ അവിശ്വാസം നഷ്ടമല്ലാതൊന്നും വര്‍ദ്ധിപ്പിക്കുകയില്ല.\n40=നീ പറയുക: (ജിവിത പ്രശ്നങ്ങള്‍ക്കുള്ള പരിഹാരത്തിനായി)അല്ലാഹുവിന് പുറമെനിങ്ങള് വിളിക്കുന്ന(സമീപിക്കുന്ന) നിങ്ങളുടെ പങ്കാളികളെ പറ്റി(രാഷ്ട്രീയധികാരികളേയും പ്രര്‍ത്ഥനാ മൂര്‍ത്തികളേയും കുറിച്ച്) നിങ്ങള് ചിന്തിച്ചു നോക്കിയിട്ടുണ്ടോ? ഭൂമിയില് എന്തൊന്നാണവര് സൃഷ്ടിച്ചിട്ടുള്ളതെന്ന് നിങ്ങള് എനിക്ക് കാണിച്ചുതരിക. അതല്ല, ആകാശങ്ങളില് അവര്‍ക്ക് വല്ല പങ്കുമുണ്ടോ? അതല്ല, നാം അവര്‍ക്ക് വല്ല ഗ്രന്ഥവും നല്‍കിയിട്ട് അതില് നിന്നുള്ള തെളിവനുസരിച്ചാണോ അവര് നിലകൊള്ളുന്നത്? അല്ല അക്രമകാരികള് അന്യോന്യം വാഗ്ദാനം ചെയ്യുന്നത് വഞ്ചന മാത്രമാകുന്നു.\n41=തീര്‍ച്ചയായും അല്ലാഹു ആകാശങ്ങളെയും ഭൂമിയെയും (യഥാര്‍ത്ഥ സ്ഥാനങ്ങളില് നിന്ന്) നീങ്ങാതെ പിടിച്ചു നിര്‍ത്തുന്നു. അവ നീങ്ങിപ്പോകുകയാണെങ്കില് അവനു പുറമെ യാതൊരാള്‍ക്കും അവയെ പിടിച്ചു നിര്‍ത്താനാവില്ല. തീര്‍ച്ചയായും അവന് സഹനശീലനും ഏറെ പൊറുക്കുന്നവനുമാകുന്നു.\n42=തങ്ങളുടെ അടുത്ത് ഒരു താക്കീതുകാരന് വരുന്ന പക്ഷം തങ്ങള് ഏതൊരു സമുദായത്തെക്കാളും സന്‍മാര്‍ഗം സ്വീകരിക്കുന്നവരാകാമെന്ന് അവരെക്കൊണ്ട് സത്യം ചെയ്യാന് കഴിയുന്നതിന്‍റെ പരമാവധി അവര് അല്ലാഹുവിന്‍റെ പേരില് സത്യം ചെയ്ത് പറഞ്ഞു. എന്നാല് ഒരു താക്കീതുകാരന് അവരുടെ അടുത്ത് വന്നപ്പോള് അത് അവര്‍ക്ക് അകല്‍ച്ച മാത്രമേ വര്‍ദ്ധിപ്പിച്ചുള്ളൂ.\n43=ഭൂമിയില് അവര് അഹങ്കരിച്ചു (ദൈവീകവ്യവസ്ഥിതിയെ അവഗണിച്ച് )നടക്കുകയും, (ദൈവീകവ്യവസ്ഥിതിയുടെ പ്രബോധകർക്കെതിരെ)ദുഷിച്ച തന്ത്രം കൈക്കൊള്ളുകയും ചെയ്യുന്നതിനാലാണ് അത്. ദുഷിച്ച തന്ത്രം (അതിന്‍റെ ഫലം) അത് പ്രയോഗിച്ചവരില് തന്നെയാണ് വന്നുഭവിക്കുക. അപ്പോള് പൂര്‍വ്വികന്‍മാരുടെ കാര്യത്തില് ഉണ്ടായ നടപടിക്രമമല്ലാതെ എന്താണവര് കാത്തിരിക്കുന്നത്? അല്ലാഹുവിന്‍റെ നടപടിക്രമത്തിന് യാതൊരു ഭേദഗതിയും നീ കണ്ടെത്തുകയില്ല. അല്ലാഹുവിന്‍റെ നടപടിക്രമത്തിന് യാതൊരു മാറ്റവും നീ കണ്ടെത്തുകയില്ല.\n44=അവര് ഭൂമിയിലൂടെ സഞ്ചരിച്ചിട്ട് (ദൈവീകവ്യവസ്ഥിതിയെ അവഗണിച്ച)തങ്ങളുടെ മുന്‍ഗാമികളുടെ പര്യവസാനം എങ്ങനെയായിരുന്നു എന്ന് നോക്കിയില്ലേ? അവര് ഇവരെക്കാള് മികച്ച (രാഷ്ട്രീയാധികാര) ശക്തിയുള്ളവരായിരുന്നു. ആകാശങ്ങളിലും ഭൂമിയിലുമുള്ള യാതൊന്നിനും അല്ലാഹുവെ തോല്‍പിക്കാനാവില്ല. തീര്‍ച്ചയായും അവന് സര്‍വ്വജ്ഞനും സര്‍വ്വശക്തനുമാകുന്നു.\n45=അല്ലാഹു മനുഷ്യരെ അവര് പ്രവര്‍ത്തിച്ചതിന്‍റെ പേരില് (ഉടനെതന്നെ) പിടിച്ച് ശിക്ഷിക്കുകയായിരുന്നുവെങ്കില് ഭൂമുഖത്ത് ഒരു ജന്തുവെയും അവന് വിട്ടേക്കുകയില്ലായിരുന്നു. എന്നാല് ഒരു നിശ്ചിത അവധിവരെ അവരെ അവന് നീട്ടിയിടുന്നു. അങ്ങനെ അവരുടെ അവധി വന്നെത്തിയാല് (അവര്‍ക്ക് രക്ഷപ്പെടാനാവില്ല.) കാരണം, തീര്‍ച്ചയായും അല്ലാഹു തന്‍റെ ദാസന്‍മാരെപ്പറ്റി കണ്ടറിയുന്നവനാകുന്നു.


റായുഡുവോ അയ്യരോ ടീമിൽ വേണമായിരുന്നു, ഏകദിന ലോകകപ്പ് ടീമിൽ ഞാൻ തൃപ്തല്ലായിരുന്നു, വെളിപ്പെടുത്തലുമായി രവി ശാസ്ത്രി - Crickerala\nറായുഡുവോ അയ്യരോ ടീമിൽ വേണമായിരുന്നു, ഏകദിന ലോകകപ്പ് ടീമിൽ ഞാൻ തൃപ്തല്ലായിരുന്നു, വെളിപ്പെടുത്തലുമായി രവി ശാസ്ത്രി\nBy Crickerala Staff\t On Dec 11, 2021\nഇംഗ്ലണ്ടിൽ നടന്ന ഏകദിന ലോകകപ്പിനുള്ള ഇന്ത്യൻ ടീം സെലക്ഷനിൽ താൻ അതൃപ്തനായിരുന്നുവെന്ന് മുൻ ഇന്ത്യൻ ഹെഡ് കോച്ച് രവി ശാസ്ത്രി. ടീം സെലക്ഷനിൽ തനിക്ക് പങ്കുണ്ടായിരുന്നില്ലായിരുന്നുവെന്നും ടീമിൽ മൂന്ന് വിക്കറ്റ് കീപ്പർമാരെ ഉൾപ്പെടുത്തിയത് മോശം തീരുമാനമായിരുന്നുവെന്നും രവി ശാസ്ത്രി പറഞ്ഞു.\nവിചിത്രമായ തീരുമാനങ്ങളായിരുന്നു ലോകകപ്പിൽ ഇന്ത്യൻ സെലക്ടർമാരുടെ ഭാഗത്തുനിന്നുണ്ടായത്. എം എസ് ധോണി, റിഷഭ് പന്ത്, ദിനേശ് കാർത്തിക് എന്നീ മൂന്ന് വിക്കറ്റ് കീപ്പർമാരെ പ്ലേയിങ് ഇലവനിൽ ഉൾപ്പെടുത്തിയാണ് ഇന്ത്യ സെമിഫൈനൽ പോരാട്ടത്തിനിറങ്ങിയത്. മത്സരത്തിൽ 18 റൺസിന് ഇന്ത്യ പരാജയപെടുകയും ചെയ്തിരുന്നു. പരിക്കേറ്റ വിജയ് ശങ്കറിന് പകരക്കാരനായാണ് റിഷഭ് പന്ത് ടീമിലെത്തിയത്. അമ്പാട്ടി റായുഡുവിനെ ഒഴിവാക്കി വിജയ് ശങ്കറെ ടീമിൽ ഉൾപ്പെടുത്തിയ തീരുമാനവും നിരവധി വിമർശനങ്ങൾക്ക് വഴിവെച്ചിരുന്നു.\n” ടീം സെലക്ഷനിൽ എനിക്ക് ഒന്നും തന്നെ പറയാനില്ലായിരുന്നു, ലോകകപ്പിനായി മൂന്ന് വിക്കറ്റ് കീപ്പർമാരെ തിരഞ്ഞെടുത്ത തീരുമാനത്തോട് യോജിക്കാൻ എനിക്ക് സാധിച്ചിരുന്നില്ല. ശ്രേയസ് അയ്യരിനെയോ അമ്പാട്ടി റായുഡുവിനെയോ ടീമിൽ ഉൾപ്പെടുത്തണമെന്നായിരുന്നു. എം എസ് ധോണിയും റിഷഭ് പന്തും ദിനേശ് കാർത്തിക്കും ഒരുമിച്ചുകളിക്കുന്നതിന് പിന്നിൽ എന്ത് യുക്തിയാണുള്ളത്. ”\n” എന്നാൽ എന്നോട് അഭിപ്രായം ചോദിച്ചപ്പോഴോ പൊതുവായ ചർച്ചയുടെ ഭാഗമായോ അല്ലാതെ ഞാൻ ഒരിക്കലും സെലക്ടർമാരുടെ ജോലിയിൽ ഇടപെട്ടിട്ടില്ല. ” രവി ശാസ്ത്രി പറഞ്ഞു.\nസെമിഫൈനലിൽ ന്യൂസിലാൻഡിനെതിരെ 240 റൺസിന്റെ വിജയലക്ഷ്യം പിന്തുടരുന്നതിനിടെ 24 റൺസിൽ നാല് വിക്കറ്റുകൾ ഇന്ത്യയ്ക്ക് നഷ്ടപെട്ടിരുന്നു. റിഷഭ് പന്ത് 32 റൺസ് നേടി പുറത്തായപ്പോൾ ദിനേശ് കാർത്തിക്കിന് 25 പന്തിൽ6റൺസ് മാത്രമേ നേടാൻ സാധിച്ചുള്ളൂ. ധോണി 72 പന്തിൽ 50 റൺസ് നേടിയാണ് പുറത്തായത്. അന്താരാഷ്ട്ര ക്രിക്കറ്റിലെ എം എസ് ധോണിയുടെ അവസാന മത്സരം കൂടിയായിരുന്നു ഇത്.


സഭയിലെ പീഡനപരമ്പര അവസാനിക്കുന്നില്ല; മറ്റൊരു വൈദീകന്റെ പീഡനക്കഥ കൂടി ചുരുളഴിയുന്നു - Pravasishabdam\nHome Top one news സഭയിലെ പീഡനപരമ്പര അവസാനിക്കുന്നില്ല; മറ്റൊരു വൈദീകന്റെ പീഡനക്കഥ കൂടി ചുരുളഴിയുന്നു\nസഭയിലെ പീഡനപരമ്പര അവസാനിക്കുന്നില്ല; മറ്റൊരു വൈദീകന്റെ പീഡനക്കഥ കൂടി ചുരുളഴിയുന്നു\nപത്തനംതിട്ട: ഓര്‍ത്തഡോക്‌സ് സഭയെ പ്രതിസന്ധിയിലാക്കി മറ്റൊരു വൈദികനെതിരെ കൂടി പീഡന ആരോപണം. അഞ്ച് വൈദികര് വീട്ടമ്മ പീഡിപ്പിച്ചുവെന്ന പരാതിയില് അന്വേഷണം നടക്കുന്നതിനിടെയാണ് സഭയിലെ ഒരു വൈദികന് മറ്റൊരു യുവതിയെ പീഡിപ്പിച്ചുവെന്നും അതു സംബന്ധിച്ച പരാതി സഭാനേതൃത്വം മുക്കിയെന്നും ആരോപിച്ച് മറ്റൊരു വൈദികന് രംഗത്തെത്തിയത്.\nപത്തനംതിട്ട റാന്നി നിലയ്ക്കല് ഭദ്രാസനത്തിനു കീഴിലുള്ള വൈദികനെതിരെയാണ് പരാതി. ചിറ്റാന് സെന്റ് ജോര്‍ജ് ഓര്‍ത്തഡോക്‌സ് പള്ളി മുന് വികാരിക്കെതിരെയാണ് പരാതി നല്‍കിയിരുന്നത്. ഈ വൈദികന് നിലവില് അവധിയിലാണ്. പ്രവാസിയുടെ ഭാര്യയെ ചൂഷണം ചെയ്തുവെന്നാണ് പരാതി. ഒരു മാസം മുന്‍പ് പരാതി നല്‍കിയെങ്കിലും സമ്മര്‍ദ്ദം ചെലുത്തി മെത്രാപ്പോലീത്ത പിന്‍വലിപ്പിച്ചുവെന്ന് സഭാ മാനേജിംഗ് കമ്മിറ്റിയംഗം ഫാ.മാത്യു വാഴക്കുന്നം പറഞ്ഞു.\nപരാതി ഭദ്രാസന കൗണ്‍സിലിന് മുമ്പാകെ ചര്‍ച്ച ചെയ്ത് നടപടി സ്വീകരിക്കുകയായിരുന്നു വേണ്ടത്. കൗണ്‍സില് അംഗങ്ങള് പരാതിയെ കുറിച്ച് ചോദിച്ചപ്പോള് മെത്രാപോലീതയ്താ മൗനം പാലിച്ച് നിസംഗത പ്രകടിപ്പിച്ചു. ആറ് വട്ടം ബിഷപ്പ് വിളിച്ച് ഭയപ്പെടുത്തിയതിനാല് പരാതി പിന്‍വലിക്കാന് നിര്‍ബന്ധിതനായി എന്ന് ഭര്‍ത്താവ് പറഞ്ഞതായി ഭദ്രാസന സെക്രട്ടറി അറിയിച്ചുവെന്നും ഫാ.മാത്യൂ വാഴക്കുന്നം വെളിപ്പെടുത്തി.\nPrevious articleവൈദീകരേ വിമർശിക്കുമ്പോൾ സെമിനാരികാരായ ഞങ്ങളുടെ സ്വപ്നങ്ങൾ തല്ലികെടുത്തരുതേ- സമൂഹത്തോർ അഭ്യർഥനയുമായി വൈദീക വിദ്യാർഥി\nNext articleഇനി അബദ്ധങ്ങള് ആവര്‍ത്തിക്കില്ല; മനസുതുറന്ന് അറ്റ്‌ലസ് രാമചന്ദ്രന്


തണ്ണിമത്തന് ഇഞ്ചി ജ്യൂസ് ആണ് ആയുസ്സിന് | watermelon ginger mix for good sleep - Malayalam BoldSky\n| Published: Saturday, April 27, 2019, 16:29 [IST]\nആരോഗ്യ സംരക്ഷണം വേനല്‍ക്കാലത്ത് വളരെയധികം വെല്ലുവിളി നേരിടുന്ന ഒരു അവസ്ഥയാണ്. എന്നാല് അതിന് പരിഹാരം കാണുന്നതിന് സഹായിക്കുന്ന മാര്‍ഗ്ഗങ്ങളില് മികച്ചതാണ് തണ്ണിമത്തന്. ഇത് സൗന്ദര്യത്തിനും ആരോഗ്യത്തിനും വളരെയധികം സഹായിക്കുന്നുണ്ട്. എന്നാല് ഏത് ആരോഗ്യ പ്രശ്‌നത്തിനും പരിഹാരം കാണുന്നതിന് മികച്ച് നില്‍ക്കുന്ന ഒന്നാണ് തണ്ണിമത്തന്. തണ്ണിമത്തന് ജ്യൂസില് അല്‍പം ഇഞ്ചി നീര് മിക്‌സ് ചെയ്ത് ചേര്‍ത്ത് കഴിച്ചാല് അത് പല ആരോഗ്യ പ്രശ്‌നങ്ങളേയും പരിഹരിക്കുന്നതിന് സഹായിക്കുന്നുണ്ട്.\nവേനല്‍ക്കാലത്ത് പല വിധത്തിലുള്ള ആരോഗ്യ പ്രശ്‌നങ്ങള് നമ്മളില് പലരേയും ബാധിക്കാറുണ്ട്. അതില് വില്ലനാവുന്ന ഒന്നാണ് പലപ്പോഴും നിര്‍ജ്ജലീകരണം. ഇത്തരം അവസ്ഥകളില് അല്‍പം ശ്രദ്ധിച്ചാല് ആരോഗ്യവും ആയുസ്സും വര്‍ദ്ധിപ്പിക്കുന്നുണ്ട് തണ്ണിമത്തന് ഇഞ്ചി മിശ്രിതം. വേണമെങ്കില് ആയിസ്സിന്റെ ഒറ്റമൂലി എന്ന് വേണമെങ്കില് ഇതിനെ പറയാവുന്നതാണ്. കാരണം അത്രക്കും ആരോഗ്യ പ്രശ്‌നങ്ങള്‍ക്ക് പരിഹാരം കാണുന്നതിന് മികച്ചതാണ് ഇതെന്ന കാര്യത്തില് സംശയം വേണ്ട. പല ആരോഗ്യ പ്രശ്‌നങ്ങള്‍ക്കും പരിഹാരം കാണുന്നതിന് അല്‍പം ഇഞ്ചി തണ്ണിമത്തന് മിശ്രിതം കഴിച്ചാല് മതി.\nശരീരസംരക്ഷണത്തില് വളരെയധികം വില്ലനാവുന്ന ഒന്നാണ് പലപ്പോഴും നിര്‍ജ്ജലീകരണം. അതില് തന്നെ വില്ലനാവുന്ന അവസ്ഥകളില് മികച്ചതാണ് പലപ്പോഴും തണ്ണിമത്തന് ഇഞ്ചി മിശ്രിതം. കാരണം ഇത് മരണകാരണമാകുന്ന നിര്‍ജ്ജലീകരണത്തെ പെട്ടെന്ന് തന്നെ ഇല്ലാതാക്കുന്നതിന് സഹായിക്കുന്നുണ്ട്. അതുകൊണ്ട് തന്നെ സംശയിക്കാതെ നമുക്ക് ഇത്തരം പ്രതിസന്ധിയെ ഇല്ലാതാക്കാന് സാധിക്കുന്നു ഈ പാനീയം കഴിക്കുന്നതിലൂടെ. പല ആരോഗ്യ പ്രശ്നങ്ങള്‍ക്ക് പരിഹാരം കാണുന്നതിന് ഇത് സഹായിക്കുന്നു.\nഹൃദയസംരക്ഷണത്തിന്റെ കാര്യത്തില് വളരെയധികം സഹായിക്കുന്ന ഒന്നാണ് തണ്ണിമത്തന്. ഇതില് ധാരാളം ആന്റി ഓക്സിഡന്റ് അടങ്ങിയിട്ടുണ്ട്. ഇത് ദിവസവും പല വിധത്തില് ഹൃദയ പ്രവര്‍ത്തനങ്ങളെ ഏകോപിപ്പിക്കുകയും ആരോഗ്യം നല്‍കുകയും ചെയ്യുന്നു. മാത്രമല്ല ഇത് പല വിധത്തിലുള്ള പ്രശ്‌നങ്ങള്‍ക്ക് പരിഹാരം കാണുന്നതിന് സഹായിക്കുന്ന ഒന്നാണ് എന്ന കാര്യത്തില് സംശയം വേണ്ട. ഇത് ഹൃദയസംബന്ധമായുണ്ടാവുന്ന പല അനാരോഗ്യകരമായ അവസ്ഥകള്‍ക്ക് പരിഹാരം കാണുന്നതിന് തണ്ണിമത്തന് ഇഞ്ചി പാനിയം മിശ്രിതം സഹായിക്കുന്നു.\nഎല്ലിന്റെ ആരോഗ്യം സംരക്ഷിക്കുന്നതിന്\nഎല്ലിന്റെ ആരോഗ്യത്തിന് വളരെയധികം സഹായിക്കുന്നുണ്ട് തണ്ണിമത്തന് പാനീയം. ഇത് എല്ലിന്റെ ബലത്തിനും ഉറപ്പിനും സഹായിക്കുന്നുണ്ട്. ലിക്കോപ്പൈന് കൂടുതലുള്ള പഴവര്‍ഗ്ഗങ്ങളില് ഒന്നാണ് തണ്ണിമത്തന്. അതുകൊണ്ട് തന്നെ ഇത് എല്ലുകള്‍ക്ക് ബലം നല്‍കുന്നു. ശരീരത്തിലെ കാല്‍സ്യത്തെ പുനരേകീകരിക്കാനും തണ്ണിമത്തന് സഹായിക്കുന്നു. മാത്രമല്ല എല്ലിനും പല്ലിനും ഒരു പോലെ ബലവും ആരോഗ്യവും നല്‍കുന്നു. അതുകൊണ്ട് കുട്ടികള്‍ക്കും വളരെയധികം കൊടുക്കാവുന്ന ഒന്നാണ് തണ്ണിമത്തന് ഇഞ്ചി നീര് പാനീയം.\nക്യാന്‍സര് കോശങ്ങള്‍ക്ക് പരിഹാരം\nഇന്നത്തെ കാലത്ത് എല്ലാവരും ഭയക്കുന്ന പ്രധാന പ്രശ്‌നങ്ങളില് ഒന്നാണ് പലപ്പോഴും ക്യാന്‍സര്. അതിന് പരിഹാരം കാണുന്നതിന് സഹായിക്കുന്ന മാര്‍ഗ്ഗങ്ങളില് മികച്ചതാണ് തണ്ണിമത്തന് ഇഞ്ചി പാനീയം. ഏതൊരു പഴം കഴിക്കുന്നതിനേക്കാള് ഇരട്ടി ആരോഗ്യഗുണങ്ങളാണ് തണ്ണിമത്തന് നല്‍കുന്നത്. ഇത് റാഡിക്കല് ഡാമേജ് ഇല്ലാതാക്കുന്നു. പ്രോസ്റ്റേറ്റ് ക്യാന്‍സര്, ശ്വാസകോശാര്‍ബുദം, ആമാശയ ക്യാന്‍സര് തുടങ്ങിയവയെ എല്ലാം പ്രതിരോധിയ്ക്കുന്നു. ഇഞ്ചിയാകട്ടെ അത് പല ആരോഗ്യ പ്രശ്‌നങ്ങള്‍ക്കും പരിഹാരം കാണുന്നതില് കേമനാണ് എന്ന കാര്യത്തില് സംശയം വേണ്ട.അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് മികച്ചതാണ് ഇത്.\nകിഡ്‌നിയുടെ ആരോഗ്യത്തിന്റെ കാര്യത്തില് അല്‍പം ശ്രദ്ധ വളരെ അത്യാവശ്യമാണ്. അല്ലെങ്കില് അത് പല വിധത്തിലുള്ള പ്രതിസന്ധികള്‍ക്ക് പരിഹാരം കാണുന്നതിന് സഹായിക്കുന്നുണ്ട്. തണ്ണിമത്തന് കഴിക്കുന്നതിലൂടെ അത് രക്തത്തിലെ യൂറിക് ആസിഡിന്റെ അളവ് കുറക്കുന്നു. മാത്രമല്ല ഇതോടൊപ്പം കിഡ്‌നി സ്റ്റോണിനേയും ഇല്ലാതാക്കുന്നതിന് സഹായിക്കുന്നു. അതുകൊണ്ട് തന്നെ ഇത്തരം അവസ്ഥകള്‍ക്കെല്ലാം പരിഹാരം കാണുന്നതിന് സഹായിക്കുന്ന ഒന്നാണ് തണ്ണിമത്തന് ഇഞ്ചി പാനീയം. അതുകൊണ്ട് തന്നെ ഇത്തരം അവസ്ഥകള്‍ക്ക് പരിഹാരം കാണുന്നതിന് സഹായിക്കുന്ന ഒന്നാണ് ഇത്.\nഇന്നത്തെ ജീവിതശൈലി രോഗങ്ങളുടെ കാര്യത്തില് വളരെയധികം പ്രശ്നമുണ്ടാക്കുന്ന ഒന്നാണ് രക്തസമ്മര്‍ദ്ദം. ഇതിന് പരിഹാരം കാണുന്നതിന് ശ്രമിക്കുമ്പോള് അതിന് സഹായിക്കുന്ന ഒന്നാണ് തണ്ണിമത്തന് ജ്യൂസ്. രക്തസമ്മര്‍ദ്ദം മൂലം പലപ്പോഴും രക്തധമനികളിലുണ്ടാക്കുന്ന തടസ്സം ഇല്ലാതാക്കി രക്തത്തിന്റെ സഞ്ചാര സ്വാതന്ത്ര്യം വര്‍ദ്ധിപ്പിക്കുന്നതിന് തണ്ണിമത്തന് കഴിയുന്നു. തണ്ണിമത്തനും ഇഞ്ചി നീരും മിക്‌സ് ചെയ്യുമ്പോള് ഇത് രക്തസമ്മര്‍ദ്ദമെന്ന പ്രശ്‌നത്തെ പൂര്‍ണമായും ഇല്ലാതാക്കാനും സഹായിക്കുന്നു. അതുകൊണ്ട് ധൈര്യമായി തന്നെ നമുക്ക് തണ്ണിമത്തന് ജ്യൂസ് കഴിക്കാവുന്നതാണ്. ഇത്തരം അവസ്ഥകള്‍ക്ക് ധൈര്യമായി കഴക്കാവുന്നതാണ്.\nനെഞ്ചെരിച്ചില് എന്ന അവസ്ഥക്ക് പരിഹാരം കാണുന്നതിന് സഹായിക്കുന്നുണ്ട് തണ്ണിമത്തന് ഇഞ്ചി നീര്. നെഞ്ചെരിച്ചില് പലപ്പോഴും പല വിധത്തിലാണ് നമ്മളെ വലക്കുന്നത്. ഇതിന് പരിഹാരം കാണുന്നതിന് സഹായിക്കുന്ന കാര്യങ്ങളില് വളരെയധികം പ്രതിസന്ധി ഉണ്ടാക്കുന്നതിന് പരിഹാരം കാണുന്നതിന് സഹായിക്കുന്ന മാര്‍ഗ്ഗങ്ങളില് ഒന്നാണ് തണ്ണിമത്തന്. നെഞ്ചെരിച്ചിലിനെ ഇല്ലാതാക്കുന്നതിനും അതിനെ ഒഴിവാക്കാനും ദഹനസംബന്ധമായുണ്ടാകുന്ന പ്രശ്‌നങ്ങള്‍ക്ക് പരിഹാരം കാണുന്നതിനും നല്ലൊരു പ്രതിരോധ മാര്‍ഗ്ഗമാണ് തണ്ണിമത്തന്. അതുകൊണ്ട് ഇനി ഇത്തരം പ്രശ്‌നങ്ങള്‍ക്കെല്ലാം പരിഹാരം കാണാന് സഹായിക്കുന്നു തണ്ണിമത്തന് ഇഞ്ചി ജ്യൂസ്.\nആരോഗ്യത്തിന് വില്ലനാവുന്ന ഒന്നാണ് ഉറക്കമില്ലായ്മ. എന്നാല് ഇതിന് പരിഹാരം കാണാന് സഹായിക്കുന്നു തണ്ണിമത്തന്. ഉറക്കമില്ലായ്മ, ഉറക്കത്തിലെ അസ്വസ്ഥതകള്, ഇന്‍സോംമ്‌നിയ എന്നീ പ്രശ്‌നങ്ങള്‍ക്കെല്ലാം പരിഹാരം നല്‍കുന്നു തണ്ണിമത്തന്. ഉറങ്ങുന്നതിനു മുന്‍പ് എന്നും തണ്ണിമത്തന് കുടിച്ചു നോക്കൂ. ഇത് നല്ല ഉറക്കം ലഭിയ്ക്കുന്നതിന് സഹായകമാകുന്നു. അതുകൊണ്ട് ഇനി ഈ ജ്യൂസ് കഴിക്കാന് മറക്കേണ്ടതില്ല. തണ്ണിമത്തന് മാത്രമല്ല ഇതില് ചേരുന്ന ഇഞ്ചിയിലാണ് പലപ്പോഴും ഉറക്കത്തിനുള്ള ഗുണം ലഭിക്കുന്നത്.\nRead more about: juice ginger health\nwatermelon ginger mix for good sleep\nWe have listed some of the benefits of watermelon and ginger juice daily. Takealook.\nStory first published: Saturday, April 27, 2019, 16:29 [IST]


ലാലിനെ തേടി വീണ്ടും പുരസ്‌കാരങ്ങള് എത്തുമോ? ചന്ദ്രഗിരിയുടെ വരവ് സൂചന...\nPosted by Farsana Jaleel, 08 Sep, 2017\nലാലിനെ തേടി പുരസ്‌കാരങ്ങള് എത്തുമോ..അതോ ചന്ദ്രഗിരിയെ തേടിയെത്തുമോ....ഒന്ന് പ്രതീക്ഷിക്കാം. വ്യത്യസ്ത കഥാപാത്രങ്ങളിലുടെ പ്രേക്ഷക ശ്രദ്ധ പിടിച്ചു പറ്റിയ ലാല് വീണ്ടും വ്യത്യസ്തനായി പ്രേക്ഷകര്‍ക്ക് മുന്നിലെത്തുന്നു. സംവിധായകനും നടനുമായ ലാല് മുഖ്യ വേഷത്തിലെത്തുന്ന ചിത്രമാണ് ചന്ദ്രഗിരി. ചിത്രീകരണം പൂര്‍ത്തിയായി ചിത്രം റിലീസിനൊരുങ്ങുന്നു.\nപൊതു വിദ്യാലയം ഇല്ലാതാക്കാന്നതിനെതിരെ സ്‌കൂള് പ്രഥമധ്യാപകനും നാട്ടുകാരും ഒന്നിച്ചു നിന്ന് വിജയം കരസ്തമാക്കുന്നതാണ് ചിത്രത്തിന്റെ പ്രമേയം. കാസര്‍കോടന് സംസ്‌കാരവും കലാരൂപവും ഭാഷാ വൈവിധ്യങ്ങളും നിറഞ്ഞ ചിത്രത്തില് യക്ഷഗാന കലയും അവതരിപ്പിക്കുന്നുണ്ട്. എന്‍ഡോസല്‍ഫാന് രോഗങ്ങളഉം ദുരന്തങ്ങളും ചന്ദ്രഗിരിയിലുണ്ട്.\nകമ്മട്ടിപ്പാടത്തില് ദുല്‍ഖറിന്റെ നായികയായെത്തിയ ഷോണ് ആണ് ചിത്രത്തിലെ നായിക. ചിത്രത്തില് സ്‌കൂള് പ്രഥമധ്യാപകനായി ലാലും ലാലിന്റെ മകളായി ഷോണും വേഷമിടും. 178 പേരാണ് ചന്ദ്രഗിരിയിലെ താരങ്ങള്. ഇതില് 100 പേരും പുതുമുഖങ്ങളെന്നതും ചിത്രത്തിന്റെ പ്രത്യേകതയാണ്. ഹരീഷ് പേരടി, കൊച്ചുപ്രേമന്, സുനില് സുഖദ, സജിതാ മഠത്തില്, മഞ്ജു സുനിച്ചൻ , സേതു ലക്ഷ്മി തുടങ്ങിയ താരങ്ങളും ചിത്രത്തില് വേഷമിടുന്നു.\nപായുംപുലി, ദ്രാവിഡന്, കാറ്റത്തൊരു പെണ്‍പൂവ് തുടങ്ങീ ചിത്രങ്ങളൊരുക്കിയ മോഹന് കുപ്‌ളേരിയാണ് ചിത്രത്തിന്റെ സംവിധായകന്. പയ്യന്നൂര് ഏഴിലോട്ടെ എ.ജയചന്ദ്രന്റെ ഭാര്യ സുചിത്രയാണ് ചിത്രത്തിന്റെ നിര്‍മ്മാതാവ്. സ്‌കൂള് അദ്ധ്യാപകന് കൂടിയായ ജയചന്ദ്രനും ചിത്രത്തില് വേഷമിടുന്നു. കഥയും തിരക്കഥയും മടിക്കൈ കാഞ്ഞിരപ്പൊയില് സ്‌കൂള് അദ്ധ്യാപകനായ വിനോദ് കുട്ടമത്തിന്റേതാണ്. പുലിമുരുകന് വേണ്ടി ക്യാമറ ചലിപ്പിച്ച ഷാജി കുമാറാണ് ചന്ദ്രഗിരിക്ക് വേണ്ടിയും ക്യാമറ ചലിപ്പിക്കുക. സംഗീതം ശ്രീവത്സന് ജെ.മേനോനും കാഞ്ഞങ്ങാട് രാമചന്ദ്രനും നിര്‍വ്വബഹിക്കും. ഗാനാലാപനം യേശുദാസും നിര്‍വ്വഹിക്കും.\nകാഞ്ഞങ്ങാട്ടെ ഏച്ചിക്കാനം തറവാട്, റസ്റ്റ് ഹൗസ്, നിലേശ്വരം കോവിലകം, നാലിലാംകണ്ട സ്‌കൂള്, ബേക്കല് കോട്ട എന്നിവിടങ്ങളിലായിരുന്നു ചിത്രീകരണം. മൂന്നര കോടിയോളം മുതല് മുടക്കിലൂള്ള ചിത്രത്തിന്റെ ചിത്രീകരണം പൂര്‍ത്തിയാക്കി ചിത്രം റിലീസിനൊരുങ്ങുകയാണ്.


സൗദി കാനഡ ബന്ധം കൂടുതല് വഷളാകുന്നു ;സര്‍ക്കാര് അനുകൂല സംഘടനയുടെ ഭീഷണി വിവാദത്തില് - Pravasishabdam\nHome NRI News Gulf സൗദി കാനഡ ബന്ധം കൂടുതല് വഷളാകുന്നു ;സര്‍ക്കാര് അനുകൂല സംഘടനയുടെ ഭീഷണി വിവാദത്തില്\nടൊറന്റോ: സൗദി കാനഡ ബന്ധം കൂടുതല് വഷളാകുന്നു. വേള്‍ഡ് ട്രേഡ് സെന്റര് ആക്രമണത്തിന്റെ മാതൃകയില് ടൊറന്റോ സിഎന് ടവറിന്റെ നേര്‍ക്ക് വിമാനം പറത്തുന്നതിന്റെ ചിത്രം ട്വീറ്റ് ചെയ്ത് സൗദി സംഘടന രംഗത്തെത്തിയത് ആഗോള തലത്തില് ആശങ്ക പടര്‍ത്തി. ഒടുവില് സംഭവത്തില് സംഘടന മാപ്പ് പറഞ്ഞതോടെ താത്കാലിക ആശ്വാസമായിരിക്കുകയാണ്. കാനഡയുമായുള്ള നയതന്ത്രബന്ധം വഷളായി തുടരുന്നതിനിടെയാണ് ‘ഇന്‍ഫോഗ്രാഫിക് കെഎസ്എ’ എന്ന സര്‍ക്കാര് അനുകൂല അക്കൗണ്ടില് നിന്ന് വിവാദ ചിത്രമടങ്ങിയ ട്വീറ്റ് വന്നിരുന്നത്.\n‘അവനവനെ സംബന്ധിക്കാത്ത കാര്യങ്ങളില് ഇടപെടുന്നവര്‍ക്ക്, ബുദ്ധിമുട്ടുള്ള കാര്യങ്ങള് നേരിടേണ്ടി വരും’ എന്ന അറബിയിലെഴുതിയ അടിക്കുറിപ്പോടെയാണ് ചിത്രം ട്വീറ്റ് ചെയ്തത്.\nസൗദി നയതന്ത്ര പ്രതിനിധികളടക്കം പിന്തുടരുന്ന വെരിഫൈഡ് അക്കൗണ്ടാണ് ഇന്‍ഫോഗ്രാഫിക് കെഎസ്എ. ഇതിനെ ഔദ്യോഗിക സര്‍ക്കാര് അക്കൗണ്ടായി സൗദി സറ്റേറ്റ് മീഡിയ നേരത്തെ വിശേഷിപ്പിച്ചിരുന്നു.\nസൗദി കനേഡിയന് അംബസഡറെ തിരിച്ചയച്ചതിനെ പ്രതീകാത്മകമായി അവതരിപ്പിച്ചതാണെന്നും മറ്റു ഉദ്ദേശങ്ങളൊന്നുമില്ലെന്നും ഇന്‍ഫോഗ്രാഫിക് കെഎസ്എ പിന്നീട് ട്വീറ്റ് ചെയ്തിരുന്നു. വിവാദ ട്വീറ്റ് ഡിലീറ്റ് ചെയ്യുന്നതിന് മുമ്പ് നിരവധി പേരാണ് ഷെയര് ചെയ്തത്. വിവാദമായതിന് പിന്നാലെ അക്കൗണ്ട് പൂട്ടിയെന്നും അന്വേഷണം നടത്തുന്നുണ്ടെന്നും സൗദി മാധ്യമ വകുപ്പ് പറഞ്ഞു.\n2011ല് 2977 പേര് കൊല്ലപ്പെട്ട വേള്‍ഡ്ട്രേഡ് സെന്റര് ആക്രമണത്തില് വിമാനം റാഞ്ചിയ 19 പേരില് 15 പേരും സൗദി പൗരന്മാരായിരുന്നു.\nസമര്‍ബദാവിയടക്കമുള്ള ആക്ടിവിസ്റ്റുകളെ ജയിലിലടച്ച നടപടി വിമര്‍ശിച്ചുകൊണ്ട് കാനഡ ട്വീറ്റ് ചെയ്തതാണ് സൗദിയെ ചൊടിപ്പിച്ചിരുന്നത്. ട്വീറ്റിനെ തുടര്‍ന്ന് 24 മണിക്കൂറിനകം രാജ്യം വിടാന് കനേഡിയന് അംബാസഡറോട് സൗദി ആവശ്യപ്പെട്ടിരുന്നു. കാനഡയിലുള്ള തങ്ങളുടെ അംബാസഡറെ തിരിച്ചു വിളിച്ച സൗദി ഇരു രാജ്യങ്ങളും തമ്മിലുള്ള എല്ലാ പുതിയ വ്യാപാര ബന്ധങ്ങളും മരവിപ്പിക്കുകയും ടൊറന്റോയിലേക്കുള്ള വിമാന സര്‍വ്വീസ് നിര്‍ത്തിവെക്കുകയും ചെയ്തിരുന്നു.\nPrevious articleഹൃദയം തൊടുന്ന ഒരു പ്രണയത്തിന്റെയും കണ്ണുനനയിക്കുന്ന ഒരു വിരഹത്തിന്റെയും കഥ\nNext articleപ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് സഹോദരങ്ങള് പിടിയില്


മലയോര ഹൈവേ - Factbook\nകേരളത്തിൽ ഏറ്റവും കണക്ടിവിറ്റി കുറഞ്ഞ പ്രദേശങ്ങളാണ് മലയോരമേഖലയിൽ ഉള്ളത്. അതിനാൽ തന്നെ മലയോരമേഖലയിലെ പല പ്രദേശങ്ങളും വികസനവഴിയിൽ പിറകിലാണ്. അതേസമയം കേരളത്തിന്റെ നാണ്യവിളകൾ മിക്കവയും ഉത്പാദിപ്പിക്കപ്പെടുന്നതും സംസ്കരിക്കപ്പെടുന്നതും മലയോര മേഖലയിൽ ആണ് താനും. വിനോദസഞ്ചാരികൾ കൂടുതലായി തെരഞ്ഞെടുക്കുന്ന മിക്ക ടൂറിസം കേന്ദ്രങ്ങളും മലയോരമേഖലയിൽ തന്നെയാണ്. അതിനാൽ തന്നെ മലയോരപ്രദേശങ്ങളെ ബന്ധിപ്പിച്ചു കൊണ്ടുള്ള ഹൈവേ എന്നത് കേരളവികസനത്തിലെ ഒരു സുപ്രധാനചുവടുവെയ്പ്പാണ്. വളരെ നാളായി ചർച്ചകളോ വിദൂരസാധ്യതയോ സ്വപ്നം തന്നെയോ ആയിരുന്ന ഒരു പദ്ധതിയാണ് ഇന്ന് പിണറായി സർക്കാരിന്റെ കീഴിൽ യാഥാർഥ്യം ആയിക്കൊണ്ടിരിക്കുന്നത്. കേരളത്തിന്റെ മുഖച്ഛായ തന്നെ മാറ്റുന്ന, ആധുനിക, വികസിത കേരളം പടുത്തുയർത്തുന്ന, മേജർ ഇൻഫ്രാസ്ട്രക്ച്ചർ പ്രോജക്ടുകളിൽ ഒന്നുമാണ് മലയോര ഹൈവേ. വീതി കൂട്ടിയ ദേശീയ പാത, മലയോര ഹൈവേ, തീരദേശ ഹൈവേ, ഹൈസ്പീഡ് റെയിൽ, തിരുവനന്തപുരം – കാസർകോട് ജലപാത എന്നിങ്ങനെ കേരളത്തിന്റെ ആകെ നീളത്തിൽ കണക്ട് ചെയ്യുന്ന5പ്രധാന ഇൻഫ്രാസ്ട്രക്ച്ചർ പദ്ധതികളാണ് ഇന്ന് കേരളത്തിൽ മുന്നോട്ടു പോകുന്നത്.\nതിരുവനന്തപുരം ജില്ലയിലെ പാറശാല മുതൽ കാസർകോട് ജില്ലയിൽ നന്ദാരപ്പടവ് വരെ 1251 കി മി നീളത്തിൽ ആണ് ഹിൽ ഹൈവേ കടന്നു പോകുന്നത്. കേരളത്തിലെ ഏറ്റവും നീളം കൂടിയ ഹൈവേയും ഇതാകും. ആര്യനാട്, വിതുര, പുനലൂർ, റാന്നി, എരുമേലി, കട്ടപ്പന, പാലക്കാട്, കല്പറ്റ, പയ്യാവൂർ, ബന്ദടക്ക തുടങ്ങി മലയോര മേഖലയിലെ പ്രധാന കേന്ദ്രങ്ങളിലൂടെ മലയോര ഹൈവേ കടന്നു പോകും . 2009 ൽ എൽ ഡി എഫ് സർക്കാരിന്റെ കാലത്ത് ഹിൽ ഹൈവേയെ കുറിച്ചുള്ള ആദ്യ സാധ്യതാപഠനങ്ങൾ നടന്നിരുന്നു, പ്രാഥമിക അലൈൻമെന്റ് അപ്പ്രൂവലും ആ കാലത്ത് നടത്തിയിരുന്നു. പിന്നീട് വന്ന ഉമ്മൻ ചാണ്ടി സർക്കാരിന്റെ കാലത്ത് പദ്ധതിയിൽ കാര്യമായ പുരോഗതി ഉണ്ടായില്ല. കണ്ണൂർ കാസർകോട് ജില്ലകളിലേക്കുള്ള ഡീറ്റെയിൽഡ് പ്രോജക്ട് റിപ്പോർട്ട് അക്കാലത്ത് തയ്യാറാക്കപ്പെട്ടിരുന്നു എന്നതൊഴിച്ചാൽ ഫണ്ടിങ്ങോ അലൈൻറ്മെൻറ് പൂർത്തീകരണമോ ഭൂമി ഏറ്റെടുപ്പോ നിർമ്മാണമോ ഒന്നും ഉണ്ടായില്ല. പദ്ധതിക്ക് വീണ്ടും ജീവൻ വയ്ക്കുന്നത് 2016 ഇൽ പിണറായി സർക്കാർ അധികാരമേറ്റ ശേഷമാണ്. നാട്പാക് വഴി ഹൈവേയുടെ അന്തിമ അലൈൻമെന്റ് തയ്യാറാക്കി പദ്ധതിക്ക് നിർമ്മാണ അനുമതി നൽകി. ഹൈവേ നിർമ്മാണം നടത്തുന്നതിലേക്കായി 3500 കോടിയുടെ അനുമതി നൽകി. കിഫ്‌ബി വഴിയാണ് ഈ തുക ലഭ്യമാക്കുന്നത്. പദ്ധതിയുടെ ആകെ നീളത്തിന്റെ പകുതിയോളം ദൂരത്തിലേക്കായി (513 കി മി) ഫണ്ടിങ് ലഭ്യമാകുകയും 200 കി മി വരുന്ന റീച്ചുകളുടെ നിർമ്മാണ പ്രവർത്തനങ്ങൾ ആരംഭിക്കുകയും ചെയ്തു.\nമലയോര ഹൈവേയുടെ ആകെ നിർമ്മാണ ചിലവ് 6000 കോടി രൂപയാണ് പ്രതീക്ഷിക്കുന്നത്. പദ്ധതി നിർമ്മാണത്തിനുള്ള തുക കിഫ്‌ബി വഴിയാണ് കണ്ടെത്തുന്നത്. ഇതുവരെ 3500 കോടി രൂപ മലയോര ഹൈവേയുടെ നിർമ്മാണത്തിലേക്കായി കിഫ്ബിയിൽ നിന്നും അനുവദിച്ചിട്ടുണ്ട്.6ജില്ലകളിലായി വിവിധ റീച്ചുകളുടെ പണി പുരോഗമിക്കുകയാണ്. ഇതിൽ കാസർഗോഡ് ജില്ലയിലെ നന്ദാരപ്പടവ് – ചോവാർ വരെയും കണ്ണൂർ ജില്ലയിൽ ചെറുപുഴ മുതല് വള്ളിത്തോടു വരെയുമുള്ള 110 കിലോമീറ്റർ ഗതാഗതത്തിനായി തുറന്നു നൽകി. കൊല്ലം, തിരുവനന്തപുരം ജില്ലകളിലായി പുനലൂർ മുതൽ ചല്ലിമുക്ക് വരെയുള്ള 46 കിലോമീറ്റർ പാതയും നാടിന് സമർപ്പിക്കപ്പെട്ടു. കാസർഗോട്ടെ കോളിച്ചാൽ – ചെറുപുഴ, കൊല്ലം ജില്ലയിലെ പുനലൂർ – അഞ്ചൽ, തിരുവനന്തപുരം ജില്ലയിലെ പാറശാല -കുടപ്പനമൂട്, മലപ്പുറം ജില്ലയിലെ പൂക്കോട്ടുംപാടം-കാറ്റാടി, കാളികാവ് – കരുവാരക്കുണ്ട്, വയനാട് ജില്ലയിലെ മേപ്പാടി-ചൂരൽമല, ഇടുക്കി ജില്ലയിലെ കുട്ടിക്കാനം – ചപ്പാത്ത് റീച്ചുകളിലൊക്കെ പണി പുരോഗമിക്കുകയാണ്. പദ്ധതി പൂർത്തിയാകുന്നതോടെ മലയോര മേഖലയുടെ വികസനത്തിന്റെ പുതു സാധത്യകളും തുറക്കപ്പെടും, ടൂറിസത്തിന്റെയും വ്യാപാരത്തിന്റെയും കൃഷിയുടെയും അനുബന്ധ വ്യവസായങ്ങളുടെയും മുന്നേറ്റത്തിന്റെ പുതുപാതകളും തുറക്കപ്പെടും.\nTags: KIFFBകിഫ്‌ബിമലയോര ഹൈവേഹൈവേ


LDC Examination Preparation Plan - Kerala PSC Helper | General Knowledge and Current Affairs\nHome LDC LDC Examination Preparation Plan\nLDC Examination Preparation Plan\nMashhari December 30, 2016\nസ്റ്റീവ് കോപ്പലും എൽ.ഡി ക്ലാർക്ക് പരീക്ഷയും തമ്മിൽ ബന്ധമൊന്നുമില്ല. എന്നാൽ ISL ൽ കേരള ബ്ലാസ്റ്റേഴ്സ് എന്ന ശരാശരിക്ക് താഴെ മാത്രം നിലവാരമുണ്ടായിരുന്ന ക്ലബ്ബിനെ ടൂർണ\nമെന്റിന്റെ ഫൈനൽ വരെ എത്തിച്ച അദ്ദേഹത്തിന്റെ തന്ത്രങ്ങളെ വേണമെങ്കിൽ ഈ പരീക്ഷയു മായി ബന്ധപ്പെടുത്താം\nISL ൽ ബ്ലാസ്റ്റേഴ്സിന്റെ മൂന്ന് നാല് മത്സരങ്ങൾ കഴിഞ്ഞപ്പോൽ തോറ്റ് തരിപ്പണമായി ടീം അവസാനസ്ഥാനത്തായിരുന്നു. എന്നാൽ പത്തോളം മത്സരങ്ങൾ ബാക്കിയുള്ളപ്പോൾ തന്റെ ടീമിന്റെ ശക്തി ദൗർബല്യങ്ങൾ തിരിച്ചറിഞ്ഞ് ടൂർണമെന്റിലേക്ക് തിരിച്ച് കൊണ്ടുവരാൻ തന്ത്രങ്ങളുടെ ആശാനായ കോപ്പലിന് അത് ധാരാളം\nഗോൾ നേടാനുള്ള തന്റെ കളിക്കാരുടെ\nകഴിവില്ലായ്മ, മധ്യനിരയിൽ ഭാവനാ സമ്പന്നമായ നീക്കങ്ങൾ ഒരുക്കുന്നതിനുള്ള കഴിവില്ലായ്മ, എന്നാൽ പിൻനിരയിൽ എതിർ ടീമിന്റെ ഗോൾ നീക്കങ്ങളെ ചെറുക്കുവാൻ കഴിയുന്ന ശക്തരായ\nപ്രതിരോധ നിരക്കാരുണ്ടുതാനും.. ഇതായിരുന്നു ടീമിന്റെ അവസ്ഥ. ടൂർണ മെന്റ് ജയിക്കാൻ ഇത് പോരാ. എന്ത് ചെയ്യാം കളിച്ചല്ലേതീരൂ, ജയിച്ചല്ലേ തീരൂ.? അങ്ങനെ മധ്യനിരയെപ്രതിരോധ നിരയുമായി കെട്ടിയിട്ട് പ്രതിരോധത്തിൽ ഊന്നി അതാത് ദിവസത്തെ എതിരാളികളുടെ കളിക്കനുസരിച്ച് തന്റെ ടീമിന്റെ കളി രൂപപ്പെടുത്തി എടുക്കുന്നതിൽ കോപ്പൽ വിജയിച്ചപ്പോൾ കേരള ബ്ലാസ്റ്റേഴ്സ് എതിരാളികളെയും\nഒപ്പം അരാധകരെയും ഒന്ന് പോലെ ഞെട്ടിച്ച്\nഫുട്ബോൾ പോലെ ഒരു ഗെയിം തന്നെ\nയാണ് മത്സര പരീക്ഷകളും, ക്ലിപ്ത സമയത്തിനുള്ളിൽ പൂർത്തിയാകുന്ന മത്സര പരീക്ഷകൾ ശരിക്കും ഒരു mental game കൂടിയാണ്. നിങ്ങളുടെ ശക്തി ദൗർബല്യങ്ങൾ തിരിച്ചറിഞ്ഞു കൊണ്ടു വേണം കളി (പരീക്ഷാ) തുടങ്ങാൻ.\nകുറച്ച് നാളത്തെ എന്റെ മത്സര പരീക്ഷാ പരിചയം വച്ച് പറഞ്ഞാൽ പരീക്ഷയ്‌ക്കെത്തുന്ന ഭൂരിപക്ഷം പേരുടെ ദൗർബല്യം 50 മാർക്കിന്റെ GK ഭാഗമാണ്.( മറിച്ച് കരുതുന്നത് തെറ്റിദ്ധാരണ\nമാത്രമാണ്). ഈ ഭാഗത്ത് പരമാവധി മാർക്ക് നേടാമെന്ന ഒരു ധാരണയും നേരത്തെയുണ്ടാക്കിവയ്ക്കുന്നത് ഗുണകരമല്ല. അത് അതാത് ദിവസ\nത്തെ ചോദ്യപേപ്പർ പോലെ ഇരിക്കും.\nലക്ഷം പേർ എഴുതുന്ന പരീക്ഷകളിൽ അമിത പ്രതിരോധം പ്രശ്നങ്ങളുണ്ടാക്കും.\nവളരെ Controlled ആയുള്ള ആക്രമണമാണ്\nക്ലാർക്ക് പോലുള്ള പരീക്ഷ ജയിക്കുവാനുള്ള മാർഗ്ഗം. 60-65 മാർക്കിനപ്പുറം Score ചെയ്താലെ\nആദ്യ റാങ്കുകളിൽ എത്താൻ കഴിയൂ എന്ന ബോധം എപ്പോഴും വേണം. അതു കൊണ്ട് തന്നെ അറ്റാക്കിങ്ങ് ഗെയിം തന്നെയാണ് നല്ലത്. അതിന് ഏറ്റവും പറ്റിയത് ഗണിതം / മാനസിക ശേഷി വിഭാഗത്തെ മുന്നിൽ നിർത്തി പരമാവധി ആക്രമിക്കുക ആകെയുള്ള 20 മാർക്കിൽ 17-18 മാർക്ക് ഇവിടെ score ചെയ്യണം. തൊട്ട് പിറകി\nൽ മലയാള ഭാഗത്തെ മുൻനിർത്തി ആ ഭാഗത്തെ 10 ൽ 8-9 മാർക്കെങ്കിലും നേടാൻ കഴിയണം. ആകെയുള്ള 100 ചോദ്യങ്ങളിൽ 30 ചോദ്യങ്ങൾ നിങ്ങൾ 75 മിനുട്ടുള്ള പരീക്ഷയിൽ 35 മിനുട്ടിനുള്ളിൽ (ഗണിതം/മാനസികശേഷി /മലയാളം) തീർത്തിരിക്കും. അപ്പോഴേക്കും 25\nമാർക്കെങ്കിലും നേടാൻ ശ്രമിക്കണം .ഇനിയുള്ളത് ജനറൽ ഇംഗ്ലീഷ് , GK ഭാഗമാണ്. അതിലേതാണ് മാർക്ക് Score ചെയ്യാൻ പറ്റിയത് എന്നുള്ളത് ഓരോ ഉദ്യോഗാർത്ഥികളെ അനുസരിച്ചിരിക്കും.\nഎങ്കിലും ജനറൽ ഇംഗ്ലീഷ് ഭാഗത്തെ മുന്നിൽ നിർത്തിയാൽ കുറച്ച് കൂടി നന്നായിരിക്കും എന്നാണ് അഭിപ്രായം.20 മാർക്കുള്ള ഈ ഭാഗത്ത് നിന്ന് ഏറ്റവും കുറഞത് 12 മാർക്കെങ്കിലും 10 മിനുട്ടിനകം ശരിക്കും സമചിത്തതയോടെ ഉപയോ\nഗപ്പെടുത്തി 'സംഘടിപ്പിക്കാൻ' ശ്രമിക്കണം. ഈ ഭാഗത്ത് കൂടുതൽ ശക്തരായവർ 16-17 Mark നേടാനാണ് ശ്രമിക്കേണ്ടത്.ഇപ്പോൾ പരീക്ഷ\n45 മിനുട്ട് കഴിഞ്ഞിട്ടുണ്ടാകും. നിങ്ങളുടെ പോക്കറ്റിൽ 37-40 മാർക്ക് എത്തിയിട്ടുണ്ടാകും. ഇനി അവശേഷിക്കുന്നത് 30 മിനുട്ടും 50 മാർക്കിന്റെ GK ചോദ്യങ്ങളുമാണ്. പരീക്ഷയെ ബാധിക്കാത്ത\nവിധത്തിൽ മനസ്സിനുള്ളിൽ അല്പം Calculations ആകാം. കുഴപ്പo വല്ലതും പറ്റിയോ? അപകടപ്പെടും എന്ന് കരുതിയ ഭാഗത്ത് നേട്ട മുണ്ടായോ? എന്താണ് സംഭവിച്ചത്? എന്തു സംഭവിച്ചാലും ശരി,\nഅതിനെ മറികടക്കാൻ ഇപ്പോഴും കഴിയും. കാരണം 50 മാർക്ക് ഇനിയുമുണ്ട്. 37 പ്രതീക്ഷിച്ചിടത്ത് 40 കിട്ടുമോ? അതോ 34 മാർക്കേ കിട്ടുകയുള്ളോ. 60-65 ലേക്ക് എത്ര ദൂരമുണ്ട്? ആ ഭൂരം ഇവിടെ Clear ചെയ്യണം. 20 മിനുട്ടിനുള്ളിൽ 50 ചോദ്യങ്ങളെ കടക്കണം. കുറഞ്ഞത് 30 ശരിയെങ്കിലും വേണം,അവിടെ എത്താൻ. ചിലപ്പോൾ GK ഭാഗത്തെ ചോദ്യങ്ങൾ പ്രയാസമാകും. എങ്കിൽ ഭയപ്പെടണ്ട ,\nകട്ട് ഓഫ് വളരെ കുറയും എന്നാണ് അർത്ഥം . GK ഭാഗം എളുപ്പമാണെങ്കിലോ, നിങ്ങൾക്ക് വിചാരിക്കുന്നതിലധികം മാർക്ക് ലഭിക്കും. എന്നാൽ കട്ട് ഓഫ് ഒരു പരിധിയിലധികം ഉയരുകയുമില്ല. കാരണം മത്സര പരീക്ഷകളുടെ ഗതിവിഗതികൾ നിർണ്ണയിക്കുന്നത് Non- GKഭാഗത്തെ 50 മാർക്കാണ് . ഇനിയും പരീക്ഷ കഴിഞ്ഞിട്ടില്ല. 10 മിനുട്ട് ബാക്കിയാണ്. ആദ്യ ശ്രമത്തിൽ നടക്കാതെ പോയ Maths/ mental Ability ഭാഗത്തെ ചില ചോദ്യങ്ങൾ ഒന്നുകൂടി ശ്രമിക്കാം. ചിലപ്പോൾ അത് ഏറ്റവും വിലപ്പെട്ട2-3മാർക്ക് കൂടി സമ്മാനിച്ചേക്കാം.\nഇനി എണീറ്റോളു The Game is over. നിങ്ങൾ നിങ്ങളുടെ പരമാവധി ശ്രമിച്ചു. well done.\nഇനി പറയൂ മത്സര പരീക്ഷകൾ ഒരു\nMind game അല്ലേ. പരീക്ഷക്ക് മുന്നേ ഇത്\nപോലെ കുറച്ച് Model പരീക്ഷകൾ എഴുതേണ്ടതിന്റെ ആവശ്യകത മനസ്സിലാവുന്നോ? സമയത്തിന്റെ വിലയോ?\nവീണ്ടും സ്റ്റീവ് കോപ്പൽ എന്ന കോച്ചിലേക്ക് വരാം , അദ്ദേഹമാണ് നിങ്ങളുടെ പരിശീലകനെങ്കിൽ (സാങ്കൽപികം ) ശരാശരിയിലോ അതിന് താഴെയോ ഉള്ള നിങ്ങളെ തീർച്ചയായും വിജയത്തിലെത്തിച്ചിരിക്കും. പക്ഷേ അതിന് കഴിയുമോ? ഇല്ല. അപ്പോൾ നിങ്ങൾ തന്നെ നിങ്ങളുടെ കോച്ചാവണം. ആയുധങ്ങൾ രാകി മിനുക്കി മൂർച്ച കൂട്ടി വയ്ക്കണം. ശക്തിയെ കൂടുതൽ ദൃഡപ്പെടുത്തുമ്പോൾ തന്നെ ദൗർബല്യങ്ങളെ അതിജീവിക്കാനുള്ള പരിശ്രമവും വേണം. കച്ചമുറുക്കിക്കോളു സുഹൃത്തുക്കളെ പടക്കളത്തിലേക്ക് ഇനി 150 ദിവസങ്ങൾ കൂടുതൽ ലഭിക്കും. തളരരുത്, പൊരുതി ജയിക്കുന്നത് ഒരു മധുര പ്രതികാരം കൂടിയാണ്. ഇന്നലെകളിൽ നേരിട്ട അവഗണന, പരിഹാസം, പ്രാരാബ്ധം, മറ്റ് മാനസിക സംഘർഷങ്ങൾ.......\nമുതലും പലിശയും തീർത്ത് കൊടുത്ത് കണക്ക് തീർക്കണ്ടേ?\nഇനിയുള്ള ദിവസങ്ങളുടെ പ്രാധാന്യം തിരിച്ചറിഞ്ഞാൽ മാത്രം മതി.\n( Post ഇഷ്ടമായെങ്കിൽ Share ചെയ്ത്\nഇവിടെ പറഞ്ഞ വസ്തുതകൾ എല്ലാം തന്നെ ഒരു ശരാശരിക്കാരനെ Target ചെയ്തു കൊണ്ടുള്ളത് മാത്രമാണ്.


ചൈനക്കെതിരെ അമേരിക്കന് ഭൂപടവുമായി ബി.ജെ.പിക്കാരുടെ പ്രതിഷേധം\nടിക്ക്‌ടോക്ക് ഉള്‍പ്പെടെയുള്ള ചൈനീസ് ആപ്ലിക്കേഷന്റെയും മൊബൈല് ഫോണിന്റെയും ചിത്രങ്ങളും ബാനറില് ഉപയോഗിച്ചിട്ടുണ്ട്. ചൈനീസ് പ്രസിഡന്റിന്റെ ഫോട്ടോയും ഈ ബാനറിലുണ്ട്. എന്നാല് ഉപയോഗിച്ച ഭൂപടമാണ് മാറിയത്. അമേരിക്കയുടെ ഭൂപടമാണ് ബാനറില് ഉപയോഗിച്ചിരിക്കുന്നത്.\nകൊല്‍ക്കത്ത: ഗല്‍വാന് താഴ്‌വരയിലെ ഇന്ത്യന് സൈന്യത്തിന് നേരെയുള്ള ചൈനീസ് ആക്രമണത്തില് പ്രതിഷേധിച്ചുള്ള ബി.ജെ.പി പ്രവര്‍ത്തകരുടെ പ്രകടനത്തില് ഉപയോഗിച്ചത് അമേരിക്കയുടെ ഭൂപടം. പശ്ചിമ ബംഗാളിലാണ് അമേരിക്കയുടെ ഭൂപടം ഉപയോഗിച്ച് ചൈനക്കെതിരെ ബി.ജെ.പി പ്രവര്‍ത്തകര് പ്രതിഷേധ പ്രകടനം സംഘടിപ്പിച്ചത്. നേരത്തെ പശ്ചിമ ബംഗാളില് തന്നെ ചൈനക്കെതിരായ പ്രതിഷേധത്തിന് ഉപയോഗിച്ചത് ഉത്തരകൊറിയന് പ്രസിഡന്റിന്റെ ചിത്രമായിരുന്നു. പശ്ചിമ ബംഗാളിലെ അസന്‍സോളില് നിന്നുള്ള ബി.ജെ.പി പ്രവര്‍ത്തകര്‍ക്കാണ് പ്രതിഷേധത്തിനിടെ കോലത്തിലെ ചിത്രം മാറിപ്പോയിരുന്നത്.\nAlso read: മൂന്നാര് സമരം ഒത്തുതീര്‍ന്നത് ബി.ജെ.പിക്ക് തിരിച്ചടിയായി\nചൈനയെ ബഹിഷ്‌കരിക്കുക എന്ന ബാനര് ഉയര്‍ത്തിയായിരുന്നു ബി.ജെ.പി പ്രവര്‍ത്തകരുടെ പ്രതിഷേധം. ടിക്ക്‌ടോക്ക് ഉള്‍പ്പെടെയുള്ള ചൈനീസ് ആപ്ലിക്കേഷന്റെയും മൊബൈല് ഫോണിന്റെയും ചിത്രങ്ങളും ബാനറില് ഉപയോഗിച്ചിട്ടുണ്ട്. ചൈനീസ് പ്രസിഡന്റിന്റെ ഫോട്ടോയും ഈ ബാനറിലുണ്ട്. എന്നാല് ഉപയോഗിച്ച ഭൂപടമാണ് മാറിയത്. അമേരിക്കയുടെ ഭൂപടമാണ് ബാനറില് ഉപയോഗിച്ചിരിക്കുന്നത്. ഗെറ്റി ഇമേജസിന്റെ ഫോട്ടോഗ്രാഫറാണ് ഈ ചിത്രം പകര്‍ത്തിയിരിക്കുന്നത്. ഭൂപടം മാറിയുള്ള ബി.ജെ.പി പ്രവര്‍ത്തകരുടെ പ്രതിഷേധ പ്രകടനം ഏതായാലും സോഷ്യല് മീഡിയയില് ചിരിപടര്‍ത്തിയിരിക്കുകയാണ്.\nAlso Read: വ്യാപാരികളെ ബി.ജെ.പി ആലയില് കെട്ടാനൊരുങ്ങി ടി നസിറുദ്ദീന്\nTags: bjp against china, BJP Politics, bjp protest, Social media comedy\nമിന്നല് മുരളിയുടെ സെറ്റ് തകര്‍ത്തതില് പ്രതിഷേധം\nഹാദിയയെ കാണാനെത്തിയ പെണ്‍കുട്ടികളെ തടഞ്ഞതിനെതിരെ പ്രതിഷേധം വ്യാപകം\nപൗരത്വ നിയമത്തിനെതിരെ പെരുന്നാൾ ദിനത്തിൽ പ്രതിഷേധം


സംസ്ഥാനത്ത് ഇന്ന് 3047 പേർക്ക് കൊവിഡ്, 14 മരണം; 4172 പേർക്ക് രോഗമുക്തി | Metro Journal Online\nസംസ്ഥാനത്ത് ഇന്ന് 3047 പേർക്ക് കൊവിഡ്, 14 മരണം; 4172 പേർക്ക് രോഗമുക്തി\n28th December 2020 28th December 2020 MJ News Desk\nസംസ്ഥാനത്ത് ഇന്ന് 3047 പേർക്ക് കോവിഡ്-19 സ്ഥിരീകരിച്ചു. മലപ്പുറം 504, കോഴിക്കോട് 399, എറണാകുളം 340, തൃശൂർ 294, കോട്ടയം 241, പാലക്കാട് 209, ആലപ്പുഴ 188, തിരുവനന്തപുരം 188, കൊല്ലം 174, വയനാട് 160, ഇടുക്കി 119, കണ്ണൂർ 103, പത്തനംതിട്ട 91, കാസർഗോഡ് 37 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ ദിവസങ്ങളിലുണ്ടായ 14 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 2990 ആയി. ഇത് കൂടാതെ ഉണ്ടായ മരണങ്ങൾ എൻഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\nഇന്ന് ഒരു പുതിയ ഹോട്ട് സ്പോട്ടാണുള്ളത്. കോട്ടയം ജില്ലയിലെ കോട്ടയം മുൻസിപ്പാലിറ്റി (കണ്ടെൻമെന്റ് സോൺ വാർഡ് 17) ആണ് പുതിയ ഹോട്ട് സ്പോട്ട്\nഇന്ന്2പ്രദേശങ്ങളെ ഹോട്ട് സ്പോട്ടിൽ നിന്നും ഒഴിവാക്കി. ഇതോടെ നിലവിൽ ആകെ 465 ഹോട്ട് സ്പോട്ടുകളാണുള്ളത്.\n← യുവാക്കളുടെ പ്രതിനിധി നയിക്കട്ടെ; ആര്യക്ക് അഭിനന്ദനവുമായി ശശി തരൂർ എംപി\n4172 പേർ കൂടി കൊവിഡിൽ നിന്ന് മുക്തരായി; സംസ്ഥാനത്ത് ഇനി 64,028 പേർ ചികിത്സയിൽ →


വൈരമുത്തു പിന്മാറി; ഒഎൻവി പുരസ്കാരം സ്വീകരിക്കില്ലെന്ന് പ്രഖ്യാപനം | Vairamuthu onv award controversy\nവൈരമുത്തു പിന്മാറി; ഒഎൻവി പുരസ്കാരം സ്വീകരിക്കില്ലെന്ന് പ്രഖ്യാപനം\nമനോരമ ലേഖിക May 29, 2021 02:16 PM IST\nഒഎൻവി പുരസ്കാരം സ്വീകരിക്കുന്നതിൽ നിന്ന് തമിഴ് കവിയും ഗാനരചയിതാവുമായ വൈരമുത്തു പിന്മാറി. പുരസ്കാരം സ്വീകരിക്കില്ലെന്ന് അദ്ദേഹം ഔദ്യോഗികമായി അറിയിച്ചു. മീടു ആരോപണം നേരിടുന്ന വൈരമുത്തുവിന് ഒഎൻവി പുരസ്കാരം നൽകുന്നതിനെതിരെ പ്രമുഖർ ഉൾപ്പെടെ നിരവധി പേർ രംഗത്തെത്തിയിരുന്നു. സമൂഹമാധ്യമങ്ങളിലടക്കം വിമർശനങ്ങൾ കടുത്തതോടെ പുരസ്കാരം നൽകിയ കാര്യം പുനഃപരിശോധിക്കുമെന്ന് ഒഎൻവി കൾചറൽ അക്കാദമി ഇന്നലെ വ്യക്തമാക്കിയിരുന്നു. പിന്നാലെയാണ് വൈരമുത്തു തന്റെ തീരുമാനം അറിയച്ചത്.\nലൈംഗികാതിക്രമ ആരോപണം നേരിടുന്നയാൾക്ക് ഒഎൻവി പുരസ്കാരം നൽകുന്നതിനെ നിരവധി പേരാണു വിമർശിച്ചത്. ഒറ്റ വരി ട്വീറ്റിലൂടെയായിരുന്നു ഗായിക ചിന്മയിയുടെ പ്രതികരണം. ഗീതു മോഹൻദാസ്, റിമ കല്ലിങ്കൽ തുടങ്ങി നിരവധി പ്രമുഖർ തീരുമാനത്തെ എതിർത്തു രംഗത്തെത്തിയിരുന്നു.\n2018ലാണ് വൈരമുത്തുവിനെതിരെ ലൈഗിംകാതിക്രമ ആരോപണം ഉയർന്നത്. പേരുവെളിപ്പെടുത്താനാഗ്രഹിക്കാത്ത യുവതിയാണ് ആദ്യമായി ആരോപണം ഉന്നയിച്ചത്. വൈരമുത്തുവിന്റെ കോടമ്പാക്കത്തുള്ള വീട്ടിൽ വച്ച് കടന്നുപിടിച്ചു ചുംബിച്ചു എന്നായിരുന്നു യുവതിയുടെ ആരോപണം. പിന്നാലെ ഗായിക ചിന്മയി ശ്രീപദയും ആരോപണവുമായി രംഗത്തെത്തുകയായിരുന്നു. 17 സ്ത്രീകളാണ് വൈരമുത്തുവിനെതിരെ ലൈംഗികാതിക്രമ ആരോപണമുന്നയിച്ചത്.


ഗതാഗത കമ്മീഷണര് സ്ഥാനത്തുനിന്ന് ടോമിന് ജെ തച്ചങ്കരിയെ നീക്കി - ഇ വാർത്ത | evartha\nഗതാഗത കമ്മീഷണര് സ്ഥാനത്തുനിന്ന് ടോമിന് ജെ തച്ചങ്കരിയെ നീക്കി\nEvartha Desk 19 August 2016\nവിവാദങ്ങൾക്കൊടുവിൽ ഗതാഗത കമ്മീഷണർ സ്‌ഥാനത്തു നിന്നു ടോമിൻ തച്ചങ്കരിയെ മാറ്റി. ഇന്നു ചേർന്ന മന്ത്രിസഭാ യോഗത്തിലാണ് ഇതു സംബന്ധിച്ചു തീരുമാനമായത്. തച്ചങ്കരിയെ മാറ്റണമെന്ന് ഗതാഗതമന്ത്രി എ.കെ. ശശീന്ദ്രൻ യോഗത്തിൽ ആവശ്യപ്പെട്ടു. വിവാദ തീരുമാനങ്ങൾ സംബന്ധിച്ച് ഗതാഗത കമ്മീഷണറും വകുപ്പ് മന്ത്രിയും തമ്മിൽ വലിയ ഭിന്നത നിലനിന്നിരുന്നു. ഇതിന്റെ തുടർച്ചയാണ് പുതിയ തീരുമാനം.\nരണ്ട് ദിവസം മുന്‍പ് മുഖ്യമന്ത്രിയെ നേരിട്ടാണ് ശശീന്ദ്രന് തന്റെ ആവശ്യം അറിയിച്ചത്. തച്ചങ്കരി തുടര്‍ച്ചയായി വകുപ്പ് മന്ത്രിക്കും സര്‍ക്കാരിനും അവമതിപ്പ് ഉണ്ടാക്കിയ സാഹചര്യത്തിലായിരുന്നു മന്ത്രിയുടെ ആവശ്യം. മന്ത്രിയും കമ്മീഷണറും തമ്മില് കഴിഞ്ഞ കുറേനാളുകളായി പല കാര്യങ്ങളിലും അഭിപ്രായ ഭിന്നത നിലനില്‍ക്കുകയായിരുന്നു. അതിന്റെ അനിവാര്യമായ അന്തിമവിധിയാണ് ഇപ്പോള് വന്നിരിക്കുന്നത്. തച്ചങ്കരിയെ മാറ്റണമെന്ന മന്ത്രിയുടെ ആവശ്യത്തിന് പിന്തുണയുമായി എന്‍സിപിയും രംഗത്തെത്തിയിരുന്നു. മന്ത്രിയുടെ ആവശ്യം ന്യായമാണെന്ന നിലപാടാണ് എന്‍സിപി സംസ്ഥാന പ്രസിഡന്റ് ഉഴവൂര് വിജയന് സ്വീകരിച്ചത്.\nപെട്രോൾ വാങ്ങാൻ ഹെൽമറ്റ് നിർബന്ധമാക്കിയ ഉത്തരവ്, മന്ത്രിമാരുടെ കാറുകൾക്ക് നമ്പർ പ്ലേറ്റുകൾ നിർബന്ധമാക്കിയ തീരുമാനം എന്നിവ തുടങ്ങി ഒടുവിൽ നടത്തിയ ജന്മദിനാഘോഷം വരെ മന്ത്രിയും കമ്മീഷണറും തമ്മിലുള്ള ഭിന്നതയ്ക്കു കാരണമായിരുന്നു.


mar joseph pamplani about candidates\nജോ ജോസഫ് സഭാ സ്ഥാനാര്‍ത്ഥിയെന്ന പ്രചാരണം ദുരുദ്ദേശപരം: ബിഷപ്പ് മാര് ജോസഫ് പാംപ്ലാനി\nമതങ്ങള് നോക്കി വ്യക്തികളെ സഭാ സ്ഥാനാര്‍ത്ഥിയെന്ന് പറയുന്നത് ജനാധിപത്യ സംവിധാനത്തിന് അപകടമാണെന്നും മാര് ജോസഫ് പാംപ്ലാനി\nതൃക്കാക്കരയിലെ എല്‍ഡിഎഫ് സ്ഥാനാര്‍ത്ഥി സഭാ സ്ഥാനാര്‍ത്ഥിയെന്ന പ്രചാരണം ദുരുദ്ദേശപരമെന്ന് തലശേരി അതിരൂപത ആര്‍ച്ച് ബിഷപ്പ് മാര് ജോസഫ് പാംപ്ലാനി. പ്രചാരണം ആനാവശ്യമാണ്. മതങ്ങള് നോക്കി വ്യക്തികളെ സഭാ സ്ഥാനാര്‍ത്ഥിയെന്ന് പറയുന്നത് ജനാധിപത്യ സംവിധാനത്തിന് അപകടമാണെന്നും മാര് ജോസഫ് പാംപ്ലാനി പറഞ്ഞു.\nസഭാ സ്ഥാനാര്‍ത്ഥിയെന്ന തരത്തില് മുഖ്യധാര രാഷ്ട്രീയ പാര്‍ട്ടികളുടെ നേതാക്കള് പ്രസ്താവന നടത്തുന്നതില് സഭയ്ക്ക് ദുഃഖമുണ്ടെന്നും ബിഷപ്പ് പറഞ്ഞു. ജോ ജോസഫിന്റെ സ്ഥാനാര്‍ത്ഥി പ്രഖ്യാപനം നടന്ന ലിസി ആശുപത്രിയെ മത സ്ഥാപനമായി ബ്രാന്റ് ചെയ്യുന്നതില് അവിവേകമുണ്ട്. തൃക്കാക്കര തിരഞ്ഞെടുപ്പില് കത്തോലിക്ക സഭയ്ക്ക് പ്രത്യേക നിലപാടില്ലെന്ന് അദ്ദേഹം പറഞ്ഞു.\nപാര്‍ലമെന്ററി രാഷ്ട്രീയത്തില് വ്യക്തികള്‍ക്ക് അവരുടെ മനസാക്ഷിയ്ക്ക് അനുസരിച്ച് വോട്ട് ചെയ്യാം. പ്രത്യേക രാഷ്ട്രീയ പാര്‍ട്ടിയ്ക്ക് വോട്ടുചെയ്യാന് ഇപ്പോള് പറയേണ്ട സാഹചര്യമില്ലെന്നും ബിഷപ്പ് വ്യക്തമാക്കി.


ബുധന്, 20 മാര്‍ച്ച് 2019 (16:35 IST)\nഇന്ത്യൻ വിപണിയിലേക്ക് ലോഡ്ജിക്ക് ശേഷം രണ്ടാമത്തെ എം പി വിയെ അവതരിപ്പിക്കാൻ തയ്യാറെടുക്കുകയാണ് ഫ്രഞ്ച് വാഹന നിർമ്മാതാക്കളായ റെനോ. ആർ ബി സി എന്ന കോഡ് നാമത്തിലാണ് ഈ വാഹനം അറിയപ്പെടുന്നത്. വാഹനം ഈ വർഷം ജൂലായിൽ തന്നെ റെനോ ഇന്ത്യൻ വിപണിയിൽ എത്തിക്കും എന്നാണ് പുറത്തുവരുന്ന റിപ്പോർട്ടുകൾ\nറെനോയുടെ ക്യാപ്ച്ചർ ഡിസൈനിനെ അടിസ്ഥാനപ്പെടുത്തി. സി എം എഫ് എ എന്ന ചിലവുകുറഞ്ഞ പ്ലാറ്റ്ഫോമിലായിരിക്കും സെവൻ സീറ്റർ വാഹനത്തെ ഒരുക്കുക. വിദേശ വിപണിയിൽ അവതരിപ്പിച്ചിട്ടുള്ള റെനോയുടെ സീനിക്, എസ്പാസ് എന്നി എം പി വി മോഡലുകളുടെയും ഡിസൈൻ ശൈലി ലയിപ്പിച്ച് ചേർത്താണ് റെനോ പുത്തൻ എം പി വിക്ക് രൂപം നൽകിയിരിക്കുന്നത്.\nപെട്രോൾ ഡീസൽ എഞ്ചിൻ വേരിയെന്റുകളിൽ വാഹനം എത്തും എന്നല്ലാതെ എഞ്ചിൻ ശേഷിയെക്കുറിച്ചുള്ള വിശദാംശങ്ങൾ റെനോ പുറത്തുവിട്ടിട്ടില്ല. പാര്‍ക്കിംഗ് സെന്‍സറുകള്, സ്പീഡ് വാര്‍ണിംഗ്, സീറ്റ് ബെല്‍റ്റ് റിമൈന്‍ഡര്, എ ബി എസ്, ഡ്രൈവര് സൈഡ് എയര്‍ബാഗ് എന്നീ സംവിധാനങ്ങൾ വാഹനത്തിൽ ഉണ്ടാകും.\nവിപണിയിൽ മാരുതി സുസൂക്കിയുടെ എർട്ടിഗക്ക് റെനോയുടെ പുത്തൻ എം പി വി കടുത്ത മത്സരം സൃഷ്ടിക്കും എന്നാണ് പ്രതീക്ഷിക്കപ്പെടുന്നത്. എർട്ടിഗയുടെ രണ്ടാം തലമുറ പതിപ്പ് വിപണിയിൽ കുതിപ്പ് തുടരുകയാണ്. റെനോയുടെ എം പി വി എർട്ടിഗയേക്കാൾ കുറഞ്ഞ വിലയിലാവും വിപണിയിൽ എത്തുക\nവാട്സാപ്പിലെ പരസ്യം കണ്ട് ആഡംബര കാർ വങ്ങാൻ ചെന്ന സംഘത്തെ തട്ടിക്കൊണ്ട് പോയി കൊള്ളയടിച്ചു\nകാസര്‍കോട് ഇരട്ടക്കൊലപാതകം: പീതാംബരന്റെ അറസ്റ്റ് രേഖപ്പെടുത്തി - പ്രതികൾ സഞ്ചരിച്ച വാഹനം തിരിച്ചറിഞ്ഞു\nപുൽവാമയിൽ ഉപയോഗിച്ചത് 60 കിലോ ആർ‌ഡിഎക്സ്; വാഹനം ഇടിച്ചുകയറ്റിയില്ല, സുരക്ഷ ഭേദിച്ചതെങ്ങനെ?\nമഹീന്ദ്ര എക്സ് യു വി 300 പ്രണയദിനത്തിൽ പുറത്തിറങ്ങും !\nവാഗൺ ആർ എന്നാൽ സാധാരണക്കാരന്റെ വാഹനം\nഅടുത്ത ലേഖനം കേരളത്തിൽ ബിജെപി 14 സീറ്റിൽ, ബിഡിജെഎസ് അഞ്ചിടത്ത്, മത്സരിക്കുന്ന കാര്യത്തിൽ തീരുമാനമായിട്ടില്ലെന്നും വേണ്ടി വന്നാൽ യോഗം ഭാരവാഹിത്വം രാജിവയ്ക്കുമെന്നും തുഷാർ


'കോൺഗ്രസ് അദ്ദേഹത്തിന് ജീവനും ശ്വാസവുമായിരുന്നു'; അഹമ്മദ് പട്ടേലിന്റെ വിയോഗത്തില് അനുശോചനമറിയിച്ച് രാഹുല് ഗാന്ധി-Rahul Gandhi condoles on death of Ahmed Patel\n'കോൺഗ്രസ് അദ്ദേഹത്തിന് ജീവനും ശ്വാസവുമായിരുന്നു'; അഹമ്മദ് പട്ടേലിന്റെ വിയോഗത്തില് അനുശോചനമറിയിച്ച് രാഹുല് ഗാന്ധി\nഏറ്റവും ബുദ്ധിമുട്ടേറിയ ഓരോ ഘട്ടത്തിലും അദ്ദേഹം കോണ്‍ഗ്രസിനൊപ്പം നിലകൊണ്ടു. കോണ്‍ഗ്രസിന് അദ്ദേഹം വലിയൊരു മുതല്‍ക്കൂട്ടായിരുന്നു\nNovember 25, 2020 8:57:20 am\nന്യൂഡൽഹി: മുതിർന്ന കോൺഗ്രസ് നേതാവും രാജ്യസഭാഗംവുമായ അഹമ്മദ് പട്ടേലിന്റെ നിര്യാണത്തിൽ അനുശോചനമറിയിച്ച് രാഹുൽ ഗാന്ധി. കോണ്‍ഗ്രസ് പാര്‍ട്ടിയുടെ ഒരു തൂണ് എന്നനിലയില് എന്നും എക്കാലത്തും അഹമ്മദ് പട്ടേല് ഓര്‍മിക്കപ്പെടുമെന്നാണ് രാഹുല് ഗാന്ധി ട്വീറ്റ് ചെയ്തത്.\n“ഇന്ന് ഏറെ ദുഃഖകരമായ ഒരു ദിവസമാണ്. കോണ്‍ഗ്രസ് പാര്‍ട്ടിയുടെ ഒരു തൂണായിരുന്നു അഹമ്മദ് പട്ടേല്. കോണ്‍ഗ്രസായിരുന്നു അദ്ദേഹത്തിന്റെ ജീവനും ശ്വാസവും. ഏറ്റവും ബുദ്ധിമുട്ടേറിയ ഓരോ ഘട്ടത്തിലും അദ്ദേഹം കോണ്‍ഗ്രസിനൊപ്പം നിലകൊണ്ടു. കോണ്‍ഗ്രസിന് അദ്ദേഹം വലിയൊരു മുതല്‍ക്കൂട്ടായിരുന്നു. നമ്മള് അദ്ദേഹത്തെ മിസ് ചെയ്യും. ഫൈസലിനോടും മുംതാസിനോടും കുടുംബത്തോടും എന്റെ സ്‌നേഹവും അനുശോചനവുമറിയിക്കുന്നു,” രാഹുല് ഗാന്ധി ട്വീറ്റ് ചെയ്തു.\nഅഹമ്മദ് പട്ടേലിന്റെ മരണത്തില് പ്രധാനമന്ത്രി നരേന്ദ്ര മോദിയും അനുശോചനമറിയിച്ചു. കോണ്‍ഗ്രസ് പാര്‍ട്ടിയെ ശക്തിപ്പെടുത്തുന്നതില് അഹമ്മദ് പട്ടേല് വഹിച്ച പങ്ക് എക്കാലവും ഓര്‍മിക്കപ്പെടുമെന്ന് മോദി അനുസ്മരിച്ചു. മകന് ഫൈസലിനെ അനുശോചനം അറിയിച്ചതായും പ്രധാനമന്ത്രി ട്വീറ്റ് ചെയ്തു.\n“അഹമ്മദ് പട്ടേല്‍ജിയുടെ വിയോഗത്തില് ഏറെ ദു:ഖമുണ്ട്. വര്‍ഷങ്ങളോളം പൊതുജീവിതത്തിലൂടെ അദ്ദേഹം സമൂഹത്തെ സേവിച്ചു. കോണ്‍ഗ്രസ് പാര്‍ട്ടിയെ ശക്തിപ്പെടുത്തുന്നതില് അഹമ്മദ് പട്ടേല് വഹിച്ച പങ്ക് എക്കാലവും ഓര്‍മിക്കപ്പെടും. അദ്ദേഹത്തിന്റെ മകന് ഫൈസലുമായി സംസാരിച്ച് അനുശോചനം അറിയിച്ചു. അഹമ്മദ് ഭായിയുടെ ആത്മാവിന് നിത്യശാന്തി ലഭിക്കട്ടെ,” മോദി ട്വീറ്റ് ചെയ്തു.\nഇന്ന് പുലർച്ചെ 3.30ഓടെ ആയിരുന്നു അഹമ്മദ് പട്ടേലിന്റെ അന്ത്യം. കോവിഡ് ബാധിച്ച് ചികിത്സയിൽ തുടരുന്നതിനിടെ അദ്ദേഹത്തിന്റെ ആരോഗ്യനില വഷളാകുകയായിരുന്നു. ട്വിറ്ററിലൂടെ മകന് ഫൈസല് പട്ടേലാണ് മരണ വിവരം അറിയിച്ചത്. ഒരു മാസം മുമ്പ് കോവിഡ് ബാധിച്ചതിന് ശേഷം ആരോഗ്യ നില വഷളായതായി മകന് അറിയിച്ചു.\nRead More: കോൺഗ്രസ് നേതാവ് അഹമ്മദ് പട്ടേൽ അന്തരിച്ചു; നഷ്ടമായത് ഗാന്ധി കുടുംബത്തിന്റെ വിശ്വസ്തനെ\nWeb Title: Rahul gandhi condoles on death of ahmed patel\nനിവാർ തീരം തൊട്ടു; തമിഴ്നാട്ടിലും പുതുച്ചേരിയിലും അതീവ ജാഗ്രത


സനുമോഹന് കൊല്ലൂരില് താമസിച്ചത് സ്വന്തം പേരില് ; ഉടന് പിടിയിലാകുമെന്ന് പൊലീസ്, വ്യാപക തിരച്ചില് - Samakalika Malayalam\nസനുമോഹന് കൊല്ലൂരില് താമസിച്ചത് സ്വന്തം പേരില് ; ഉടന് പിടിയിലാകുമെന്ന് പൊലീസ്, വ്യാപക തിരച്ചില്\nBy സമകാലിക മലയാളം ഡെസ്‌ക് | Published: 17th April 2021 11:49 AM |\nLast Updated: 17th April 2021 11:49 AM | A+A A- |\nകൊച്ചി : മുട്ടാര് പുഴയില് പെണ്‍കുട്ടിയെ മരിച്ച നിലയില് കണ്ടെത്തിയ സംഭവത്തില് ഒളിവിലായിരുന്ന പിതാവ് സനു മോഹന് ഉടന് പിടിയിലാകുമെന്ന് കൊച്ചി സിറ്റി പൊലീസ് കമ്മീഷണര്. പ്രദേശത്ത് പൊലീസ് വ്യാപകമായ തിരച്ചില് നടത്തുകയാണ്. ഉടന് പിടിയിലാകുമെന്നും പൊലീസ് കമ്മീഷണര് സി എച്ച് നാഗരാജു പറഞ്ഞു.\nസനു മോഹന് കൊല്ലൂരില് താമസിച്ചത് സ്വന്തം പേരിലാണെന്നും പൊലീസ് കമ്മീഷണര് പറഞ്ഞു. ഏപ്രില് 10 മുതല് 16-ാം തീയതി രാവിലെ 8.45 വരെ സനുമോഹന് കൊല്ലൂര് മൂകാംബികയിലെ ലോഡ്ജില് താമസിച്ചിരുന്നതായാണ് ജീവനക്കാര് പറയുന്നത്. മാന്യമായാണ് പെരുമാറിയത്. അതിനാല് അസ്വാഭാവികത തോന്നിയില്ല. മുറി വാടക അവസാനം ഒറ്റത്തവണയായി കാര്‍ഡ് പെയ്‌മെന്റിലൂടെ നല്‍കാമെന്ന് പറഞ്ഞു. താമസിച്ച ആറ് ദിവസവും ഇയാള് മൂകാംബിക ക്ഷേത്രത്തില് ദര്‍ശനം നടത്തിയിരുന്നതായും ജീവനക്കാര് പറഞ്ഞു.\nഏപ്രില് 16-ന് ഉച്ചയ്ക്ക് രണ്ട് മണിക്ക് വിമാനത്താവളത്തില് പോകാന് സനു മോഹന് ടാക്‌സി ആവശ്യപ്പെട്ടു. ഇതനുസരിച്ച് ഹോട്ടല് മാനേജര് ടാക്‌സി ഏര്‍പ്പാടാക്കി. എന്നാല് രാവിലെ പുറത്തുപോയ സനു ഉച്ചയ്ക്ക് രണ്ട് മണിയായിട്ടും ലോഡ്ജില് തിരികെ വന്നില്ല. ഇയാള് നല്‍കിയ മൊബൈല് നമ്പറില് ബന്ധപ്പെട്ടെങ്കിലും സ്വിച്ച് ഓഫായിരുന്നു. തുടര്‍ന്ന് സനു താമസിച്ചിരുന്ന മുറി ഡ്യൂപ്ലിക്കേറ്റ് താക്കോല് ഉപയോഗിച്ച് തുറന്ന് പരിശോധിച്ചതോടെയാണ് ഇയാള് മുങ്ങിയതാണെന്ന് സ്ഥിരീകരിച്ചത്.\nമുറിയില് ലഗേജുകളോ മറ്റോ ഉണ്ടായിരുന്നില്ല. സനു ലോഡ്ജില് നല്‍കിയ തിരിച്ചറിയല് രേഖയിലെ വിലാസം തിരക്കി ലോഡ്ജ് മാനേജരും മലയാളിയുമായ അജയ് നാട്ടിലുള്ള ഒരാളെ ബന്ധപ്പെട്ടു. അപ്പോഴാണ് വൈഗയുടെ മരണത്തില് പൊലീസ് തിരയുന്ന സനുമോഹനാണ് മുറിയെടുത്ത് വാടക നല്‍കാതെ മുങ്ങിയതെന്ന് മനസിലായതെന്ന് അജയ് പറയുന്നു. മാര്‍ച്ച് 21-നാണ് സനുമോഹനെയും മകള് വൈഗയെയും ദുരൂഹസാഹചര്യത്തില് കാണാതായത്. പിറ്റേദിവസം ഉച്ചയോടെ വൈഗയുടെ മൃതദേഹം മുട്ടാര് പുഴയില്‍നിന്ന് കണ്ടെത്തി.\npolice vaiga vaiga death Sanumohan ch nagaraju


കോവിഡ്19- ആധികാരിക വിവരങ്ങൾക്ക് സർക്കാർ വെബ് സൈറ്റ് - News Bengaluru\nകോവിഡ്19- ആധികാരിക വിവരങ്ങൾക്ക് സർക്കാർ വെബ് സൈറ്റ്\nBy news desk\t On Apr 10, 2020 0\nബെംഗളൂരു: കോവിഡ് 19 നെ കുറിച്ചുള്ള ആധികാരിക വിവരങ്ങൾ പൊതു ജനങ്ങളിലേക്കെത്തിക്കാൻ വെബ്സൈറ്റൊരുക്കിയിരിക്കുകയാണ് യെദിയൂരപ്പ സർക്കാർ.\nCovid19.karnataka.gov.in എന്ന വെബ്‌സൈറ്റിൽ കോവിഡിനെക്കുറിച്ചുളള ഏറ്റവും പുതുയ വിവരങ്ങൾ ഉണ്ടായിരിക്കുന്നതിയായിരിക്കും എന്ന് മുഖ്യമന്ത്രി ട്വീറ്റ് ചെയ്തു.\nസമൂഹ മാധ്യമങ്ങളിൽ പ്രചരിക്കുന്ന വ്യാജ വാർത്തകൾ ജനങ്ങക്ക് പലപ്പോഴും തെറ്റായ സന്ദേശങ്ങൾ നൽകാറുണ്ട്. അതു കോമഡി വാർത്തകൾ ആധികാരികമായി അറിയാൻ പുതിയ വെബ്സൈറ്റ് ഉപകരിക്കും. വാർത്തകൾ കൂടാതെ കോവിഡ് ഹെൽപ് ലൈൻ നമ്പറുകളും മറ്റ് സർക്കുലറുകളും വെബ്സൈറ്റിൽ ഉൾപ്പെടുത്തിയിട്ടുണ്ട്.\nഇൻഫോർമേഷൻ ആൻഡ് പബ്ലിക് റിലേഷൻസ് ഡിപ്പാർട്ട്‌മെന്റ് ആണ് വെബ്‌സൈറ്റ് കൈകാര്യം ചെയ്യുന്നത്. ഫോട്ടോകളും വീഡിയോകളും ഉൾപ്പെടുത്തിയ വെബ്സൈറ്റിൽ മുഖ്യമന്ത്രിയുടെയും മറ്റ് മന്ത്രിമാരുടെയും സന്ദേശങ്ങളും ഉൾപ്പെടുത്തിയിരിക്കുന്നു.\nസന്നദ്ധ സേവനത്തിനും ദുരിതാശ്വാസ നിധിയിലേക്ക് തുകകൾ കൈമാറാനും മുഖ്യമന്ത്രി വെബ്സൈറ്റിലൂടെ ജനങ്ങളോട് ആവശ്യപ്പെട്ടു. തെറ്റായ വാർത്തകൾ കേൾക്കരുതെന്നും പറയരുതെന്നും കാണരുതെന്നും ആവശ്യപ്പെട്ടു കൊണ്ടുള്ള മുഖ്യമന്ത്രിയുടെ സന്ദേശവും വെബ്സൈറ്റിലുണ്ട്.\nസംസ്‌ഥാന- കേന്ദ്ര ഗവർമെന്റുകളുടെ ആരോഗ്യ കുടുംബക്ഷേമ മന്ത്രാലയത്തിന്റെ ലിങ്കുകളും വെബ്‌സൈറ്റിൽ ലഭ്യമാണ്.\nലോക്ക് ഡൗണ് രണ്ടാഴ്ച കൂടി നീട്ടാൻ തീരുമാനം\nകോവിഡ് വിവരങ്ങൾ മറച്ചു വച്ചതിനെതിരെ സ്വകാര്യ ആശുപതിക്കെതിരെ കേസ്


ഇനി പതിന്നാലുദിവസം, ഏഴാം നമ്പര് ജയിലിൽ; ചിദംബരത്തിന് പ്രത്യേക സെല്ലും സുരക്ഷയും - Samakalika Malayalam\nഇനി പതിന്നാലുദിവസം, ഏഴാം നമ്പര് ജയിലിൽ; ചിദംബരത്തിന് പ്രത്യേക സെല്ലും സുരക്ഷയും\nന്യൂഡല്‍ഹി: ഐഎന്‍എക്‌സ് മീഡിയ കേസില് കൂടുതല് ചോദ്യം ചെയ്യലിനായി മുന് കേന്ദ്ര ധനമന്ത്രിയും കോണ്‍ഗ്രസ് നേതാവുമായ പി ചിദംബരം ഇനി പതിന്നാലുദിവസം തിഹാർ ജയിലിൽ. തിഹാർ ജയിലിലെ ഏഴാം നമ്പര് ജയിലാണ് ചിദംബരത്തിന് അനുവദിച്ചിരിക്കുന്നത്. മുമ്പ് സാമ്പത്തിക കുറ്റകൃത്യങ്ങളില് പിടിയിലായവരെ പാര്‍പ്പിക്കാന് ഉപയോഗിക്കുന്നച്ചിരുന്ന ഈ ജയിലില് ഇപ്പോള് ഉള്ളവരിൽ അധികവും സ്ത്രീകള്‍ക്കെതിരെയുള്ള കുറ്റകൃത്യങ്ങള്‍ക്ക് പിടിയിലാവരാണ്.\n600-700 തടവുപുള്ളികളാണ് ഏഴാം നമ്പർ ജയിലിൽ ഇപ്പോൾ ഉള്ളത്. ചിദംബരം ഇസഡ് കാറ്റഗറി സുരക്ഷയുള്ള വ്യക്തിയായതിനാല് പ്രത്യേക സെല്ലില് മതിയായ സുരക്ഷാസജ്ജീകരണങ്ങള് ഒരുക്കാൻ കോടതി അനുമതി നല്‍കിയിട്ടുണ്ട്. കട്ടില്, പാശ്ചാത്യ സൗകര്യങ്ങളുള്ള ശുചിമുറി, മരുന്നുകൾ തുടങ്ങിയവ അനുവദിച്ചിട്ടുണ്ട്. മരുന്നുകള് ഒപ്പം കരുതാനും ചിദംബരത്തിന് കോടതിയുടെ അനുമതിയുണ്ട്. മറ്റു തടവുകാരെ പോലെ ജയിലിലെ ലൈബ്രറി ഉപയോഗിക്കാനും നിശ്ചിത സമയത്തേക്ക് ടിവി കാണാനും അനുവാദമുണ്ടാകും.\n'ജയില് ജയിലാണ്. ഞങ്ങള് കോടതിയുടെ ഉത്തരവുകള് അനുസരിക്കുക മാത്രമാണ് ചെയ്യുന്നത്. സാധാരണ തടവുകാരെ പോലെയാകും ചിദംബരത്തെയും പരിഗണിക്കുക', വിചാരണത്തടവുകാരനായി ചിദംബരം എത്തുന്നതിന് മുമ്പ് ജയില് ഡി ജി പി സന്ദീപ് ഗോയല് മാധ്യമങ്ങളോട് പ്രതികരിച്ചത് ഇങ്ങനെയായിരുന്നു. എന്നാൽ സമ്പദ് വ്യവസ്ഥയെക്കുറിച്ചോർത്തു മാത്രമാണ് തനിക്കു ദുഃഖമെന്നാണ് ജയിലിലേക്കു കൊണ്ടുപോകും മുൻപുള്ള ചിദംബരത്തിന്റെ പ്രതികരണം.\nJudicial Custody chidambaram inx media case Z security separate cell Tihar jail


സ്വപ്നങ്ങള്: ഒറ്റപ്പാലത്തുകാരനായ സുകുവേട്ടന്\nPosted by ജെ പി വെട്ടിയാട്ടില് at 9:32 PM\nഏതൊരു ഒറ്റപ്പാലത്തുകാരനെ കണ്ടാലും ഞാന് ആദ്യം ചോദിക്കുക “സുകുവേട്ടനെ അറിയുമോ എന്നാണ്”. പണ്ടൊരിക്കല് ഒരു ബാങ്കിലെ മേനേജര് അന്വേഷിച്ചിട്ട് പറയാം എന്ന് പറഞ്ഞിരുന്നെങ്കിലും പിന്നീട് ഒരു വിവരവും കിട്ടിയില്ല. ഞാന് ഫോളൊ അപ്പ് ചെയ്തിരിക്കില്ല.\nഎഴുത്തിന് മറുപടി കിട്ടിയോ..?\nസുകുവേട്ടന് ഇന്ന് ഫോണ് വിളിച്ചിരുന്നു. ഞാന് വാഹനം ഓടിക്കുകയായിരുന്നു അതിനാല് കൂടുതല് ഒന്നും പറയാനായില്ല.\nനാളെ സുകുവേട്ടനെ വിളിച്ച് കൂടുതല് വിശേഷങ്ങള് പങ്കുവെക്കാം\nsukuvettam vilichennarinjathil valareay athikam santhosham....\nsuguvettanay kurich kooduthal ariyan agrahamund....


ലോകത്തിനു സന്തോഷവാര്‍ത്ത, മോഡേണ വാക്‌സിന് 94.5 ശതമാനം ഫലപ്രദം! | Moderna coronavirus vaccine is 94.5 percent effective according to company data\nലോകത്തിനു സന്തോഷവാര്‍ത്ത, മോഡേണ വാക്‌സിന് 94.5 ശതമാനം ഫലപ്രദം!\nNew York, First Published 18, Nov 2020, 8:25 AM\nകൊറോണ വൈറസിനെതിരേയുള്ള അമേരിക്കയില് നിന്നും വിജയം കണ്ട രണ്ടാമത്തെ വാക്‌സിനാണിത്. കഴിഞ്ഞ ആഴ്ച, ഫൈസര് എന്ന മരുന്നു കമ്പനി ഇത്തരമൊരു വാക്‌സിന് പ്രഖ്യാപനവുമായി രംഗത്ത് വന്നിരുന്നു. എന്നാല് അതിന്റെ പ്രായോഗിക പ്രശ്‌നങ്ങള് രൂക്ഷമായിരുന്നു.\nന്യൂയോര്‍ക്ക്: കൊറോണ വൈറസിനെതിരെ 94.5% ഫലപ്രദമായ വാക്‌സിനുമായി യുഎസ് മരുന്നു നിര്‍മ്മാതാക്കളായ മോഡേണ. ക്ലിനിക്കല് ട്രയല് വിജയകരമായതോടെ വൈകാതെ ഇത് ജനങ്ങളില് പരീക്ഷിക്കും. കൊറോണ വൈറസിനെതിരേയുള്ള അമേരിക്കയില് നിന്നും വിജയം കണ്ട രണ്ടാമത്തെ വാക്‌സിനാണിത്. കഴിഞ്ഞ ആഴ്ച, ഫൈസര് എന്ന മരുന്നു കമ്പനി ഇത്തരമൊരു വാക്‌സിന് പ്രഖ്യാപനവുമായി രംഗത്ത് വന്നിരുന്നു. എന്നാല് അതിന്റെ പ്രായോഗിക പ്രശ്‌നങ്ങള് രൂക്ഷമായിരുന്നു.\nവാക്‌സിന് രോഗത്തിനെതിരെ 90% ത്തിലധികം ഫലപ്രദമായിരുന്നുവെങ്കിലും ഉപയോഗത്തിലത് പ്രതിസന്ധി സൃഷ്ടിക്കുന്നുണ്ടായിരുന്നു. ഫൈസറിന്റെ വാക്‌സിന് മൈനസ് 75 ഡിഗ്രി സെല്‍ഷ്യസില് അഥവാ മൈനസ് 103 ഡിഗ്രി ഫാരന്‍ഹീറ്റിലായിരുന്നു സൂക്ഷിക്കേണ്ടത്. മറ്റൊരു വാക്‌സിനും ഇത്ര തണുപ്പില് സൂക്ഷിക്കേണ്ടതില്ല. അതു കൊണ്ടു തന്നെ ഇത്തരത്തില് വാക്‌സിന് സൂക്ഷിക്കാനുള്ള ഫ്രീസറുകളുടെ അഭാവം വലിയ തോതില് പ്രശ്‌നമായിരുന്നു. വാക്‌സിന് വിതരണം ചെയ്യേണ്ടുന്ന ഡോക്ടര്‍മാരുടെ ഓഫീസുകളിലും ഫാര്‍മസികളിലും ഇതു സൂക്ഷിക്കാനുള്ള പ്രയാസം കണക്കിലെടുത്തതോടെ ഫൈസറിനോട് പരീക്ഷണം തുടരാനായിരുന്നു അധികൃതരുടെ നിര്‍ദ്ദേശം.\nഎന്നാല്, മോഡേണയുടെ വാക്‌സിന് മൈനസ് 20 ഡിഗ്രി സെല്‍ഷ്യസില് സൂക്ഷിച്ചാല് മതി. ചിക്കന്‍പോക്‌സു പോലെയുള്ള രോഗങ്ങള്‍ക്കെതിരേയുള്ള വാക്‌സിനുകള് ഈ താപനിലയിലാണ് സൂക്ഷിക്കുന്നത്. മോഡേണയുടെ വാക്‌സിന്റെ മറ്റൊരു ഗുണം 30 ദിവസം ഫ്രിഡ്ജില് സൂക്ഷിക്കാമെന്നതാണ്. ഫൈസറിന്റെ വാക്‌സിന് ഫ്രീസറില് പരമാവധി അഞ്ച് ദിവസം മാത്രമേ നിലനില്‍ക്കൂ. യുഎസ് ഹെല്‍ത്ത് ആന്റ് ഹ്യൂമന് സര്‍വീസസ് സെക്രട്ടറി അലക്‌സ് അസര് ആണ് മോഡേണ കൊറോണ വൈറസ് വാക്‌സിന് ട്രയല് വാര്‍ത്തയെ പുറം ലോകത്ത് അറിയിച്ചത്. മോഡേണ, ഫൈസര് വാക്‌സിനുകള് ഇതിനകം തന്നെ ഉല്‍പാദിപ്പിക്കപ്പെടുന്നതിനാല്, ഡിസംബര് അവസാനത്തോടെ അമേരിക്കയിലെ ഏറ്റവും ദുര്‍ബലരായ 20 ദശലക്ഷം പൗരന്മാര്‍ക്ക് പ്രതിരോധ കുത്തിവയ്പ്പ് നടത്താമെന്ന് പ്രതീക്ഷിക്കുന്നു. കുത്തിവയ്പ്പുകള് ഡിസംബര് രണ്ടാം പകുതിയില് ആരംഭിക്കും.\nരോഗപ്രതിരോധ ശേഷി നിലനിര്‍ത്തുന്നതിന് ഒരേ സാങ്കേതികതയാണ് ഫൈസര്, മോഡേണ എന്നിവയുടെ വാക്‌സിനുകള്‍ക്ക് ഉപയോഗിക്കുന്നത്. വാക്‌സിനുകള് മെസഞ്ചര് ആര്‍എന്‍എ അഥവാ എംആര്‍എന്‍എ നല്‍കുന്നു, ഇത് കൊറോണ വൈറസിന് മുകളില് ഇരിക്കുന്ന സ്‌പൈക്കുകള് നിര്‍മ്മിക്കുന്നതിനുള്ള സ്വാഭാവിക രീതിയാണ്. കുത്തിവച്ചുകഴിഞ്ഞാല്, ശരീരത്തിന്റെ രോഗപ്രതിരോധ ശേഷി സ്‌പൈക്കുകളിലേക്ക് ആന്റിബോഡികളാക്കുന്നു. വാക്‌സിനേഷന് ലഭിച്ച ഒരാളെ പിന്നീട് കൊറോണ വൈറസിന് വിധേയമാക്കുകയാണെങ്കില്, ആ ആന്റിബോഡികള് വൈറസിനെ ആക്രമിക്കാന് തയ്യാറായി നില്‍ക്കും. രണ്ട് വാക്‌സിനുകളും രണ്ട് ഡോസുകളായി നല്‍കും.\nLast Updated 18, Nov 2020, 8:25 AM\nsecond vaccine in the United States


കൊറോണ വൈറസ്; സംസ്ഥാനത്ത് 288 പേർ നിരീക്ഷണത്തിൽ,7പേർ ആശുപത്രിയിൽ, കേരളം ജാഗ്രതയിൽ! | Corona virus; 288 people in the state under surveillance - Malayalam Oneindia\n28 min ago കൂടത്തായി കൊലക്കേസ് പ്രതി ജോളി ജയിലിൽ ആത്മഹത്യയ്ക്ക് ശ്രമിച്ചു, കൈ ഞരമ്പ് മുറിച്ചു!\nPublished: January 27 2020, 10:09 [IST]\nതിരുവനന്തപുരം: കൊറോണ വൈറസ് പടരുന്ന പശ്ചാത്തലത്തിൽ കേരളം ജാഗ്രതയിൽ. സംസ്ഥാനത്ത് 288 പേർ നിരീക്ഷണത്തിലാണെന്ന് ആരോഗ്യ വകുപ്പ് വ്യക്തമാക്കി. ഇതിൽ ഏഴ് പേർ ആശുപത്രിയിൽ ചികിത്സയിലാണ്. കൊച്ചിയില് മൂന്ന് പേരും തിരുവനന്തപുരം, ആലപ്പുഴ, പത്തനംതിട്ട, തൃശൂര് ജില്ലകളില് ഒരാള് വീതവുമാണ് ആശുപത്രികളിലുള്ളത്. ഇവരുടെ ആരോഗ്യ നില തൃപ്തികരമാണെന്നാണ് ആരോഗ്യ വകുപ്പ് വ്യക്തമാക്കുന്നത്.\nവീടുകളിൽ നിരീക്ഷണത്തിലുള്ളവർ‌ക്ക് രോഗലക്ഷണങ്ങൾ ഒന്നും തന്നെയില്ല. എങ്കിലും മുൻകരുതലിന്റെ ഭഗമായാണ് നടപടി. കഴിഞ്ഞ ദിസം മാത്രം 109 പേരാണ് ചൈനയിൽ നിന്ന് കേരളത്തിലേക്ക് എത്തിയത്. മടങ്ങിയെത്തിയവരില് വൂഹാൻ സർവ്വകലാശാലയിലെ രണ്ട് വിദ്യാർഥികളുമുണ്ട്. ഇന്നലെ രാത്രി 11 മണിക്കാണ് ഇവർ നെടുമ്പാശ്ശേരി വിമാനത്താവളത്തിലെത്തിയത്. പ്രാഥമിക പരിശോധനയിൽ കൊറോണ ലക്ഷണങ്ങൾ ഇല്ലാത്തതിനാൽ ഇവരെ വീടുകളിലേക്ക് അയച്ചു. എങ്കിലും അവർ നിരീക്ഷണത്തിലാണ്.\nപേരാവൂർ സ്വദേശികൾ നിരീക്ഷണത്തിൽ\nകഴിഞ്ഞ വെള്ളിയാഴ്‌ച പേരാവൂർ പഞ്ചായത്ത് പരിധിയിലുള്ള കുടുംബം നാട്ടിലെത്തിയിരുന്നു. ഇവരും നിരീക്ഷണത്തിലാണ്. 28 ദിവസത്തേക്ക് പൊതു ഇടങ്ങളിൽ പ്രവേശിക്കുന്നതിനും മറ്റുള്ളവരുമായി ഇടപെഴകുന്നതിനും നിയന്ത്രണം ഏർപ്പെടുത്തി. എന്നാൽ, നാട്ടിലെത്തിയ കുടുംബം മറ്റൊരു സ്ഥലത്തേക്ക് പോയി എന്നാണ് റിപ്പോർട്ട്.\nമറ്റൊരു കുടുംബവും നിരീക്ഷണത്തിൽ\nഇതോടെ ഇവരെ നേരിൽ കാണാനോ ബോധവൽകരണം നടത്താനോ ആരോഗ്യവകുപ്പ് ഉദ്യോഗസ്ഥർക്ക് കഴിഞ്ഞിട്ടില്ല. ഈ കുടുംബത്തെ കൂടാതെ ഒരാഴ്‌ച മുൻപ് ചൈനയിൽ നിന്നും മടങ്ങിയെത്തിയ പേരാവൂർ സ്വദേശിക്ക് ആവശ്യമായ നിർദേശങ്ങൾ ആരോഗ്യവകുപ്പ് നൽകിയിരുന്നു. ചൈനയിൽ നിന്നെത്തിയവരെ കർശനമായി നിരീക്ഷിക്കാനാണ് ആരോഗ്യവകുപ്പിന്റെ തീരുമാനമാനം.\nമരണ സംഖ്യ 80 ആയി\nഅതേസമയം വൈറസ് ബാധയെ തുടർന്ന് ചൈനയിൽ മരിച്ചവരുടെ എണ്ണം 80 ആയി. ഹൂബ്ര പ്രവിശ്യയിൽ 24 മരണങ്ങളാണ് പുതുതായി റിപ്പോർട്ട് ചെയ്തത്. വൈറസ് ബാധ സ്ഥിരീകരിച്ചവരുടെ എണ്ണം 2744 ആയി ഉയർന്നു. പുതുതായി 769 പേർ‌ക്കാണ് ചൈനയിൽ രോഗബാധ സ്ഥിരീകരിച്ചിട്ടുള്ളത്. വൈറസ് അധിവേഗം പടരുന്ന സാഹചര്യം കണക്കിലെടുത്ത് ചൈനയിലെ പ്രധാന നഗരങ്ങൾ അടച്ചിട്ടിരിക്കുകയാണ്. ഷാൻഡോങ്, ബെയ്ജിങ്, ഷാങ്ഹായ്, ഷിയാൻ, ടിയാൻജിൻ തുടങ്ങിയ സ്ഥലങ്ങളിൽ കടുത്ത നിയന്ത്രണങ്ങളാണ് ഏർപ്പെടുത്തിയിരിക്കുന്നത്.\nചൈനയിൽ റോഡ്, റെയിൽ, ജലഗതാഗതങ്ങളെല്ലാം നിർത്തിവെച്ചിരിക്കുകയാണ്. യാത്രാ നിയന്ത്രണത്തെ തുടർന്ന് കോടിക്കണക്കിന് ജനങ്ങളാണ് വീട്ടിൽ നിന്നും പുറത്തിറങ്ങാനാവാത്ത അവസ്ഥയിലായത്. ചൈനീസ് പുതുവത്സര ആഘോഷങ്ങൾക്കും നിയന്ത്രണമേർപ്പെടുത്തിയിട്ടുണ്ട്. തെക്കൻ പ്രവിശ്യകളായ ഗുവാങ്ഗോംഗ്, ജിയാങ്സി തുടങ്ങി മറ്റ് മൂന്ന് നഗരങ്ങളിൽ ജനങ്ങൾ നിർബന്ധമായും മുഖാവരണം ധരിക്കണമെന്ന് അധികൃതർ കർശനമായ നിയന്ത്രണം നൽകിയിട്ടുണ്ട്.\nCorona Virus: Eleven People In4Cities Of India Under Observation | Oneindia Malayalam\nചൈനയിലെ സ്ഥിതി ഗുരുതരമാണെന്ന് ബീജിങിലെ അമേരിക്കൻ കോൺസുലേറ്റ് വ്യക്തമാക്കി. തങ്ങളുടെ പൗരന്മാരെ അടിയന്തിരമായി ചാർട്ടേഡ് വിമാനം വഴി ഒഴിപ്പിക്കാനാണ് കോൺസുലേറ്റിന്റെ തീരുമാനം. പടർന്നുപിടിക്കാനുള്ള വൈറസിന്റെ ശേഷി വർധിക്കുന്നതായാണ് ചൈനീസ് അധികൃതരുടെ വിലയിരുത്തൽ.\nഇന്ത്യന് വിമാനത്തിന് അനുമതി നല്‍കാന് വൈകിയില്ല: റിപ്പോര്‍ട്ട് തള്ളി ചൈന, ആശയവിനിമയം ശക്തമെന്ന്!\nഅമിത് ഷായുടെ അരുണാചല് സന്ദര്‍ശനത്തില് ഇടഞ്ഞ് ചൈന: ഇന്ത്യ ഉഭയകക്ഷി കരാര് ലംഘിച്ചെന്ന്!!\nകൊറോണ വൈറസ് രോഗം പശ്ചിമേഷ്യയിലും; ഇറാനില് രണ്ടുപേര് മരിച്ചു\nകൊറോണ വൈറസ്; ചൈനയിൽ ആശുപത്രി ഡയറക്ടർ മരിച്ചു, കേരളത്തിൽ 2246 പേർ നിരീകഷണത്തിൽ!\nകോറോണ വൈറസ്: കോടികളുടെ പേപ്പർ കറൻസികൾ നശിപ്പിക്കാൻ ചൈന, ആശുപത്രികൾ സ്വീകരിച്ച പണം ബാങ്കിന് കൈമാറും!!\nകൊറോണ വൈറസ്; ചൈനയിൽ മരണ സംഖ്യ 1600 കടന്നു, ആശങ്ക അറിയിച്ച് ലോകാരോഗ്യ സംഘടന!\nchina virus kerala death ചൈന വൈറസ് കേരളം മരണം\nCorona virus; 288 people in the state under surveillance\nStory first published: Monday, January 27, 2020, 10:09 [IST]